cyanic-selkie/wikianc huggingface dataset:
ᱡᱚᱱᱜᱟᱶ ᱦᱚᱱᱚᱛ
ᱡᱚᱱᱜᱟᱶ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱣᱟᱨᱟᱝᱜᱟᱞ ᱦᱚᱱᱚᱛ ᱟᱨ ᱱᱟᱞᱜᱚᱱᱰᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟ ᱵᱷᱤᱲᱟᱹᱣ ᱛᱮ  ᱥᱩᱨᱭᱟᱯᱮᱴ ᱦᱚᱱᱚᱛ, ᱭᱟᱫᱟᱫᱽᱨᱤ ᱦᱚᱱᱚᱛ, ᱣᱟᱨᱟᱝᱜᱟᱞ ᱨᱩᱨᱟᱞ ᱦᱚᱱᱚᱛ, ᱣᱟᱨᱟᱝᱜᱟᱞ ᱳᱨᱵᱟᱱ ᱦᱚᱱᱚᱛ, ᱥᱤᱫᱽᱫᱤᱯᱮᱴ ᱦᱚᱱᱚᱛ, ᱢᱮᱦᱵᱩᱵᱟᱵᱫᱽ ᱦᱚᱱᱚᱛ  ᱠᱚ ᱢᱮᱱᱟᱜᱼᱟ ᱾
ᱚᱛᱱᱚ
ᱱᱚᱶᱟ ᱦᱚᱱᱚᱛ ᱫᱚ ᱒,᱑᱘᱗,᱕᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱚᱥᱟᱨ ᱵᱤᱥᱟᱹᱨ ᱛᱮ ᱟᱴᱮᱫ ᱟᱠᱟᱱᱟ ᱾ ᱚᱛᱱᱚᱜ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱚᱱᱟ ᱯᱚᱱᱚᱛ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱥᱤᱫᱽᱫᱤᱯᱮᱴ, ᱠᱚᱨᱤᱢᱱᱟᱜᱟᱨ ᱦᱚᱱᱚᱛ, ᱮᱛᱚᱢ ᱥᱮᱦᱮᱫ ᱨᱮ ᱣᱟᱨᱟᱝᱜᱟᱞ ᱳᱨᱵᱟᱱ ᱦᱚᱱᱚᱛ ᱟᱨ ᱣᱟᱨᱟᱝᱜᱟᱞ ᱨᱩᱨᱟᱞ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮ ᱥᱩᱨᱭᱟᱯᱨᱴ ᱟᱨ ᱭᱟᱫᱟᱫᱽᱨᱤ ᱵᱷᱩᱵᱚᱱᱟᱜᱤᱨᱤ ᱦᱚᱱᱚᱛ, ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱭᱟᱫᱟᱫᱽᱨᱤ ᱵᱷᱩᱵᱚᱱᱟᱜᱤᱨᱤ ᱦᱚᱱᱚᱛ ᱢᱮᱱᱟᱜᱼᱟ ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱞᱮ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱕᱘᱒,᱔᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱭ ᱦᱤᱥᱤᱫ
ᱡᱚᱱᱜᱟᱶ ᱨᱮ ᱫᱚ ᱴᱨᱚᱯᱤᱠᱟᱞ (tropical) ᱞᱮᱠᱟᱱ ᱦᱚᱭ ᱦᱤᱥᱤᱫ ᱵᱟᱡᱟᱣ ᱟ ᱾ ᱚᱛᱱᱚᱜ ᱯᱟᱭᱛᱟᱨ (Geological survey) ᱞᱮᱠᱟᱛᱮ ᱱᱚᱶᱟ ᱮᱞᱟᱠᱟ ᱨᱮ ᱟᱹᱰᱤ ᱛᱮᱫ ᱜᱮ ᱟᱠᱟᱞ ᱫᱚ ᱦᱩᱭᱩᱜᱼᱟ ᱾ ᱥᱤᱛᱩᱝ ᱨᱤᱛᱩ ᱨᱮ ᱟᱹᱰᱤ ᱞᱚᱞᱚ ᱵᱩᱡᱷᱟᱹᱣ ᱟ, ᱛᱟᱞᱟᱢᱟᱞᱟ ᱨᱮᱭᱟᱲ ᱵᱩᱡᱷᱟᱹᱣ ᱟ ᱨᱟᱵᱟᱝ ᱨᱤᱛᱩ ᱨᱮ ᱟᱨ ᱠᱚᱢ ᱫᱷᱟᱨᱟ ᱜᱮ ᱡᱟᱹᱲᱤᱭᱟᱭ ᱡᱟᱹᱯᱩᱫ ᱨᱤᱛᱩ ᱨᱮ ᱮᱴᱟᱜ ᱴᱟᱶ ᱠᱚᱨᱮ ᱠᱷᱚᱱ ᱾ ᱞᱚᱞᱚᱥᱚᱝ (temperatures) ᱫᱚ ᱢᱮ ᱪᱟᱸᱫᱚ (May) ᱨᱮ ᱥᱩᱨᱥᱩᱯᱩᱨ ᱓᱓ᱹ᱙ °C ᱾ ᱰᱤᱥᱮᱢᱵᱚᱨ ᱪᱟᱸᱫᱚ ᱨᱮ ᱫᱚ ᱒᱒ᱹ᱐ °C ᱜᱟᱱ ᱞᱚᱞᱚᱥᱚᱝ ᱛᱟᱦᱮᱸᱱ ᱠᱟᱱᱟ ᱾ ᱱᱚᱶᱟ ᱫᱚ ᱥᱮᱨᱢᱟᱡᱟᱠ ᱨᱮᱱᱟᱜ ᱡᱚᱛᱚᱠᱷᱚᱱ ᱠᱚᱢ ᱞᱚᱞᱚᱥᱚᱝ ᱛᱟᱦᱮᱸᱱ ᱠᱟᱱᱟ ᱾ ᱨᱚᱦᱚᱲ ᱟᱨ ᱞᱚᱦᱚᱫ ᱨᱮᱱᱟᱜ ᱯᱨᱮᱥᱤᱯᱤᱴᱮᱥᱚᱱ ( precipitation) ᱫᱚ ᱪᱟᱸᱫᱚ ᱨᱮ ᱑᱘᱒ ᱢᱤᱞᱤᱢᱤᱴᱚᱨ ᱜᱟᱱ ᱟᱬᱜᱚ ᱨᱟᱠᱟᱵ ᱛᱟᱦᱮᱸᱱ ᱠᱟᱱᱟ ᱾ ᱮᱵᱷᱚᱨᱮᱡᱽ ᱞᱚᱞᱚᱥᱚᱝ ᱫᱚ ᱑᱑ᱹ᱙ °C ᱜᱟᱱ ᱟᱬᱜᱚ ᱨᱟᱠᱟᱵᱚᱜᱼᱟ ᱥᱮᱨᱢᱟ ᱡᱟᱠ ᱨᱮ ᱾
ᱥᱟᱹᱠᱷᱟᱭᱹᱛ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱵᱚᱱᱫᱷᱩ ᱛᱤᱨᱠᱤ
ᱵᱚᱱᱫᱷᱩ ᱛᱤᱨᱠᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱚᱱᱰᱟᱨ ᱠᱷᱚᱱ ᱒᱐᱑᱙ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱵᱤᱠᱟᱥ ᱢᱚᱨᱪᱟ (ᱯᱨᱚᱡᱟᱛᱟᱱᱛᱨᱤᱠ) ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟ ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾
ᱵᱟᱹᱵᱩᱞᱟᱞ ᱢᱟᱨᱟᱱᱰᱤ ᱫᱚ ᱯᱟᱨᱴᱤ ᱵᱤᱨᱚᱫᱷᱤ ᱮᱠᱴᱤᱵᱷᱤᱴᱤ (activities) ᱞᱟᱹᱜᱤᱫ ᱛᱮ ᱟᱡᱟᱜ ᱯᱟᱨᱴᱤ ᱨᱤᱱᱤᱡ ᱵᱤᱫᱷᱟᱭᱚᱠ ᱯᱨᱚᱫᱤᱯ ᱭᱟᱫᱚᱵᱽ ᱟᱨ ᱛᱤᱨᱠᱤ ᱫᱚ ᱯᱟᱨᱴᱤ ᱠᱷᱚᱱ ᱠᱤᱱ ᱚᱸᱰᱚᱠᱮᱱᱟ ᱾ ᱱᱩᱠᱤᱱ ᱵᱟᱱᱟᱨ ᱛᱟᱭᱚᱢ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮ ᱫᱤᱞᱞᱤ ᱦᱮᱰᱠᱩᱣᱟᱴᱚᱨ ᱨᱮ ᱥᱮᱞᱮᱫ ᱮᱱᱟ ᱠᱤᱱ ᱪᱮᱫᱟᱜ ᱪᱮ ᱡᱷᱟᱨᱠᱷᱚᱸᱰ ᱵᱤᱠᱟᱥ ᱢᱚᱨᱪᱟ (ᱯᱨᱚᱡᱟᱛᱟᱱᱛᱨᱤᱠ) ᱯᱟᱨᱴᱤ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮ ᱢᱮᱥᱟ ᱞᱮᱱ ᱛᱟᱦᱮᱸᱫ ᱾
ᱢᱟᱠᱟᱡᱤ ᱢᱮᱜᱷᱯᱟᱨ
ᱢᱟᱠᱟᱡᱤ ᱢᱮᱜᱷᱯᱟᱨ (ᱤᱝᱞᱤᱥ ᱺ Makaji Meghpar) ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱡᱟᱢᱱᱚᱜᱚᱨ ᱡᱤᱞᱞᱹᱟ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱟᱨ ᱱᱚᱶᱟ ᱫᱚ ᱦᱟᱨᱰᱷᱚᱨᱚᱞ ᱡᱟᱰᱮᱡᱟ ᱦᱟᱜ ᱢᱟᱨᱮ ᱜᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱢᱮᱜᱷᱱᱟ ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱟ ᱾ ᱱᱚᱶᱟ ᱫᱚ ᱑᱗᱕᱔ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱰᱷᱨᱚᱞ ᱯᱚᱱᱚᱛ ᱨᱤᱱᱤᱡ ᱢᱟᱠᱟᱱᱡᱤ ᱡᱟᱰᱮᱡᱟ ᱫᱟᱨᱟᱭ ᱛᱮ ᱾ ᱚᱱᱟ ᱛᱮ ᱚᱱᱟ ᱟᱹᱛᱩ ᱮᱱᱟᱜ ᱧᱩᱛᱩᱢ ᱦᱚᱸ ᱚᱱᱠᱟ ᱜᱮ ᱠᱚ ᱫᱚᱦᱚ ᱞᱮᱫᱼᱟ ᱾ ᱜᱩᱡᱽᱨᱟᱴ ᱨᱤᱱᱤᱡ ᱚᱱᱚᱞᱤᱭᱟᱹ ᱦᱤᱨᱟᱞᱟᱞ ᱩᱯᱟᱫᱷᱭᱟᱭ ᱫᱚ ᱱᱚᱶᱟ ᱟᱹᱛᱩ ᱨᱤᱱᱤᱡ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱫᱚ ᱵᱟᱹᱲᱛᱤ ᱨᱥᱡᱽᱯᱩᱛ, ᱵᱟᱵᱽᱬᱮ, ᱯᱚᱴᱮᱞ ᱟᱨ ᱥᱩᱫᱽᱨᱚ ᱮᱢᱟᱱ ᱡᱟᱹᱛ ᱨᱤᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱢᱟᱠᱟᱡᱤ ᱢᱮᱜᱷᱯᱟᱨ ᱫᱚ ᱢᱟᱠᱟᱱᱡᱤ ᱡᱟᱰᱮᱡᱟ ᱫᱟᱨᱟᱭ ᱛᱮ ᱵᱩᱱᱤᱭᱟᱹᱫᱽ ᱞᱮᱱ ᱛᱟᱦᱮᱸᱫ ᱑᱗᱕᱔ ᱥᱟᱞᱮ ᱪᱮᱯᱷᱰᱚᱢ (ᱡᱟᱜᱤᱨ) ᱨᱮᱱᱟᱜ ᱨᱟᱡᱲᱜᱟᱲ ᱞᱮᱠᱟᱛᱮ ᱾
ᱠᱟᱹᱣᱰᱤ ᱟᱹᱨᱤ
ᱱᱚᱶᱟ ᱟᱹᱛᱩ ᱨᱮᱱᱟᱜ ᱢᱩᱬ ᱠᱟᱹᱢᱤ ᱠᱚ ᱫᱚ ᱪᱟᱥᱵᱟᱥ ᱜᱮ ᱾ ᱱᱚᱸᱰᱮᱱ ᱠᱚ ᱵᱟᱹᱲᱛᱤ ᱦᱚᱲ ᱜᱮ ᱪᱟᱥᱵᱟᱥ ᱥᱟᱶ ᱠᱚ ᱡᱩᱲᱟᱹᱣ ᱜᱮᱭᱟ, ᱵᱟᱫᱟᱢ, ᱵᱟᱡᱽᱨᱟ, ᱛᱩᱞᱟᱹᱢ ᱟᱨ ᱜᱩᱦᱩᱢ ᱮᱢᱟᱱ ᱠᱚ ᱪᱟᱥ ᱵᱟᱲᱟᱭᱟ ᱾
ᱚᱛᱱᱚ
ᱢᱟᱠᱟᱡᱤ ᱢᱮᱜᱷᱯᱟᱨ ᱫᱚ 22.33°N 70.48°E ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱢᱚᱴᱟᱢᱩᱴᱤ ᱮᱞᱤᱵᱷᱮᱥᱚᱱ ᱫᱚ ᱕᱓ ᱢᱤᱴᱚᱨ ᱾ ᱱᱚᱶᱟ ᱟᱹᱛᱩ ᱫᱯ ᱫᱟᱢᱚᱰᱤ ᱜᱟᱰᱟ ᱟᱨ ᱩᱸᱰ ᱜᱟᱱᱰᱟ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱒᱓ᱹ᱔᱔ ᱠᱤᱢᱤ² ᱮᱨᱤᱭᱮ ᱛᱮ ᱟᱴᱮᱫ ᱟᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱯᱚᱱᱚᱛ ᱜᱩᱡᱽᱨᱟᱴ ᱨᱮᱱᱟᱜ ᱥᱚᱩᱨᱟᱥᱴᱨᱚ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱢᱮᱜᱷᱯᱟᱨ ᱫᱚ ᱢᱟᱠᱟᱡᱤ ᱢᱮᱜᱷᱯᱟᱨ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱟᱹᱱᱯᱟᱹ ᱢᱟᱺᱨᱰᱤ
ᱟᱹᱱᱯᱟᱹ ᱢᱟᱺᱨᱰᱤ (ᱤᱝᱞᱤᱥ ᱺ Anpa Marndi) ᱫᱚ ᱐᱔/᱐᱕/᱑᱙᱘᱑ ᱥᱟᱞᱮ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱟᱡ ᱫᱚ ᱢᱤᱫ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱒᱐᱑᱔ ᱥᱟᱞᱮᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱣᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱟᱡᱟᱜ ᱢᱤᱫ ᱥᱚᱨᱮᱥ ᱚᱱᱚᱬᱦᱮ ᱯᱩᱛᱷᱤ ᱱᱟᱢᱟᱞ ᱞᱟᱹᱜᱤᱫ "ᱡᱩᱣᱟᱹᱱ ᱥᱤᱨᱯᱷᱟᱹ" ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾
ᱚᱞᱚᱜ ᱯᱚᱲᱦᱚᱱ ᱟᱨ ᱠᱟᱹᱢᱤ
ᱟᱡ ᱫᱚ ᱩᱛᱠᱚᱲ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱵᱟᱬᱤᱵᱤᱦᱟᱨ, ᱵᱷᱩᱵᱽᱱᱮᱥᱚᱨ ᱠᱷᱚᱱ M.A. ᱠᱟᱛᱮ M.Phil ᱮ ᱥᱟᱹᱛ ᱟᱠᱟᱫ-ᱟ ᱾ ᱱᱤᱛᱚᱜ ᱫᱚ ᱩᱛᱠᱚᱲ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱤᱹᱡᱤᱹ ᱰᱤᱯᱟᱴᱢᱮᱴ ᱳᱰᱤᱭᱟᱹ ᱨᱮ Asst. Prof. ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟ ᱾
ᱥᱟᱶᱦᱮᱫ ᱠᱟᱹᱢᱤᱦᱚᱨᱟ
ᱢᱟᱺᱨᱰᱤ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱚᱱᱚᱬᱦᱮ, ᱠᱷᱟᱴᱚ ᱠᱟᱹᱦᱱᱤ, ᱟᱨ ᱠᱷᱟᱴᱚ ᱜᱟᱭᱟᱱ ᱠᱚᱭ ᱚᱞᱟ ᱾ ᱚᱱᱟ ᱥᱟᱶ ᱥᱟᱶᱛᱮ ᱳᱰᱤᱭᱟᱹ ᱯᱟᱹᱨᱥᱤ ᱛᱮᱦᱚᱸ ᱠᱟᱹᱦᱱᱤ, ᱚᱱᱚᱬᱦᱮ ᱠᱚ ᱚᱞ ᱟᱹᱰᱤ ᱟᱭᱢᱟᱭ ᱠᱩᱥᱤᱭᱟᱜ-ᱟ ᱾ ᱚᱱᱟᱛᱮ ᱳᱰᱤᱭᱟᱹ ᱯᱟᱹᱨᱥᱤ ᱛᱮᱦᱚᱸ ᱟᱹᱰᱤ ᱜᱟᱱ ᱠᱟᱹᱦᱱᱤ, ᱚᱱᱚᱬᱦᱮ ᱠᱚᱭ ᱚᱞ ᱟᱠᱟᱫ-ᱟ ᱾ ᱟᱹᱰᱤ ᱩᱥᱟᱹᱨᱟ ᱜᱮ ᱳᱰᱤᱭᱟᱹ ᱯᱟᱹᱨᱥᱤ ᱛᱮ ᱚᱱᱚᱬᱦᱮ ᱯᱩᱛᱷᱤ ᱪᱷᱟᱯᱟ ᱯᱟᱨᱥᱟᱞᱚᱜ ᱛᱟᱺᱜᱤᱨᱮ ᱢᱮᱱᱟᱜ-ᱟ ᱾ ᱟᱡ ᱫᱚ ᱥᱟᱱᱛᱟᱲᱤ ᱟᱨ ᱳᱰᱤᱭᱟᱹ ᱵᱟᱱᱟᱨ ᱯᱟᱹᱨᱥᱤ ᱜᱮ ᱯᱟᱲᱦᱟᱣ ᱨᱮᱦᱚᱸ ᱟᱹᱰᱤᱭ ᱠᱩᱥᱤᱭᱟᱜ-ᱟ ᱾ ᱟᱡ ᱫᱚ ᱢᱤᱫ ᱟᱹᱰᱤ ᱥᱚᱨᱮᱥ ᱪᱤᱛᱟᱹᱨ ᱵᱟᱰᱚᱦᱤ ᱦᱚᱸ ᱠᱟᱱᱟᱭ ᱾ ᱟᱡᱟᱜ ᱛᱤᱛᱮ ᱟᱹᱰᱤ ᱱᱟᱯᱟᱭ ᱞᱮᱠᱟᱱ ᱞᱮᱠᱟᱱ ᱪᱤᱛᱟᱹᱨ ᱠᱚ ᱜᱚᱲᱦᱚᱱ ᱥᱟᱹᱛ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ ᱟᱡ ᱫᱚ ᱥᱮᱨᱮᱧ ᱠᱚᱦᱚᱸᱭ ᱜᱟᱵᱟᱱ ᱥᱟᱶᱛᱮ ᱥᱮᱨᱮᱧ ᱦᱚᱸᱭ ᱥᱮᱨᱮᱧᱟ ᱾ ᱟᱡᱟᱜ ᱚᱱᱚᱞ ᱥᱟᱛᱟᱢ ᱠᱚ ᱟᱹᱰᱤᱜᱟᱱ ᱯᱟᱛᱷᱟᱢ ᱠᱚᱨᱮ ᱦᱚᱸ ᱜᱷᱟᱱᱮ ᱜᱮ ᱪᱷᱟᱯᱟ ᱯᱟᱨᱥᱟᱞ ᱟᱠᱟ ᱢᱮᱱᱟᱜ-ᱟ ᱾ ᱟᱹᱱᱯᱟᱹ ᱢᱟᱺᱨᱰᱤ ᱫᱚ ᱟᱹᱰᱤ ᱜᱟᱱ ᱥᱟᱶᱛᱟᱨᱤ ᱜᱟᱶᱛᱟ ᱠᱚ ᱥᱟᱶ ᱦᱚᱸ ᱡᱩᱦᱩᱲᱟᱹᱣ ᱨᱮ ᱢᱮᱱᱟᱭᱟ ᱟᱨ ᱥᱟᱶᱛᱟ ᱠᱟᱹᱢᱤ ᱥᱟᱶ ᱦᱚᱸ ᱞᱮᱛᱟᱲ ᱡᱩᱲᱟᱹᱭ ᱨᱮᱭ ᱛᱟᱦᱮᱸ ᱟᱹᱜᱩ ᱟᱠᱟᱱᱟ ᱾
ᱢᱟᱹᱱ ᱥᱟᱨᱦᱟᱣ
ᱥᱟᱶᱦᱮᱫ ᱟᱠᱷᱲᱟ ᱨᱮ ᱟᱡᱟᱜ ᱥᱚᱨᱮᱥ ᱮᱱᱮᱢ ᱠᱷᱟᱹᱛᱤᱨ ᱟᱹᱰᱤᱜᱟᱱ ᱜᱟᱶᱛᱟ ᱠᱚᱨᱮ ᱠᱷᱚᱱ ᱢᱟᱹᱱ ᱥᱟᱨᱦᱟᱣ ᱦᱚᱸᱭ ᱟᱢᱮᱴ ᱟᱠᱟᱫ-ᱟ ᱾ ᱟᱨ ᱒᱐᱑᱔ ᱥᱟᱞᱮᱨᱮ ᱟᱡᱟᱜ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱱᱚᱬᱦᱮ ᱯᱩᱛᱷᱤ "ᱱᱟᱢᱟᱞ" ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱱᱟᱣᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ "ᱡᱩᱣᱟᱹᱱ ᱥᱤᱨᱯᱷᱟᱹ" ᱛᱮᱦᱚᱸᱭ ᱢᱟᱹᱱ ᱥᱟᱨᱦᱟᱣ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱜᱳᱯᱟᱞᱟ ᱨᱟᱢᱟᱱᱩᱡᱚᱢ
ᱜᱳᱯᱟᱞᱟ ᱨᱟᱢᱟᱱᱩᱡᱚᱢ (᱑᱙᱑᱕-᱒᱐᱐᱑) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱴᱨᱮᱰ ᱭᱩᱱᱤᱭᱚᱱ ᱠᱚᱸᱜᱽᱨᱮᱥ ᱨᱮᱱᱤᱡ ᱡᱚᱜᱚ ᱛᱷᱟᱯᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱡᱟᱱᱟᱢ ᱫᱚ ᱒᱘ ᱢᱮ ᱑᱙᱑᱕ ᱥᱟᱞᱮᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱨᱟᱢᱱᱟᱛᱷᱯᱩᱨᱚᱢ ᱦᱚᱱᱚᱛ ᱨᱮᱱᱟᱜ ᱮᱰᱤᱨᱠᱳᱴᱚᱞ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱨᱮᱱᱟᱜ ᱛᱮᱥᱟᱨ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱨᱮᱱᱟᱜ ᱥᱤᱨᱯᱷᱟᱹ ᱯᱚᱫᱽᱢᱚ ᱵᱷᱩᱥᱚᱬ ᱟᱢᱮᱴᱤᱭᱟᱹ ᱠᱟᱱᱟᱭ ᱾
ᱴᱨᱮᱰ ᱤᱭᱩᱱᱤᱭᱚᱱ
ᱩᱱᱤ ᱫᱚ ᱑᱙᱔᱕ ᱠᱷᱚᱱ ᱑᱙᱔᱗ ᱚᱠᱛᱚ ᱨᱮ ᱥᱤᱧᱚᱛ ᱢᱩᱞᱤᱭᱟᱹ ᱥᱮᱵᱚᱠ ᱜᱟᱶᱛᱟ ᱟᱨ ᱚᱦᱢᱮᱫᱟᱵᱟᱫᱽ ᱨᱮᱱᱟᱜ ᱢᱚᱡᱩᱨ ᱢᱚᱦᱟᱡᱚᱱ, ᱢᱚᱦᱟᱛᱢᱟ ᱜᱟᱱᱫᱷᱤ ᱦᱚᱮᱛᱮ ᱛᱷᱟᱯᱚᱱ ᱟᱠᱟᱱ ᱜᱟᱶᱛᱟ ᱨᱮ ᱴᱨᱮᱰ ᱤᱭᱩᱱᱤᱭᱚᱱ ᱨᱮᱱᱟᱜ ᱠᱟᱹᱢᱤ ᱨᱮᱭ ᱥᱮᱱᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱟᱡ ᱫᱚ ᱑᱙᱕᱘ ᱠᱷᱚᱱ ᱑᱙᱖᱐ ᱫᱷᱟᱹᱵᱤᱡ INTUC ᱨᱮᱱᱤᱡ ᱯᱟᱨᱥᱮᱛ ᱟᱨ ᱑᱙᱖᱔ ᱠᱷᱚᱱ ᱑᱙᱘᱔ ᱫᱷᱟᱹᱵᱤᱡ ᱫᱚ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱘᱕ ᱨᱮ ᱩᱱᱤ ᱫᱚ ᱫᱚᱦᱲᱟ ᱛᱮ ᱯᱟᱨᱥᱮᱛ ᱮ ᱵᱟᱪᱷᱚᱱ ᱮᱱᱟ ᱟᱨ ᱓ ᱚᱜᱚᱥᱴ ᱑᱙᱙᱔ ᱫᱷᱟᱹᱵᱤᱡ ᱱᱚᱶᱟ ᱛᱷᱟᱱᱚᱛ ᱨᱮᱭ ᱛᱟᱦᱮᱸ ᱠᱟᱱᱟ ᱾
ᱯᱚᱱᱚᱛ ᱜᱚᱢᱠᱮ
ᱩᱱᱤ ᱫᱚ ᱔ ᱚᱜᱚᱥᱴ ᱑᱙᱙᱔ ᱠᱷᱚᱱ ᱑᱕ ᱡᱩᱱ ᱑᱙᱙᱕ ᱫᱷᱟᱹᱵᱤᱡ, ᱳᱰᱤᱥᱟ ᱨᱮᱭ ᱩᱪᱟᱹᱲᱚᱜ ᱞᱟᱦᱟᱨᱮ ᱜᱳᱣᱟ ᱨᱮᱱᱤᱡ ᱯᱚᱱᱚᱛ ᱜᱚᱢᱛᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱘ ᱡᱩᱱ ᱑᱙᱙᱕ ᱨᱮ ᱳᱰᱤᱥᱟ ᱨᱮᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱞᱮᱫ-ᱟ ᱾ ᱟᱨ ᱓᱐ ᱡᱟᱱᱩᱣᱟᱨᱤ ᱑᱙᱙᱗ ᱨᱮᱫᱚ ᱯᱚᱫᱽ ᱮ ᱵᱟᱹᱜᱤᱭᱟᱫ-ᱟ ᱾ ᱩᱱᱤ ᱫᱚ ᱑᱓ ᱯᱷᱮᱵᱽᱨᱩᱣᱟᱨᱤ ᱑᱙᱙᱗ ᱠᱷᱚᱱ ᱑᱓ ᱰᱤᱥᱮᱢᱵᱚᱨ ᱑᱙᱙᱗ ᱫᱷᱟᱹᱵᱤᱡ ᱟᱨ ᱢᱤᱫ ᱚᱠᱛᱚᱭ ᱠᱟᱹᱢᱤ ᱠᱮᱫ-ᱟ ᱾
ᱩᱱᱤ ᱫᱚ ᱒᱒ ᱚᱜᱚᱥᱴ ᱠᱷᱚᱱ ᱒᱓ ᱱᱚᱵᱷᱮᱢᱵᱚᱨ ᱑᱙᱙᱗ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱮᱰᱤᱥᱳᱱᱟᱞ ᱪᱟᱨᱡᱽ ᱮ ᱥᱟᱸᱵᱽᱲᱟᱣ ᱠᱮᱫ-ᱟ, ᱩᱱ ᱡᱚᱦᱚᱜ ᱮ ᱛᱟᱦᱮᱸ ᱠᱟᱱ ᱠᱨᱩᱥᱱᱟ ᱠᱟᱸᱛ ᱡᱚᱜᱚ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾
ᱴᱟᱺᱬᱤ ᱠᱚᱸᱦᱚᱱᱰᱟ
ᱴᱟᱺᱬᱤ ᱠᱚᱸᱦᱚᱱᱰᱟ ᱫᱚ ᱡᱟᱹᱯᱩᱫ ᱢᱟᱦᱟᱸ ᱨᱮ ᱦᱟᱨᱟᱜ ᱚᱢᱚᱱᱚᱜ ᱟᱱᱟᱜ ᱢᱤᱫ ᱛᱟᱥᱟᱫ ᱠᱟᱱᱟ ᱾ ᱱᱚᱶᱟ ᱛᱟᱥᱟᱫ ᱫᱚ ᱡᱟᱹᱯᱩᱫ ᱢᱟᱦᱟᱸ ᱨᱮᱜᱮ ᱱᱟᱹᱲᱤ ᱟᱛᱮ ᱥᱟᱠᱟᱢ ᱥᱟᱶ ᱦᱟᱹᱨᱭᱟᱹᱲ ᱜᱮ ᱧᱮᱞᱚᱜ-ᱟ ᱾ ᱱᱚᱶᱟ ᱛᱟᱥᱟᱫ ᱫᱚ ᱡᱟᱹᱯᱩᱫ ᱢᱟᱦᱟᱸ ᱨᱮᱜᱮ ᱦᱟᱨᱟᱜ ᱧᱮᱞᱚᱜ-ᱟ ᱾
ᱦᱤᱸᱜᱚᱱᱜᱷᱟᱴ
ᱦᱤᱸᱜᱚᱱᱜᱷᱟᱴ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱣᱟᱨᱫᱷᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱦᱤᱸᱜᱚᱱᱜᱷᱟᱴ ᱣᱟᱨᱫᱷᱟ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ, ᱚᱥᱟᱨ ᱵᱤᱥᱟᱹᱨ ᱟᱨ ᱦᱚᱲ ᱮᱞ ᱞᱮᱠᱟᱛᱮ ᱦᱚᱸ ᱾ ᱥᱚᱦᱚᱨ ᱫᱚ ᱢᱤᱫ ᱱᱟᱜᱟᱨᱯᱟᱞᱤᱠᱟ ᱯᱚᱨᱤᱥᱚᱫᱽ ᱤᱫᱤ ᱛᱮ ᱥᱟᱥᱚᱱ ᱪᱟᱪᱞᱟᱜ ᱠᱟᱱᱟ ᱟᱨ ᱣᱟᱨᱫᱷᱟ ᱠᱷᱚᱱ ᱓᱔ ᱠᱤᱞᱚᱢᱤᱴᱚᱨ (᱒᱑ ᱢᱤᱞ) ᱟᱨ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱜᱟᱲ ᱱᱟᱜᱽᱯᱩᱨ ᱠᱷᱚᱱ ᱗᱕ ᱠᱤᱞᱚᱢᱤᱴᱚᱨ (᱔᱗ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱦᱤᱸᱜᱚᱱᱜᱷᱟᱴ ᱣᱟᱱᱟ ᱜᱟᱰᱟ ᱛᱮ ᱵᱟᱱᱟᱨ ᱥᱮᱫ ᱠᱷᱚᱱ ᱮᱥᱮᱫ ᱟᱠᱟᱱᱟ, ᱱᱚᱣᱟ ᱯᱨᱟᱠᱨᱤᱛᱤᱠ ᱵᱮᱵᱚᱥᱛᱟ Provide ᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ (ᱢᱟᱨᱮ ᱧᱩᱛᱩᱢ NH7), ᱠᱚᱧᱮᱼᱯᱟᱪᱮ ᱰᱟᱦᱟᱨ ᱨᱮᱱᱟᱜ ᱢᱤᱫ ᱴᱷᱟᱶ, ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱤᱸᱜᱚᱱᱜᱷᱟᱴ ᱟᱹᱰᱤ ᱡᱚ ᱮᱢᱚᱜᱤᱦ ᱣᱟᱨᱫᱷᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ; ᱱᱚᱣᱟ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱥᱤᱧᱚᱛᱤᱭᱟᱹ ᱛᱩᱞᱟᱹᱢ ᱵᱮᱯᱟᱨ ᱨᱮᱱᱟᱜ ᱛᱟᱞᱢᱟ ᱟᱨ ᱤᱛᱟᱹ ᱨᱮᱱᱟᱜ ᱢᱤᱫ ᱢᱩᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱦᱤᱸᱜᱚᱱᱜᱷᱟᱴ ᱛᱟᱦᱥᱤᱞ ᱨᱮ ᱗᱖ ᱜᱚᱴᱟᱝ ᱟᱹᱛᱩ ᱥᱮᱞᱮᱫ ᱟᱠᱟᱱᱟ ᱾
ᱚᱛᱱᱚᱜ
ᱦᱤᱸᱜᱚᱱᱜᱷᱟᱴ 20.57°N, 78.83°W ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱩᱥᱩᱞ ᱒᱑᱕ ᱢᱤᱴᱚᱨ (᱗᱐᱕ ᱯᱷᱤᱴ) ᱢᱮᱱᱟᱜᱼᱟ, ᱱᱤᱭᱟᱹ ᱥᱩᱨᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱥᱟᱢᱚᱱ ᱠᱷᱟᱱᱮᱢ ᱠᱚᱢ ᱜᱮᱭᱟ ᱾ ᱚᱱᱟ ᱞᱟᱹᱜᱤᱫ ᱛᱮ, ᱣᱮᱱᱟ ᱜᱟᱰᱟ ᱜᱚᱴᱟ ᱥᱟᱞ ᱞᱤᱸᱡᱤᱱᱟ ᱟᱨ ᱥᱚᱦᱚᱨ ᱨᱚᱦᱚᱲ ᱞᱟᱹᱜᱤᱫ ᱛᱮ ᱜᱚᱲᱚ ᱛᱟᱦᱮᱸᱱᱟ ᱾ ᱜᱟᱰᱟ ᱥᱟᱶᱛᱮ, ᱚᱛᱮᱛ ᱫᱟᱜ ᱨᱮᱱᱟᱜ ᱜᱟᱦᱤᱨ ᱑᱒᱐ ᱯᱷᱤᱴ (᱓᱗ ᱢᱤᱴᱚᱨ) ᱢᱮᱱᱟᱜᱼᱟ ᱾ ᱦᱤᱸᱜᱚᱱᱜᱷᱟᱴ ᱮᱯᱤᱮᱢᱰᱤ ᱵᱟᱡᱟᱨ ᱵᱤᱫᱚᱨᱵᱷ ᱴᱚᱴᱷᱟ ᱨᱮ ᱫᱚᱥᱟᱨ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾
ᱥᱚᱦᱚᱨ ᱥᱤᱧᱚᱛ ᱨᱮᱱᱟᱜ ᱛᱩᱞᱟᱹᱢ ᱤᱱᱥᱰᱟᱥᱴᱨᱤᱡᱽ ᱠᱟᱱᱟ ᱾ ᱦᱤᱸᱜᱚᱱᱜᱷᱟᱴ ᱨᱮᱱᱟᱜ ᱥᱩᱨᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱨᱮ ᱥᱚᱭᱟᱵᱤᱱ ᱥᱩᱱᱩᱢ ᱤᱱᱰᱟᱥᱴᱨᱤᱡᱽ ᱟᱨ ᱟᱹᱰᱤ ᱜᱟᱱ ᱦᱩᱰᱤᱧ ᱟᱜ ᱛᱟᱞᱢᱟ ᱞᱮᱠᱟᱛᱮ ᱫᱟᱹᱞ ᱢᱤᱞᱟᱹᱣ ᱟᱨ ᱥᱩᱱᱩᱢ ᱦᱚᱸ ᱢᱤᱞᱟᱹᱣ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑, ᱦᱤᱸᱜᱚᱱᱜᱷᱟᱴ ᱨᱤᱱ ᱦᱚᱲ ᱮᱞ ᱑᱐᱐,᱔᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱚᱠᱟ ᱒᱐᱑᱕ ᱨᱮ ᱑᱒᱙,᱕᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱢᱮᱱᱟᱜᱼᱟ ᱾ ᱦᱤᱸᱜᱚᱱᱜᱷᱟᱴ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱔% ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱰᱮᱦᱮᱨ ᱜᱮ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱙᱗% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱙᱐% ᱛᱟᱦᱮᱸ ᱠᱟᱱᱟ ᱾ ᱴᱟᱭᱤᱢ ᱳᱯᱷ ᱤᱱᱰᱤᱭᱟ ᱞᱮᱠᱟᱛᱮ, ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱡᱚᱛᱚ ᱥᱚᱦᱚᱨ ᱨᱮ ᱦᱤᱸᱜᱚᱱᱜᱷᱟᱴ ᱨᱮᱱᱟᱜ ᱥᱮᱪᱮᱫ ᱫᱚᱨ ᱟᱹᱰᱤ ᱰᱮᱦᱮᱨ ᱜᱮᱭᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱦᱤᱸᱜᱚᱱᱜᱷᱟᱴ ᱨᱮᱞᱣᱮ ᱥᱴᱮᱥᱚᱱ ᱢᱩᱬ ᱫᱤᱞᱞᱤ ᱠᱷᱚᱱ ᱪᱮᱱᱱᱟᱭ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱴᱚᱴᱷᱟ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱮᱠᱥᱯᱨᱮᱥ ᱥᱮᱵᱟ ᱨᱮ ᱱᱟᱣᱡᱤᱣᱟᱱ, ᱱᱚᱸᱫᱤᱜᱽᱨᱟᱢ, ᱟᱱᱢᱟᱱ ᱮᱠᱥᱯᱨᱮᱥ, ᱟᱦᱤᱞᱭᱟ ᱱᱟᱜᱽᱨᱤ ᱮᱠᱥᱯᱨᱮᱥ, ᱥᱮᱵᱟᱜᱽᱨᱟᱢ ᱮᱠᱥᱯᱨᱮᱥ, ᱮᱛᱚᱢ, ᱡᱤᱴᱤ, ᱨᱟᱯᱛᱤᱥᱟᱜᱚᱨ ᱮᱠᱥᱯᱨᱮᱥ, ᱥᱤᱠᱟᱱᱫᱽᱨᱟᱵᱟᱫᱽ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ, ᱠᱟᱡᱤᱯᱮᱴ ᱼᱯᱩᱱᱤ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ, ᱮᱢᱡᱤᱟᱨ ᱪᱮᱱᱱᱟᱭ ᱥᱮᱱᱴᱨᱟᱞᱼᱡᱚᱭᱯᱩᱨ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ, ᱜᱚᱢᱛᱤᱱᱚᱜᱚᱨ ᱮᱠᱥᱯᱨᱮᱥ, ᱠᱚᱨᱵᱟ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ, ᱛᱨᱤᱵᱮᱱᱫᱽᱨᱚᱢ ᱮᱠᱥᱯᱨᱮᱥ ᱥᱮᱞᱮᱫ ᱟᱠᱟᱱᱟ ᱾ ᱥᱮᱱᱴᱨᱟᱞ ᱮᱠᱥᱯᱨᱮᱥ, ᱟᱱᱚᱱᱫᱽᱣᱟᱱ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ, ᱭᱚᱥᱣᱟᱸᱛᱯᱩᱨ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ, ᱡᱚᱭᱯᱩᱨᱼᱢᱮᱥᱩᱨᱩ ᱮᱠᱥᱯᱨᱮᱥ, ᱠᱚᱭᱟᱢᱵᱟᱴᱩᱨᱼᱡᱚᱭᱯᱩᱨ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ ᱟᱨ ᱟᱹᱰᱤ ᱜᱟᱱ ᱴᱨᱮᱱ ᱱᱚᱣᱟ ᱥᱴᱮᱥᱚᱱ ᱨᱮ ᱛᱤᱸᱜᱩᱭᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱰᱨ. ᱵᱟᱵᱟᱥᱟᱦᱮᱵᱽ ᱟᱢᱵᱮᱰᱠᱚᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱱᱟᱜᱽᱯᱩᱨ ᱠᱟᱱᱟ ᱱᱤᱭᱟᱹ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱗᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱦᱤᱸᱜᱚᱱᱜᱷᱟᱴ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱵᱟᱜᱚᱫᱚᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱢᱤᱫ ᱧᱮᱱᱮᱞ
ᱵᱟᱜᱚᱫᱚᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱠᱚᱰᱟᱨᱢᱟ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱵᱤᱫᱷᱟᱱᱥᱚᱵᱷᱟ ᱨᱤᱱ ᱥᱚᱦᱮᱫ ᱠᱚ
ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱞᱮᱠᱟᱛᱮ:
ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱞᱮᱠᱟᱛᱮ:
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱱᱟᱣᱨᱩᱣᱟᱹᱱ ᱯᱟᱹᱨᱥᱤ
ᱱᱟᱣᱨᱩᱣᱟᱹᱱ ᱥᱮ ᱱᱟᱣᱨᱩ  ᱯᱟᱹᱨᱥᱤ (dorerin Naoero) ᱫᱚ ᱢᱤᱫ ᱚᱥᱴᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱱᱟᱣᱨᱩ ᱫᱤᱯ ᱫᱤᱥᱚᱢ ᱨᱮᱱ ᱟᱢᱫᱟᱡᱽ ᱖,᱐᱐᱐ ᱜᱟᱱ ᱦᱚᱲ ᱠᱚ ᱨᱚᱲᱼᱟ ᱾ ᱮᱴᱟᱜ ᱢᱟᱭᱠᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱠᱚ ᱥᱟᱶ ᱱᱚᱣᱟ ᱨᱮᱭᱟᱜ ᱥᱟᱹᱜᱟᱹᱭ ᱫᱚ ᱢᱚᱡᱽ ᱛᱮ ᱵᱟᱝ ᱵᱩᱡᱷᱟᱹᱶ ᱧᱟᱢ ᱟᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱚᱥᱴᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱢᱟᱞᱚᱭᱼᱯᱚᱞᱤᱱᱮᱥᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱱᱟᱣᱨᱩ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱳᱥᱤᱭᱟᱱᱤᱠ ᱯᱟᱹᱨᱥᱤ ᱛᱷᱚᱠ: ᱢᱟᱭᱠᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱡᱮᱯᱷ ᱥᱴᱨᱟᱭᱠᱟᱨ
ᱡᱮᱯᱷ ᱥᱴᱨᱟᱭᱠᱟᱨ (ᱡᱟᱱᱟᱢ ᱪᱟᱨᱞᱥ ᱠᱮᱥᱯᱟᱨ ᱯᱮᱭᱴᱚᱱ, ᱒᱑ ᱚᱜᱚᱥᱴ ᱑᱙᱖᱒) ᱟᱢᱨᱤᱠᱟᱱ ᱟᱢᱨᱤᱠᱟᱱ ᱯᱚᱨᱱ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱵᱟᱨᱼᱡᱩᱠᱥᱤ ᱟᱱᱟᱜ ᱟᱨ ᱥᱴᱨᱟᱭᱴ ᱮᱰᱟᱞᱴ ᱚᱷᱤᱞᱢ ᱡᱚᱭ ᱵᱟᱱᱟᱣ ᱟᱠᱟᱫᱟ᱾ ᱩᱱᱤ ᱫᱚ ᱠᱚᱞᱯᱷᱚᱨᱱᱤᱭᱟ ᱨᱮ ᱛᱟᱦᱮᱸᱱᱟᱭ᱾
ᱮᱛᱚᱦᱚᱵ ᱡᱤᱭᱚᱱ
ᱡᱮᱯᱷ ᱥᱴᱨᱟᱭᱠᱟᱨ ᱥᱯᱨᱤᱝᱯᱷᱤᱞᱰ,ᱼᱤᱞᱞᱤᱱᱚᱭᱥ ᱨᱮ ᱦᱟᱨᱟ ᱞᱮᱱᱟᱭ᱾ ᱟᱡ ᱵᱟᱵᱟ ᱫᱚ ᱢᱤᱫᱴᱟᱝ ᱜᱟᱹᱰᱤ ᱟᱹᱠᱷᱨᱤᱧᱤᱭᱟᱹ ᱟᱨ ᱟᱭᱳ ᱫᱚ ᱢᱤᱫ ᱱᱟᱨᱥ ᱮ ᱛᱟᱸᱦᱮ ᱠᱟᱱᱟ᱾ ᱑᱓ ᱨᱮᱭᱟᱜ ᱵᱚᱭᱚᱥ ᱨᱮ, ᱩᱱᱤ ᱫᱚ ᱟᱡ ᱟᱭᱳ - ᱵᱟᱵᱟ ᱛᱤᱠᱤᱱ ᱢᱤᱞᱤᱴᱨᱤ ᱟᱥᱲᱟ ᱨᱮ ᱠᱚ ᱠᱩᱞ ᱞᱮᱫᱮᱭᱟ, ᱡᱟᱦᱟᱸᱭ ᱥᱟᱺᱜᱤᱧ ᱨᱮ ᱛᱟᱦᱮᱸ ᱠᱟᱛᱮ ᱵᱟᱯᱟᱜ ᱮᱱᱟᱭ᱾
ᱪᱚᱞᱚᱛ ᱪᱤᱛᱟᱹᱨ ᱠᱟᱹᱢᱤ ᱦᱚᱨᱟ
ᱡᱮᱯᱷ ᱥᱴᱨᱟᱭᱠᱟᱨ ᱫᱚ ᱥᱴᱨᱤᱯᱟᱨ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱟᱨ ᱵᱮᱭᱞᱩᱱᱼᱳᱼᱜᱽᱨᱟᱢ ᱮᱢ ᱞᱮᱫᱟᱭ ᱚᱱᱟ ᱞᱟᱦᱟ ᱢᱤᱫ ᱦᱚᱲ ᱛᱷᱟᱭᱤ ᱯᱷᱳᱴᱳᱜᱽᱨᱟᱯᱷᱟᱨ ᱫᱚ ᱠᱚᱞᱤᱯᱷᱳᱨᱱᱤᱭᱟ ᱨᱮ ᱜᱮᱭ ᱮᱰᱟᱞᱴ ᱯᱷᱤᱞᱢ ᱥᱟᱯᱲᱟᱣᱤᱡ ᱡᱚᱱ ᱴᱨᱟᱵᱷᱤᱥ ᱴᱷᱮᱱ ᱩᱱᱤᱭᱟᱜ ᱥᱚᱴ ᱠᱚ ᱵᱷᱮᱡᱟᱣ ᱞᱮᱱᱟ᱾
ᱪᱚᱞᱚᱛᱪᱤᱛᱟᱹᱨ ᱠᱟᱹᱢᱤ ᱡᱤᱭᱚᱱ ᱟᱨ ᱡᱳᱜᱟᱹᱣ ᱟᱱᱟᱜ
ᱥᱴᱨᱟᱭᱠᱟᱨ ᱫᱚ ᱮᱛᱚᱦᱚᱵ ᱞᱮᱠᱟᱛᱮ ᱜᱚᱭᱮ ᱯᱳᱨᱱᱳᱯᱷᱨᱤ ᱪᱚᱞᱚᱛ ᱪᱤᱛᱟᱹᱨ ᱨᱮ ᱢᱤᱫ ᱯᱟᱴᱷᱚᱠᱤᱭᱟᱹ ᱞᱮᱠᱟᱛᱮ ᱩᱯᱨᱩᱢᱚᱜᱼᱟ, ᱡᱩᱫᱤ ᱡᱮᱢᱤ ᱞᱮᱵᱷᱥ ᱡᱮᱯᱷ ᱫᱚ ᱛᱟᱸᱦᱮ ᱠᱟᱱᱟ ᱱᱚᱶᱟ ᱨᱮᱱ ᱥᱟᱯᱲᱟᱣᱤᱡ ᱵᱷᱤᱵᱤᱰ ᱮᱱᱴᱟᱨᱴᱮᱱᱢᱮᱱᱴ ᱞᱟᱹᱜᱤᱫ ᱡᱚᱛᱚ ᱚᱠᱛᱚ ᱨᱮᱭᱟᱜ ᱡᱚᱛᱚ ᱠᱷᱚᱱ ᱰᱷᱮᱨ ᱟᱹᱠᱷᱨᱤᱧ ᱟᱠᱟᱱ ᱦᱮᱴᱮᱨᱳᱥᱮᱠᱳᱭᱮᱞ ᱮᱵᱚᱞᱴ ᱪᱚᱞᱚᱛ ᱪᱤᱛᱟᱹᱨ ᱾ ᱩᱱᱤ ᱫᱚ ᱟᱡ ᱫᱚ (ᱠᱤᱪᱷᱩ ᱜᱟᱱ ᱠᱷᱚᱥ ᱠᱟᱛᱮ 'ᱡᱳᱜᱟᱹᱨᱤ ' ᱞᱮᱠᱟᱛᱮ ' ᱡᱮᱜᱮᱫᱟᱱ ' ᱞᱮᱠᱟᱛᱮ ᱵᱚᱨᱱᱚᱱ ᱟᱠᱟᱫᱟᱭ ᱾ ᱩᱱᱤ ᱫᱚ ᱞᱟᱹᱭ ᱞᱮᱫᱟᱭ " ᱤᱧ ᱤᱧ ᱪᱮᱫᱦᱚᱸ ᱞᱮᱠᱟᱛᱮ ᱞᱟᱹᱭ ᱥᱚᱫᱚᱨ ᱫᱚ ᱵᱟᱝ ᱠᱟᱱᱟ᱾
ᱩᱱᱤ ᱫᱚ ᱑᱙᱘᱙ ᱥᱟᱹᱦᱤᱛ ᱨᱮ ᱛᱚᱛᱮᱹᱞᱤ ᱵᱮᱱᱟᱣ ' ᱚᱯᱴᱟᱨ ᱰᱮᱛᱷ ' (ᱨᱮᱵᱷᱮᱱᱡ ᱚᱯᱷ ᱫᱟ ᱡᱳᱢᱵᱤᱥ) ᱧᱩᱛᱩᱢᱟᱱ ᱢᱤᱫᱴᱟᱝ ᱦᱳᱨᱟᱨ ᱪᱚᱞᱚᱛᱪᱤᱛᱟᱹᱨ ᱨᱮ ᱯᱟᱴᱷ ᱞᱟᱹᱜᱤᱫ ᱮ ᱨᱤᱠᱟᱹ ᱞᱮᱫᱟ, ᱡᱟᱦᱟᱸ ᱨᱮ ᱩᱱᱤ ᱪᱚᱠ ᱯᱮᱭᱴᱚᱱ ᱧᱩᱛᱩᱢ ᱛᱮ ᱢᱟᱹᱱᱮ ᱧᱟᱢ ᱞᱮᱫᱟ ᱾ ᱛᱟᱭᱚᱢ ᱫᱟᱨᱟᱢ ᱨᱮ ᱢᱟᱨᱠᱤᱱ ᱰᱤᱵᱷᱤᱰᱤ ᱪᱷᱟᱹᱲ ᱨᱮ ᱡᱮᱯᱷ ᱥᱴᱨᱟᱭᱠᱟᱨ ᱧᱩᱛᱩᱢ ᱦᱚᱸ ᱵᱮᱣᱦᱟᱨ ᱦᱩᱭ ᱞᱮᱱᱟ ᱾ ᱢᱟᱱᱤᱞᱟ ᱨᱮ ᱱᱚᱶᱟ ᱪᱚᱞᱚᱛᱪᱤᱛᱟᱹᱨ ᱨᱮ ᱪᱤᱛᱟᱹᱨ ᱵᱮᱱᱟᱣ ᱚᱠᱛᱚ ᱩᱱᱤᱭᱟᱜ ᱩᱯᱟᱹᱭ ᱵᱚᱨᱱᱚᱱ ᱠᱟᱛᱮ ᱥᱴᱨᱟᱭᱠᱟᱨ ᱥᱟᱶᱛᱮ ᱢᱤᱫᱴᱟᱝ ᱴᱨᱤᱞᱟᱨ ᱤᱱᱴᱟᱨᱵᱷᱤᱭᱩ ᱥᱮᱞᱮᱫ ᱦᱩᱭ ᱞᱮᱱᱟ ᱾ ᱥᱴᱨᱟᱭᱠᱟᱨ ᱫᱚ ᱡᱟᱨᱢᱟᱱ ᱠᱚᱞᱴ ᱥᱟᱯᱲᱟᱣᱤᱡ ᱨᱳᱡᱟ ᱵᱷᱳᱱ ᱯᱨᱩᱱᱦᱟᱭᱢ ᱠᱮᱱ ᱟᱭ ᱵᱤ ᱤᱭᱳᱨ ᱵᱨᱟᱴᱣᱩᱨᱥᱴ ' ᱜᱞᱤᱥ ᱠᱨᱤᱥ ' ᱟᱜ ᱦᱩᱰᱤᱧ ᱪᱚᱞᱚᱛᱪᱤᱛᱟᱹᱨ ᱨᱮᱦᱚᱸ ᱚᱵᱷᱤᱱᱚᱭ ᱞᱮᱫᱟᱭ ᱾ ᱥᱴᱨᱟᱭᱠᱟᱨ ᱑᱙᱙᱕ ᱥᱟᱹᱦᱤᱛ ᱨᱮ ᱡᱮᱢᱥ ᱵᱨᱚᱞᱤᱱ ᱯᱟᱴᱷ ᱠᱟᱛᱮ ᱡᱟᱨᱢᱟᱱ ᱴᱮᱞᱤᱵᱷᱤᱥᱚᱱ ᱪᱚᱞᱚᱛ ᱪᱤᱛᱟᱹᱨ ᱫᱟ ᱵᱞᱟᱠ ᱠᱟᱨᱥ ᱥᱟᱶ ᱥᱟᱶᱛᱮ ᱑᱙᱘᱘ ᱥᱟᱹᱦᱤᱛ ᱨᱮ ᱛᱚᱛᱮᱹᱞᱤᱭᱟ ᱪᱤᱛᱟᱹᱨ ᱰᱟᱨᱴᱤ ᱞᱟᱵᱷ ᱨᱮᱦᱚᱸ ᱧᱮᱞ ᱧᱟᱢ ᱞᱮᱫᱟ ᱾
ᱟᱹᱱ ᱟᱱᱟᱜ ᱞᱟᱹᱲᱦᱟᱹᱭ
ᱥᱴᱨᱟᱭᱠᱟᱨ ᱛᱟᱭᱚᱢ ᱦᱮᱞᱛᱷ ᱰᱮᱵᱷᱟᱭᱤᱥ ᱤᱱᱠᱳ ᱟᱨ ᱠᱮᱞᱯᱷᱟᱨᱱᱤᱭᱟ ᱯᱨᱚᱵᱤᱥᱟᱨᱥ ᱞᱩᱭᱤᱠᱮᱰᱮᱴᱤᱝ ᱠᱚᱨᱯᱮᱥᱚᱱ ᱵᱤᱨᱩᱫᱷ ᱨᱮ ᱪᱩᱠᱛᱤ ᱵᱟᱹᱛᱤᱞ ᱟᱨ ᱞᱩᱭᱤᱠᱮᱰ ᱞᱟᱹᱜᱤᱫ 10,00,000 ᱰᱚᱞᱟᱨ ᱠᱷᱚᱱ ᱦᱚᱸ ᱡᱟᱹᱥᱛᱤ ᱨᱮᱭᱟᱜ ᱞᱟᱹᱞᱤᱥ ᱞᱮᱫᱟᱭ, ᱡᱚᱠᱷᱚᱱ ᱩᱱᱠᱩ ᱫᱚ ᱩᱱᱤ ᱟᱭᱢᱟ ᱠᱟᱹᱣᱰᱤ ᱵᱟᱝ ᱮᱢ ᱠᱟᱛᱮ ᱩᱱᱤᱭᱟᱜ ᱡᱳᱜᱟᱹᱣ ᱨᱮᱭᱟᱜ ᱢᱤᱫᱴᱟᱝ ᱞᱟᱹᱞᱤᱥ ᱰᱤᱞᱰᱳ ᱟᱹᱠᱷᱨᱤᱧ ᱞᱮᱫᱟ ᱾ ᱞᱟᱥ ᱮᱱᱡᱮᱞᱥ ᱨᱮᱱ ᱢᱤᱫ ᱡᱚᱱᱚᱡᱤᱛ ᱴᱷᱮᱱ ᱱᱚᱶᱟ ᱠᱟᱹᱪ ᱨᱮᱱᱟᱜ ᱥᱩᱱᱤ ᱦᱩᱭ ᱞᱮᱱᱟ , ᱡᱟᱦᱟᱸᱭ ᱢᱩᱪᱟᱹᱫ ᱨᱮ ᱢᱤᱫᱴᱟᱝ ᱪᱩᱠᱛᱤ ᱨᱮᱭᱟᱜ ᱛᱟᱞᱟ ᱞᱮᱫᱟᱭ , ᱡᱟᱦᱟᱛᱮ ᱥᱴᱨᱟᱭᱠᱟᱨ ᱫᱚ 25,000 ᱰᱚᱞᱟᱨ ᱮᱢ ᱠᱟᱛᱮ ᱟᱨ ᱥᱴᱨᱟᱭᱠᱟᱨ ᱟᱜ ᱵᱟᱛᱟᱣᱟᱜ ᱥᱟᱱᱟᱢ ᱡᱤᱱᱤᱥ ᱨᱩᱣᱟᱹᱲ ᱟᱨ ᱫᱚᱲᱦᱟ ᱵᱮᱱᱟᱣ ᱨᱮᱭᱟᱜ ᱫᱟᱲᱮ ᱛᱮ ᱠᱟᱹᱪ ᱫᱚ ᱵᱟᱹᱛᱤᱞ ᱦᱩᱭ ᱞᱮᱱᱟ ᱾
ᱥᱴᱨᱟᱭᱠᱟᱨ ᱟᱜ ᱠᱟᱹᱢᱤ ᱚᱲᱟᱜ ᱥᱳᱨ ᱨᱮ ᱢᱮᱱᱟᱜ ᱢᱤᱫᱴᱟᱝ ᱦᱚᱲᱼᱥᱩᱡᱚᱠ ᱱᱟᱭᱤᱴᱠᱞᱵ, ᱠᱳᱞᱚᱠ ᱟᱜ ᱳᱰᱥᱮᱰ ᱥᱟᱶᱛᱮ ᱞᱟᱹᱲᱦᱟᱹᱭ ᱦᱩᱭ ᱞᱮᱱᱟ ᱾ ᱩᱱᱤ ᱫᱟᱵᱤ ᱞᱮᱫᱟᱭ ᱡᱮ ᱠᱚᱞᱵ ᱫᱚ ᱥᱟᱫᱷᱟᱨᱚᱱᱛᱚ ᱢᱟᱨᱟᱝ ᱜᱟᱹᱨᱰᱩᱼᱨᱟᱛᱤ ᱥᱟᱦᱟᱨ ᱨᱮᱭᱟᱜ ᱴᱷᱟᱶ ᱠᱚ ᱥᱟᱶ ᱥᱮᱞᱮᱫ ᱠᱟᱛᱮ ᱟᱱᱟᱴ ᱨᱮᱭᱟᱜ ᱚᱡᱮ ᱦᱳᱭᱳᱜᱼᱟ ᱾ ᱞᱟᱹᱞᱤᱥᱼᱰᱩᱠᱥᱼ ᱵᱮᱼᱲᱤᱪᱟᱹᱲ ᱯᱚᱨᱛᱟᱣᱟᱱᱼᱵᱮᱱᱰᱟᱞᱤᱥᱚᱢᱼᱯᱷᱨᱤᱯᱷᱛᱤᱼᱡᱟᱵᱤᱠ ᱯᱚᱨᱟᱢᱮᱥ ᱟᱨ ᱯᱟᱨᱠ ᱨᱮ ᱢᱮᱫᱜᱩᱱ ᱾ ᱠᱚᱞᱵ ᱨᱮᱱᱟᱜ ᱮᱴᱟᱜ ᱥᱮᱫ ᱢᱤᱫᱴᱟᱝ ᱯᱷᱞᱳᱨ ᱠᱚᱵᱷᱟᱨ ᱵᱮᱯᱟᱨ ᱪᱟᱞᱟᱣᱟᱱ ᱡᱮᱢᱥ ᱵᱨᱤᱴᱚᱱ ᱦᱚᱸ ᱞᱟᱹᱞᱤᱥ ᱞᱮᱫᱟᱭ ᱡᱮ ᱠᱚᱞᱵ ᱫᱚ ᱩᱱᱤᱭᱟᱜ ᱵᱮᱯᱟᱨ ᱫᱚ ᱦᱟᱹᱱ ᱟᱠᱟᱫᱟ ᱾ 2009 ᱥᱟᱹᱦᱤᱛ ᱨᱮᱭᱟᱜ ᱡᱟᱱᱩᱣᱟᱨᱤ ᱨᱮ ᱮᱞ ᱮ ᱩᱭᱠᱞᱤ ᱨᱮ ᱵᱟᱰᱟᱭ ᱧᱟᱢ ᱞᱮᱱᱟ ᱡᱮ ᱥᱴᱨᱟᱭᱠᱟᱨ ᱫᱚ ᱱᱟᱭᱤᱴᱠᱞᱵ ᱫᱚ ᱟᱡ ᱟᱡ ᱡᱤᱭᱚᱱ ᱨᱮᱱᱟᱜ ᱠᱟᱹᱢᱤ ᱢᱩᱪᱟᱹᱫ ᱞᱟᱹᱜᱤᱫ ᱮ ᱞᱟᱹᱞᱤᱥ ᱞᱮᱫᱮᱭᱟ ᱪᱮᱫᱟᱜ ᱥᱮ ᱞᱟᱹᱞᱤᱥ ᱟᱨ ᱦᱚᱲ ᱠᱚ ᱩᱱᱤᱭᱟᱜ ᱢᱚᱱᱮ ᱫᱚ ᱵᱟᱝ ᱠᱚ ᱜᱷᱟᱹᱞ ᱞᱮᱫ ᱠᱚᱣᱟ ᱾ " (ᱤᱧᱟᱹᱜ ᱚᱞ ᱫᱚ ᱜᱚᱴᱟᱵᱩᱴᱟᱹ ᱞᱟᱹᱜᱤᱫ ᱛᱮ ᱫᱚᱦᱚ ᱦᱩᱭ ᱟᱠᱟᱱᱟ ᱡᱟᱦᱟ ᱦᱟᱹᱵᱤᱡ ᱤᱧ ᱤᱧᱛᱮ ᱢᱤᱫ ᱥᱟᱶᱛᱮ ᱨᱩᱣᱟᱹᱲ ᱵᱟᱝ ᱦᱮᱡ ᱟᱠᱟᱱᱟ ᱾ "ᱤᱧ ᱒᱕,᱐᱐᱐ ᱰᱚᱞᱟᱨ ᱨᱮᱭᱟᱜ ᱢᱟᱲᱟᱝ ᱠᱷᱚᱱᱧ ᱧᱟᱢ ᱟᱠᱟᱫᱟ (ᱯᱚᱛᱚᱵ ᱫᱚ) ᱢᱮᱱᱠᱷᱟᱱ ᱱᱚᱶᱟ ᱫᱚ ᱤᱧ ᱦᱚᱸ ᱢᱩᱪᱟᱹᱫ ᱵᱟᱝ ᱫᱟᱲᱮᱭᱟᱜᱼᱟ ᱾
ᱢᱮᱱᱠᱷᱟᱱ ᱯᱳᱞ ᱠᱩᱞᱚᱠ ᱮᱴᱟᱜ ᱥᱮᱫ ᱠᱷᱚᱱ ᱫᱟᱵᱤ ᱞᱮᱫᱟᱭ (ᱮᱞ ᱮ ᱩᱭᱠᱞᱤ ᱞᱮᱠᱟᱛᱮ ᱥᱴᱨᱟᱭᱠᱟᱨ ᱩᱱᱤ ᱟᱨ ᱠᱚᱞᱵ ᱨᱮᱱ ᱠᱤᱨᱤᱧᱤᱭᱟᱹ ᱠᱚ ᱞᱟᱹᱜᱤᱫ ᱫᱟᱨᱤ ᱮᱢ ᱟᱠᱟᱫᱟ ᱾ " ᱩᱱᱤ ᱫᱚ ᱤᱧ ᱡᱚᱛᱚ ᱚᱠᱛᱮᱮ ᱢᱚᱱᱮ ᱞᱮᱫᱮᱭᱟ ᱡᱮ ᱩᱱᱤ ᱫᱚ ᱢᱤᱫ ᱦᱚᱲ ᱚᱥᱚᱢᱚᱠ ᱠᱷᱮᱹᱞᱤᱭᱟᱹ ᱟᱨ ᱤᱧ ᱡᱚᱠᱷᱚᱱ ᱞᱟᱹᱞᱤᱥ ᱠᱚ ᱰᱩᱵᱟᱹᱧᱟᱢ ᱩᱱ ᱩᱱᱤ ᱫᱚ ᱟᱡᱟᱜ ᱛᱟᱭᱚᱢ ᱥᱮᱫ ᱮ ᱞᱟᱹᱞᱤᱥᱚᱜᱼᱟ ᱾ ᱢᱤᱫ ᱫᱷᱟᱣ ᱩᱱᱤ ᱫᱚ ᱢᱮᱠᱱᱤᱠᱟᱞ ᱵᱚᱱ ᱠᱞᱤᱠ ᱵᱮᱱᱟᱣ ᱮ ᱮᱛᱚᱦᱚᱵ ᱞᱮᱫᱟ ᱾ ᱤᱧ ᱧᱮᱞᱧᱟᱢ ᱞᱮᱱᱟ ᱡᱮ, ᱩᱱᱤ ᱛᱤ ᱨᱮ ᱢᱤᱫᱴᱟᱝ ᱯᱮᱥᱴᱚᱞ ᱮ ᱫᱚᱦᱚ ᱟᱠᱟᱫᱟ ᱪᱮᱫᱟᱜ ᱥᱮ ᱩᱱᱤ ᱚᱱᱟ ᱰᱨᱟᱭᱼᱯᱷᱤᱨᱤᱝ ᱠᱚᱨᱟᱣ ᱟᱠᱟᱫᱟᱭ ᱾ᱫᱚ ᱾ᱫᱚ ᱾ ᱤᱧ ᱱᱚᱶᱟ [ ᱠᱞᱵ ] ᱪᱟᱞᱟᱣ ᱫᱚᱦᱚ ᱞᱟᱹᱜᱤᱫ ᱤᱧ ᱤᱧᱟᱜ ᱡᱤᱭᱚᱱ ᱨᱮᱱᱟᱜ ᱡᱳᱨ ᱮᱢ ᱞᱟᱹᱜᱤᱫ ᱮ ᱠᱷᱚᱡᱚᱜ ᱠᱟᱱᱟ ᱾ ᱥᱴᱨᱟᱭᱠᱟᱨ ᱫᱚ ᱠᱩᱞᱚᱠ ᱟᱜ ᱫᱟᱵᱤ ᱨᱮ ᱨᱩᱴᱤᱭ ᱮᱢ ᱞᱮᱫᱟ ᱟᱨ ᱩᱱᱤ ᱞᱟᱹᱭ ᱥᱚᱫᱚᱨ ᱞᱮᱫᱟᱭ " ᱚᱱᱟ ᱦᱚᱲ ᱫᱚ ᱟᱹᱰᱤ ᱱᱟᱯᱟᱭ ᱾
ᱥᱴᱮᱡᱽ ᱥᱳ
ᱥᱴᱨᱟᱭᱠᱟᱨ ᱫᱚ ᱞᱟᱥ ᱮᱱᱡᱮᱞᱥ ᱥᱟᱢᱟᱨ ᱒᱐᱐᱖ ᱨᱮ ᱟᱨ ᱯᱚᱨᱵᱷᱤᱱᱥᱴᱟᱣᱩᱱ ᱢᱮᱥᱢᱟᱪᱮᱥᱮᱴᱥ ᱥᱟᱢᱟᱨ 2007 ᱨᱮ ᱡᱮᱯᱷ ᱥᱴᱨᱟᱭᱠᱟᱨ ᱥᱟᱶᱛᱮ ᱢᱤᱫᱴᱟᱝ ᱥᱳᱯᱷᱤᱥᱴᱤᱠᱮᱴᱰ ᱤᱵᱷᱤᱱᱤᱝ ᱨᱮᱭ ᱥᱮᱴᱮᱨ ᱞᱮᱱᱟ᱾ ᱱᱚᱶᱟ ᱥᱳ ᱫᱚ ᱠᱟᱢᱤᱰᱤ ᱚᱱᱚᱞᱤᱭᱟᱹ ᱵᱨᱩᱥ ᱵᱷᱤᱞᱟᱱᱪ ᱫᱟᱨᱟᱭ ᱛᱮ ᱥᱟᱯᱲᱟᱣ ᱦᱩᱭ ᱞᱮᱱᱟ ᱾ ᱥᱳ ᱨᱮ ᱥᱴᱨᱟᱭᱠᱟᱨ ᱫᱚ ᱟᱡᱟᱜ ᱡᱤᱭᱚᱱ ᱟᱨ ᱮᱰᱵᱷᱮᱱᱪᱟᱨ ᱵᱟᱨᱮᱛᱮ ᱦᱚᱲ ᱠᱚᱣᱟᱜ ᱪᱚᱞᱚᱛ ᱪᱤᱛᱟᱹᱨ ᱨᱮ ᱢᱤᱫᱴᱟᱝ ᱠᱟᱢᱤᱠ ᱢᱚᱱᱳᱞᱚᱜᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ ᱢᱤᱫ ᱦᱚᱲ ᱧᱮᱞᱟᱱ ᱦᱚᱲ ᱥᱟᱶᱛᱮ ᱢᱤᱫᱴᱟᱝ "ᱯᱳᱨᱱ ᱮᱠᱴᱤᱝ ᱰᱮᱢᱳ" ᱼᱢᱮᱰᱤ ᱥᱤᱠᱤᱴ ᱮ ᱥᱟᱯᱲᱟᱣ ᱞᱮᱫᱟ ᱟᱨ ᱢᱤᱫᱴᱟᱝ ᱱᱩᱱᱰ ᱯᱷᱤᱱᱮᱞ ᱨᱮ ᱱᱟᱪᱟ ᱞᱮᱫᱟ ᱡᱟᱦᱟᱸᱨᱮ ᱩᱱᱤ ᱫᱚ ᱧᱮᱞᱟᱱ ᱠᱚ ᱥᱟᱨᱦᱟᱣ ᱞᱮᱫᱮᱭᱟ ᱾
᱑᱙᱙᱙ ᱠᱷᱚᱱ ᱒᱐᱐᱑ ᱥᱟᱹᱦᱤᱛ ᱦᱟᱹᱵᱤᱡ ᱥᱴᱨᱟᱭᱠᱟᱨ ᱦᱟᱨᱰ ᱴᱟᱭᱢ ᱧᱩᱛᱩᱢ ᱛᱮ ᱢᱤᱫᱴᱟᱝ ᱥᱴᱮᱡ ᱥᱳ ᱨᱮᱭ ᱯᱟᱴ ᱞᱮᱫᱟᱭ, ᱡᱟᱦᱟᱸ ᱫᱚ ᱢᱤᱫ ᱦᱚᱲ ᱦᱚᱲ ᱠᱚ ᱞᱟᱹᱜᱤᱫ ᱯᱳᱨᱱ ᱡᱮᱦᱚᱞ ᱪᱚᱞᱚᱛ ᱪᱤᱛᱟᱹᱨ ᱨᱮᱭᱟᱜ ᱢᱤᱫᱴᱟᱝ ᱠᱟᱢᱤᱰᱤ ᱥᱮᱴᱼᱟᱯ ᱛᱟᱦᱮᱸ ᱠᱟᱱᱟ᱾ ᱢᱩᱪᱟᱹᱫ ᱨᱮ ᱥᱴᱨᱟᱭᱠᱟᱨ ᱫᱚ ᱱᱩᱱᱰ ᱱᱟᱪᱟ ᱞᱮᱫᱟ ᱾ ᱜᱟᱭᱟᱱ ᱛᱟᱭᱚᱢ ᱥᱴᱨᱟᱭᱠᱟᱨ ᱫᱚ ᱰᱟᱦᱟᱨ ᱨᱮ ᱧᱮᱞᱟᱱ ᱠᱚ ᱥᱟᱶ ᱮ ᱥᱮᱱ ᱞᱮᱱᱟ᱾ ᱥᱳ ᱫᱚ ᱱᱤᱭᱳᱣᱚᱨᱠ, ᱥᱟᱱ ᱯᱷᱨᱮᱱᱥᱤᱠᱳ, ᱪᱤᱠᱳ ᱟᱨ ᱦᱩᱥᱴᱚᱱ ᱥᱟᱶᱛᱮ ᱟᱭᱢᱟ ᱥᱟᱦᱟᱨ ᱮ ᱥᱟᱸᱜᱷᱟᱨ ᱞᱮᱫᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱟ ᱛᱷᱚᱠ:ᱮᱰᱟᱞᱴ ᱥᱚᱨᱮᱥ ᱯᱟᱯᱟᱴᱤᱭᱟᱹ ᱛᱷᱚᱠ:ᱯᱚᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱛᱷᱚᱠ:ᱮᱰᱟᱞᱴ ᱠᱚᱲᱟ ᱯᱟᱯᱟᱴᱤᱭᱟᱹ ᱛᱷᱚᱠ:ᱮᱰᱟᱞᱴ ᱟᱢᱨᱤᱠᱟᱱ ᱯᱟᱯᱟᱴᱤᱭᱟᱹ
ᱨᱟᱱᱟᱜᱷᱟᱴ ᱒ ᱵᱚᱱᱚᱛ
ᱨᱟᱱᱟᱜᱷᱟᱴ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱨᱟᱱᱟᱜᱷᱟᱴ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱱᱳᱠᱨᱤ 23.18275°N, 88.59485°W ᱨᱮ ᱢᱮᱱᱟᱜᱼᱟ ᱾
ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱠᱚᱧᱮ ᱨᱮ ᱦᱟᱸᱥᱠᱷᱟᱞᱤ, ᱵᱟᱝᱞᱟᱫᱮᱥ ᱨᱮᱱᱟᱜ ᱡᱚᱥᱳᱨ ᱦᱚᱱᱚᱛ ᱨᱮ ᱡᱷᱤᱠᱤᱨᱜᱟᱪᱷᱟ ᱩᱯᱚᱡᱮᱞᱟ ᱟᱨ ᱥᱟᱢᱟᱝ ᱨᱮ ᱠᱚᱧᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ ᱵᱟᱜᱽᱫᱟᱦ ᱥᱤᱰᱤ ᱵᱚᱱᱚᱛ, ᱮᱛᱚᱢ ᱨᱮ ᱪᱚᱠᱫᱟᱦᱟ ᱥᱤᱰᱤ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱨᱟᱱᱟᱜᱷᱟᱴ ᱑ ᱥᱤᱰᱤ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱗᱙.᱐᱓ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱔ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱒᱘᱕ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱑᱓ ᱜᱚᱴᱟᱝ ᱢᱚᱣᱡᱟ ᱟᱨ ᱑᱐᱘ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱫᱷᱚᱱᱛᱚᱞᱟ ᱟᱨ ᱜᱚᱝᱜᱽᱱᱟᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱱᱳᱠᱟᱨᱤ ᱨᱮ ᱢᱮᱱᱟᱜᱼᱟ ᱾
ᱨᱟᱱᱟᱜᱷᱟᱴ ᱒ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱚᱱᱤᱥᱢᱟᱞᱤ, ᱚᱨᱚᱝᱦᱟᱛᱟ, ᱵᱚᱦᱤᱨᱜᱟᱪᱷᱤ, ᱵᱮᱫᱽᱭᱟᱯᱩᱨ ᱑, ᱵᱮᱫᱽᱭᱟᱯᱩᱨ ᱒, ᱫᱮᱵᱽᱜᱨᱟᱢ, ᱫᱚᱛᱛᱚᱯᱩᱞᱤᱭᱟ, ᱡᱩᱜᱚᱞᱠᱤᱥᱳᱨ, ᱠᱚᱢᱚᱞᱯᱩᱨ, ᱢᱟᱡᱷᱮᱨᱜᱨᱟᱢ, ᱱᱳᱠᱟᱨᱤ, ᱨᱚᱜᱷᱩᱱᱟᱛᱷᱯᱩᱨ ᱦᱤᱡᱩᱞᱤ ᱑, ᱨᱚᱜᱷᱩᱱᱟᱛᱷᱯᱩᱨ ᱦᱤᱡᱩᱞᱤ ᱒ ᱟᱨ ᱥᱭᱟᱢᱱᱚᱜᱚᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓᱖᱘,᱖᱘᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱑᱔,᱕᱑᱙ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱕᱔,᱑᱖᱒ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱘᱙,᱗᱐᱖ (᱕᱑%) ᱠᱚᱲᱟ ᱟᱨ ᱑᱗᱘,᱙᱗᱕ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱔,᱙᱓᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱗᱔ ᱗᱑᱗ (᱔᱗.᱓᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱖,᱑᱘᱕ (᱔.᱓᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱦᱚᱝᱟᱞᱯᱩᱨ ᱠᱨᱤᱥᱱᱟᱱᱚᱜᱚᱨ (᱕,᱒᱐᱒), ᱦᱤᱡᱩᱞᱤ (᱑᱓,᱙᱖᱙), ᱨᱟᱱᱟᱜᱷᱟᱴ (ᱥᱤᱴᱤ) (᱓,᱙᱘᱒), ᱱᱟᱥᱨᱟ (᱑᱐,᱗᱐᱗), ᱜᱚᱝᱜᱽᱱᱟᱯᱩᱨ (᱑᱐,᱑᱖᱘) ᱟᱨ ᱵᱮᱞᱜᱷᱚᱨᱤᱭᱟ (᱕,᱘᱕᱘) ᱾
ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱫᱮᱵᱽᱜᱨᱟᱢ (᱗,᱐᱖᱐), ᱢᱟᱴᱷᱤᱠᱩᱢᱨᱟ (᱘,᱐᱗᱗), ᱫᱚᱭᱟᱵᱟᱨᱤ (᱖,᱕᱐᱐), ᱱᱳᱠᱨᱤ (᱕,᱐᱓᱒), ᱨᱟᱭᱱᱚᱜᱚᱨ (᱔,᱘᱒᱖), ᱜᱳᱯᱤᱱᱚᱜᱚᱨ ᱵᱟᱜᱷᱟᱰᱟᱝᱜᱟ (᱕,᱖᱑᱖), ᱠᱳᱨᱟᱵᱟᱨᱤ (᱔,᱑᱐᱘), ᱚᱨᱚᱱᱜᱷᱟᱴᱟ ᱱᱟᱨᱟᱭᱚᱱᱯᱩᱨ (᱒᱑,᱕᱕᱒), ᱥᱚᱵᱽᱫᱚᱞᱯᱩᱨ (᱔,᱗᱓᱗), ᱫᱚᱣᱞᱟ (᱕,᱖᱓᱒), ᱫᱷᱚᱱᱛᱚᱞᱟ (᱙,᱐᱙᱕), ᱥᱚᱝᱠᱚᱨᱯᱩᱨ (᱔,᱗᱑᱖), ᱠᱚᱢᱚᱞᱯᱩᱨ (᱔,᱕᱘᱗), ᱫᱚᱛᱛᱚᱯᱩᱞᱤᱭᱟ (᱑᱓,᱕᱖᱒), ᱵᱚᱦᱤᱨᱜᱟᱪᱷᱤ (᱙,᱗᱘᱕), ᱵᱟᱨᱟᱵᱚᱨᱤᱭᱟ (᱙,᱓᱕᱖), ᱟᱭᱤᱥᱢᱟᱞᱤ (᱖,᱘᱕᱕), ᱪᱷᱟᱯᱨᱟ (᱔,᱐᱑᱔) ᱦᱚᱢᱱᱤᱯᱳᱴᱟ (᱔,᱐᱘᱑) ᱟᱨ ᱜᱚᱝᱜᱽᱥᱚᱨᱟ (᱔,᱒᱗᱐) ᱾
ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱮᱫᱽᱭᱟᱯᱩᱨ (᱓,᱐᱔᱔) ᱟᱨ ᱨᱚᱜᱷᱩᱱᱟᱛᱷᱯᱩᱨ (᱓,᱒᱗᱗) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱖᱔,᱙᱔᱗ ᱜᱚᱴᱟᱝ (᱗᱙.᱓᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱔᱓,᱗᱗᱓ (᱘᱓.᱖᱖%) ᱠᱚᱲᱟ ᱟᱨ ᱑᱒᱑,᱑᱗᱔ (᱗᱔.᱘᱕%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱘.᱘᱑% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱔᱘᱐,᱐᱐᱘ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱘᱙.᱒᱘% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱕᱐,᱖᱔᱐ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱙.᱔᱒% ᱛᱟᱦᱮᱸ ᱠᱟᱱᱟ ᱾ ᱑᱙᱙᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱔᱓᱘,᱙᱒᱔ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱙᱓.᱕᱐% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱒᱔,᱓᱔᱙ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱕.᱑᱙% ᱛᱟᱦᱮᱸ ᱠᱟᱱᱟ ᱾
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱙᱙.᱒᱑% ᱦᱚᱲ ᱦᱚᱛᱮᱛᱮ ᱠᱚ ᱨᱚᱲᱟ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱙ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱕ ᱜᱚᱴᱟᱝ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱑, ᱢᱚᱦᱚᱢᱢᱚᱫᱽ ᱵᱟᱡᱟᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱨᱟᱱᱟᱜᱷᱟᱴ (ᱱᱚᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱓ ᱫᱚ ᱠᱨᱤᱥᱱᱟᱱᱚᱜᱚᱨ (ᱱᱚᱫᱤᱭᱟ ᱦᱚᱱᱚᱛ ᱨᱮ) ᱠᱷᱚᱱ ᱜᱳᱥᱟᱵᱟ (ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱱᱚᱣᱟ ᱥᱤᱰᱤ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱨᱟᱱᱟᱜᱷᱟᱴ-ᱵᱟᱱᱜᱟᱶ ᱞᱟᱭᱤᱱ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱜᱚᱝᱜᱽᱱᱟᱯᱩᱨ ᱨᱮ ᱢᱤᱫᱴᱟᱹᱝ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱑᱘᱗ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱕,᱐᱒᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱓ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱔᱗᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱔᱙᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱘ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱓᱗,᱕᱘᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ, ᱑᱐᱘ ᱜᱚᱴᱟᱝ ᱟᱹᱛᱩ ᱠᱷᱚᱱ ᱖ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱖᱓ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱔᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱓᱑ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱯᱨᱤᱛᱤᱞᱚᱛᱟ ᱣᱟᱰᱰᱮᱫᱟᱨ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱗ ᱥᱟᱞ ᱨᱮ ᱯᱟᱹᱱᱤᱠᱷᱟᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱛᱷᱟᱯᱚᱱ ᱟᱠᱟᱱ ᱢᱤᱫ ᱛᱤᱨᱞᱟᱹ ᱠᱚᱞᱮᱡᱽ ᱞᱮᱠᱟᱛᱮ ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱥᱟᱶᱛᱮ-ᱥᱮᱪᱮᱫ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱫᱚ ᱢᱤᱫ ᱥᱚᱨᱠᱟᱨᱤ ᱜᱚᱲᱚ ᱧᱟᱢ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱯᱩᱱᱭᱟᱹ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱕᱕ ᱵᱮᱰ ᱟᱨ ᱙ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱑ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱚᱨᱚᱝᱦᱟᱛᱟ ᱜᱨᱟᱢᱤᱬ ᱟᱥᱯᱟᱛᱟᱞ, ᱚᱨᱚᱝᱦᱟᱛᱟ ᱨᱮ ᱓᱐ ᱵᱮᱰ ᱟᱜ ,ᱨᱟᱱᱟᱜᱷᱟᱴ ᱒ ᱥᱤᱰᱤ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱫᱚᱛᱛᱚᱯᱩᱞᱤᱭᱟ (᱑᱐ ᱵᱮᱰ ᱟᱜ), ᱜᱚᱝᱜᱽᱱᱟᱯᱩᱨ (᱔ ᱵᱮᱰ ᱟᱜ), ᱠᱚᱢᱚᱞᱯᱩᱨ (᱔ ᱵᱮᱰ ᱟᱜ) ᱟᱨ ᱜᱚᱝᱜᱽᱥᱚᱨᱟ (᱔ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱢᱤᱱᱟᱝᱠᱟᱵᱟᱣ ᱯᱟᱹᱨᱥᱤ
ᱢᱤᱱᱟᱝᱠᱟᱵᱟᱣ (ᱢᱤᱱᱟᱝᱠᱟᱵᱟᱣ: Baso Minang(kabau); ᱤᱱᱫᱳᱱᱮᱥᱤᱭᱟᱱ: Bahasa Minangkabau) ᱫᱚ ᱢᱤᱫ ᱚᱥᱴᱨᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱯᱟᱪᱮ ᱥᱩᱢᱟᱛᱨᱟ, ᱨᱤᱭᱟᱣ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱟᱨ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱟᱭᱢᱟ ᱜᱟᱱ ᱥᱚᱦᱚᱨ ᱠᱚᱨᱮ ᱛᱟᱦᱮᱱ ᱠᱟᱱ ᱢᱤᱱᱟᱝᱠᱟᱵᱟᱣ ᱦᱚᱲ ᱠᱚᱣᱟᱜ ᱟᱭᱚ ᱟᱲᱟᱝ ᱠᱟᱱᱟ ᱾ ᱱᱟᱶᱟ ᱫᱚ ᱟᱨᱦᱚᱸ ᱮᱛᱚᱢ ᱥᱩᱢᱟᱛᱨᱟ ᱯᱨᱚᱫᱮᱥ ᱨᱮᱱᱟᱜ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱦᱚᱸ ᱠᱟᱱᱟ ᱾
ᱟᱨᱦᱚᱸ ᱧᱮᱞ ᱢᱮ
ᱢᱤᱱᱟᱝᱠᱟᱵᱟᱣ ᱦᱚᱲ
ᱡᱚᱢᱩᱣᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱡᱚᱢᱩᱣᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱵᱷᱤ. ᱡᱤ. ᱥᱤᱫᱷᱟᱨᱛᱷᱚ
ᱵᱷᱤ ᱡᱤ ᱥᱤᱫᱷᱟᱨᱛᱷᱚ ᱦᱮᱜᱰᱮ (᱑᱙᱕᱙ – ᱒᱙ ᱡᱩᱞᱟᱭ ᱒᱐᱑᱙)  ᱫᱚ ᱠᱚᱨᱱᱟᱴᱚᱠᱚ ᱯᱚᱱᱚᱛ ᱨᱤᱱᱤᱡ ᱢᱤᱫ ᱠᱳᱨᱳᱫᱯᱚᱛᱤ ᱥᱤᱧᱚᱛᱤᱭᱟᱹ ᱵᱮᱯᱟᱨᱤ ᱠᱟᱱ ᱛᱟᱦᱮᱸᱫ ᱾. ᱟᱡ ᱫᱚ ᱠᱟᱯᱷᱮ ᱪᱮᱱ ᱠᱟᱯᱷᱮ ᱠᱚᱯᱷᱤ ᱰᱮ( cafe chain Café Coffee Day ) ᱨᱤᱱ ᱵᱩᱱᱤᱭᱟᱹᱫᱤᱭᱟᱹ ᱥᱟᱶ ᱚᱱᱟ ᱨᱤᱱᱤᱡ ᱢᱮᱱᱮᱡᱤᱝ ᱰᱟᱭᱨᱮᱠᱴᱚᱨ ᱠᱤᱱ ᱛᱟᱦᱮᱸᱠᱟᱱᱟ ᱾ ᱚᱱᱟ ᱥᱟᱶ ᱟᱡ ᱢᱟᱭᱤᱱᱰ ᱴᱨᱤ, ᱞᱤᱠᱣᱤᱰ ᱠᱨᱤᱥᱴᱟᱞ,ᱡᱤᱴᱤᱵᱷᱤ,ᱣᱮ ᱴᱩ ᱣᱮᱞᱛᱷ ᱵᱨᱚᱠᱚᱨᱥ, ᱠᱳᱯᱷᱤ ᱰᱮ ᱱᱟᱪᱚᱨᱟᱞ ᱨᱤᱥᱳᱨᱥᱮᱥ ᱟᱨ ᱣᱮ ᱴᱩ ᱣᱮᱞᱛᱷ ᱥᱤᱠᱩᱨᱤᱴᱤᱡ ᱮᱢᱟᱱ ᱠᱚᱨᱮ ᱵᱳᱨᱰ ᱚᱯᱷ ᱰᱟᱭᱨᱮᱠᱴᱚᱨ ᱞᱮᱠᱟᱛᱮ ᱟᱹᱠᱤᱱᱟᱜ ᱮᱱᱢᱮ ᱠᱤ ᱮᱢ ᱞᱮᱫᱼᱟ ᱾᱒᱐᱐᱒ᱼ᱐᱓ ᱥᱟᱞ ᱨᱮ ᱟᱡ   ᱫᱚ ᱤᱠᱳᱱᱳᱢᱤᱠ ᱴᱟᱭᱤᱢᱥ  ᱯᱟᱦᱴᱟ ᱠᱷᱚᱱ  ᱮᱱᱴᱨᱚᱯᱨᱮᱱᱤᱭᱚᱨ ᱚᱯᱷ ᱫᱚ ᱤᱭᱚᱨ ᱟᱨ"ᱯᱳᱨᱵᱥ ᱤᱱᱰᱤᱭᱟrbes India ᱯᱟᱦᱴᱟ ᱠᱷᱚᱱ ᱒᱐᱑᱑ ᱥᱟᱞ ᱨᱮ "ᱱᱮᱠᱥᱴ ᱡᱮᱱ ᱮᱱᱴᱚᱨᱯᱨᱮᱱᱭᱚᱨ '' ᱨᱮᱱᱟᱜ ᱢᱟᱱ ᱮᱢ ᱠᱟᱛᱮᱫ ᱠᱚ ᱥᱟᱨᱦᱟᱣ ᱞᱮᱫᱮᱭᱟ ᱾
᱒᱙ ᱡᱩᱞᱟᱭ ᱒᱐᱑᱙ ᱦᱤᱞᱚᱜ ᱟᱫ ᱮᱱ ᱛᱟᱭᱚᱢ ᱓᱑ ᱡᱩᱞᱟᱭ ᱒᱐᱑᱙ ᱦᱤᱞᱚᱜ ᱦᱳᱭᱜᱮ ᱵᱟᱡᱟᱨ ᱟᱲᱮ ᱠᱷᱚᱱ ᱠᱚ ᱧᱟᱢ ᱞᱮᱫᱮ ᱛᱟᱦᱮᱸᱫ ᱾
ᱥᱤᱫᱷᱟᱨᱛᱷᱚ ᱠᱚᱨᱱᱟᱴᱚᱠᱚ ᱯᱚᱱᱚᱛ ᱨᱮᱱᱟᱜ ᱪᱤᱠᱠᱟᱢᱟᱜᱟᱞᱩᱨᱩ ᱦᱚᱱᱚᱛ ᱨᱮᱱᱟᱜ ᱢᱟᱞᱮᱱᱟᱰᱩ ᱨᱮ ᱡᱟᱱᱟᱢ ᱞᱮᱱᱟᱭ ᱾ᱮᱱᱴ ᱟᱞᱳᱭᱥᱤᱭᱚᱥ ᱠᱚᱞᱮᱡ ᱟᱨᱢᱟᱱᱜᱟᱞᱳᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱷᱚᱱ ᱤᱠᱳᱱᱚᱢᱤᱠᱥ ᱨᱮ ᱢᱟᱥᱴᱚᱨ ᱰᱤᱜᱨᱤ ᱠᱚᱨᱟᱣ ᱞᱮᱫᱼᱟ ᱾  ᱟᱡ ᱢᱟᱞᱚᱵᱤᱠᱟ ᱠᱨᱤᱥᱱᱟ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱟᱨ ᱟᱡᱨᱤᱱ ᱵᱟᱨᱭᱟ ᱜᱤᱫᱨᱟᱹ ᱢᱮᱱᱟᱜ ᱠᱤᱱᱟ ᱾ᱠᱚᱨᱱᱟᱴᱚᱠ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ , ᱥᱤᱧᱚᱛ ᱨᱤᱱᱤᱡ ᱵᱮᱫᱮᱥ ᱵᱮᱯᱟᱨ ᱢᱚᱱᱛᱨᱤ ᱟᱨ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱨᱟᱡᱽᱭᱚᱯᱟᱲ ᱭᱤᱡ ᱡᱟᱶᱟᱭ ᱜᱚᱢᱠᱮ ᱠᱟᱱᱟᱭ ᱾.
ᱵᱮᱵᱥᱟᱭ
᱑᱙᱘᱓ᱼ᱘᱔ ᱡᱚᱦᱚᱜ ᱟᱡ ᱒᱔ ᱥᱟᱞ ᱩᱢᱮᱨ ᱨᱮ ᱢᱩᱢᱵᱟᱭ ᱨᱮᱱᱟᱜ ᱡᱮ ᱮᱢ ᱯᱷᱟᱭᱱᱟᱱᱥᱤᱭᱟᱞ ᱞᱤᱢᱤᱴᱮᱰ ᱨᱮ ᱯᱳᱨᱴᱯᱷᱳᱞᱤᱭᱳ ᱢᱮᱱᱮᱡᱢᱮᱱᱴ ᱟᱨ ᱥᱤᱠᱩᱨᱤᱴᱤᱡ ᱴᱨᱮᱰᱤᱧ ᱳᱱ ᱫᱚ ᱤᱱᱰᱤᱭᱟᱱ ᱥᱴᱚᱠ ᱢᱟᱨᱠᱮᱴ ᱤᱫᱤᱭᱟᱛᱮ ᱢᱟᱱᱮᱡᱢᱮᱱᱴ ᱴᱨᱮᱱᱤ ᱞᱮᱠᱟᱛᱮ ᱥᱮᱞᱮᱫ ᱞᱮᱱᱟᱭ᱾ ᱵᱟᱨ ᱥᱮᱨᱢᱟ ᱛᱟᱭᱚᱢ ᱟᱦ ᱵᱟᱸᱜᱟᱞᱚᱳᱨ ᱮ ᱨᱩᱣᱟᱹᱲ ᱮᱱᱟᱭ ᱾ ᱟᱡ ᱵᱟᱵᱟ ᱮᱢ ᱦᱟᱠᱟᱫ ᱓᱐᱐᱐᱐ ᱴᱟᱠᱟ ᱨᱮᱱᱟᱜ ᱯᱩᱧᱤ ᱛᱮ ᱥᱴᱚᱠ ᱮ ᱠᱤᱨᱤᱧ ᱠᱮᱫᱼᱟ ᱟᱨ ᱥᱤᱵᱷᱤᱭᱟᱱ ᱥᱤᱠᱩᱨᱤᱴᱤᱡ ᱧᱩᱛᱩᱢ ᱛᱮ ᱠᱚᱢᱯᱟᱱᱤ ᱮᱛᱚᱦᱚᱵ ᱠᱮᱫᱼᱟ ᱾ ᱑᱙᱙᱙ ᱨᱮ ᱚᱱᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱫ ᱣᱮ ᱴᱩ ᱣᱮᱞᱛᱷ ᱥᱤᱠᱩᱨᱤᱴᱤᱡ ᱞᱤᱢᱤᱴᱮᱰ ᱫᱚᱦᱚ ᱠᱮᱫᱼᱟ ᱾ ᱱᱚᱣᱟ ᱨᱮᱱᱟᱜ ᱵᱷᱮᱱᱪᱚᱨ ᱠᱭᱟᱯᱤᱴᱟᱞ ᱰᱤᱵᱷᱤᱡᱚᱱ ᱜᱞᱚᱵᱟᱞ ᱴᱮᱠᱱᱚᱞᱚᱡᱤ ᱵᱷᱮᱱᱪᱚᱨ [ Global Technology Ventures (GTV)]. ᱞᱮᱠᱟᱛᱮ ᱧᱩᱛᱩᱢ ᱮᱱᱟ ᱾
᱓᱐ᱢᱤᱞᱤᱭᱚᱱ ᱨᱮᱱᱟᱜ ᱵᱮᱯᱟᱨ ᱥᱟᱶ ᱑᱙᱙᱓ ᱨᱮ ᱟᱡ ᱟᱡᱟᱜ ᱠᱚᱯᱷᱤ ᱴᱨᱮᱰᱤᱝ ᱠᱚᱢᱯᱟᱱᱤ ᱮᱵᱤᱥᱤ ᱠᱚᱢᱯᱟᱱᱤ ᱠᱚᱨᱱᱟᱴᱚᱠ ᱨᱮ ᱮᱛᱚᱦᱚᱵ ᱠᱮᱫᱼᱟ ᱾ ᱦᱟᱥᱚᱱ ᱨᱮ ᱔᱐ ᱢᱤᱞᱤᱭᱚᱱ ᱴᱟᱠᱟ ᱛᱮ ᱠᱚᱯᱷᱤ ᱭᱩᱱᱤᱴ ᱮ ᱠᱤᱨᱤᱧ ᱠᱮᱫᱼᱟ ᱟᱨ ᱚᱱᱟᱭ ᱞᱟᱹᱴᱩ ᱠᱮᱫᱼᱟ ᱾ ᱱᱚᱣᱟ ᱠᱚᱢᱯᱟᱱᱤ ᱨᱮᱱᱟᱜ ᱱᱤᱛᱚᱜ ᱥᱤᱧᱚᱛ ᱗᱕᱐᱐᱐ ᱴᱚᱱ ᱠᱚᱯᱷᱤ ᱡᱚᱜᱟᱣ ᱨᱮᱱᱟᱜ ᱫᱟᱲᱮ ᱢᱮᱱᱟᱜᱼᱟ ᱾.
᱒᱑ ᱥᱮᱯᱴᱮᱢᱵᱚᱨ ᱒᱐᱑᱗ ᱨᱮ ᱢᱩᱢᱵᱟᱭ, ᱵᱟᱝᱜᱟᱞᱩᱨᱩ, ᱪᱮᱱᱱᱟᱭᱟᱨ ᱪᱤᱠᱟᱢᱜᱟᱞᱩᱨ ᱞᱮᱠᱟᱱ ᱒᱐ ᱜᱚᱴᱟᱝ ᱴᱷᱟᱶ ᱨᱮ ᱤᱱᱠᱚᱢ ᱴᱮᱠᱥ ᱰᱤᱯᱟᱨᱴᱢᱮᱱᱴ ᱨᱤᱱ ᱥᱮᱬᱟ ᱟᱹᱢᱟᱹᱞᱤᱭᱟᱹ ᱠᱚ ᱛᱩᱞᱩᱡ ᱛᱩᱝᱠᱷᱤ ᱞᱮᱱᱟ.
ᱜᱩᱡᱩᱜ
᱒᱙ ᱡᱩᱞᱟᱭ ᱒᱐᱑᱙ ᱦᱤᱞᱚᱜ ᱟᱡ ᱟᱡᱟᱜ ᱠᱟᱨ ᱟᱨ ᱰᱨᱟᱭᱵᱷᱚᱨ ᱢᱟᱸᱜᱟᱞᱳᱨ ᱨᱮᱱᱟᱜ ᱩᱞᱟᱞ ᱥᱩᱨ ᱱᱮᱛᱷᱨᱟᱵᱚᱛᱤ ᱜᱟᱰᱟ ᱯᱳᱞ ᱪᱮᱛᱟᱱ ᱨᱮ ᱵᱟᱹᱜᱤ ᱦᱚᱴᱚ ᱞᱮᱫ ᱟᱭ ᱾ ᱚᱱᱟ ᱛᱟᱭᱚᱢ ᱥᱤᱧᱚᱛ ᱠᱳᱥᱴ ᱜᱟᱨᱰ ᱟᱨ ᱱᱮᱥᱱᱟᱞ ᱰᱤᱡᱟᱥᱴᱮᱨ ᱨᱮᱥᱯᱳᱸᱥ ᱯᱷᱳᱨᱥ ᱟᱡ ᱯᱟᱱᱛᱮ ᱨᱮᱠᱚ ᱪᱷᱩᱴᱟᱹᱣ ᱮᱱᱟ. ᱟᱡ ᱟᱫ ᱞᱮᱮᱱ ᱛᱤᱱᱟᱹᱝ ᱜᱟᱱ ᱚᱠᱛᱚ ᱛᱟᱭᱚᱢ ᱥᱤᱫᱷᱟᱨᱛ ᱚᱞ ᱟᱠᱟᱫ ᱟᱡᱟᱜ ᱠᱳᱢᱯᱟᱱᱤ ᱵᱳᱨᱰ, ᱥᱮᱭᱟᱨ ᱦᱳᱞᱰᱚᱨ ᱟᱨ ᱜᱷᱟᱨᱸᱡ ᱞᱟᱹᱜᱤᱫ ᱚᱞ ᱟᱠᱟᱫ ᱪᱤᱴᱷᱤ ᱧᱟᱢ ᱮᱱᱟ.
᱓᱑ ᱡᱩᱞᱟᱭ ᱟᱬᱜᱟᱛ ᱖ᱹ᱓᱐ ᱚᱠᱛᱮ ᱦᱚᱭᱜᱤ ᱵᱟᱡᱟᱨ ᱟᱲᱮ ᱨᱮ ᱟᱡᱟᱜ ᱜᱚᱡ ᱦᱚᱲᱢᱚ ᱚᱱᱰᱮᱱ ᱠᱚᱜ ᱦᱟᱹᱠᱩ ᱥᱟᱥᱟᱵ ᱠᱚᱜ ᱠᱚ ᱧᱟᱢ ᱠᱮᱫᱼᱟ ᱟᱨ ᱯᱩᱞᱤᱥ ᱠᱚ ᱠᱷᱚᱵᱚᱨ ᱟᱫ ᱠᱚᱣᱟ ᱾ ᱓᱑ ᱡᱩᱞᱟᱭ ᱒᱐᱑᱙ ᱦᱤᱞᱚᱜ ᱛ ᱨᱮᱱᱟᱜ ᱪᱮᱛᱷᱟᱱᱟᱦᱟᱞᱤ ᱠᱚᱯᱷᱤ ᱤᱥᱴᱮᱴ ᱨᱮ ᱟᱡᱟᱜ ᱦᱚᱲᱢᱚ ᱠᱚ ᱵᱟᱭ ᱠᱮᱫᱼᱟ᱾.
ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ
ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱴᱮᱱ ᱟᱹᱰᱤ ᱧᱩᱛᱩᱢ ᱟᱱ ᱴᱤᱞᱤᱵᱷᱤᱥᱚᱱ ᱮᱠᱴᱨᱮᱥ ᱟᱨ ᱱᱟᱪᱚᱱᱤᱭᱟᱹ ᱠᱟᱱᱟᱭ,  ᱚᱠᱚᱭ ᱫᱚ ᱗᱐ ᱜᱮᱞ ᱟᱱᱟᱜ ᱥᱮᱨᱢᱟ ᱠᱷᱚᱱ ᱵᱟᱝᱞᱟᱫᱮᱥ ᱨᱮᱭᱟᱜ ᱨᱚᱢᱚᱡᱽ ᱥᱮ ᱥᱤᱱᱮᱢᱟ ᱫᱩᱱᱭᱟᱹ ᱨᱮ ᱟᱡᱟᱜ ᱧᱩᱛᱩᱢᱮ ᱛᱷᱟᱯᱚᱱ ᱟᱠᱟᱫ|
ᱚᱞ ᱯᱟᱲᱦᱟᱣ
ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ ᱫᱚ ᱱᱟᱜᱟᱢ ᱥᱟᱛᱷᱟᱢ ᱤᱫᱤ ᱠᱟᱛᱮ ᱰᱷᱟᱠᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱢᱹᱮᱹ ᱰᱤᱜᱽᱨᱤ ᱯᱟᱥ ᱞᱮᱫᱟ|
ᱠᱟᱹᱢᱤ ᱡᱤᱭᱚᱱ
ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ ᱫ ᱯᱟᱹᱦᱤᱞ ᱯᱚᱨᱛᱷᱚᱢ ᱫᱷᱟᱣ ᱥᱩᱠᱷᱮᱨ ᱪᱷᱟᱲ ᱯᱚᱛᱨᱚ ᱧᱩᱛᱩᱢ ᱟᱱ ᱜᱟᱭᱟᱱ ᱨᱮ ᱯᱟᱹᱦᱤᱞ ᱫᱷᱟᱣ ᱦᱤᱸᱥᱮ ᱦᱟᱛᱟᱣ ᱞᱮᱫᱟ, ᱑᱙᱘᱘ ᱥᱮᱨᱢᱟ ᱨᱮ | ᱱᱤᱭᱟᱹ ᱜᱟᱭᱟᱢ ᱨᱮ ᱫᱚ ᱟᱡ ᱨᱮᱱ ᱡᱟᱱᱟᱢ ᱫᱟᱛᱟ ᱢᱚᱦᱚᱢᱢᱚᱫᱽ ᱵᱟᱨᱠᱟᱛᱩᱞᱞᱟᱭ ᱫᱤᱥᱟᱹ ᱩᱫᱩᱜ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱟᱭᱢᱟ ᱫᱤᱱ ᱡᱤᱨᱟᱹᱣ ᱠᱟᱛᱮ, ᱚᱠᱟ ᱨᱮ ᱪᱮᱫ ᱥᱤᱨᱤᱭᱟᱞ ᱨᱮ ᱜᱮ ᱵᱟᱭ ᱮᱠᱴᱤᱝ ᱞᱮᱫᱟ| ᱚᱱᱟ ᱛᱟᱭᱚᱢ ᱢᱟᱦᱯᱷᱩᱡᱽ ᱟᱦᱢᱮᱫᱽ ᱟᱜ ᱢᱮᱜᱷ ᱠᱟᱞᱚ ᱜᱟᱭᱟᱱ ᱨᱮᱭᱮ ᱮᱠᱴᱤᱝ ᱠᱮᱫᱟ, ᱱᱤᱭᱟᱹ ᱜᱟᱭᱟᱱ ᱨᱮᱱ ᱫᱤᱥᱟᱹ ᱩᱫᱩᱜᱤᱡ ᱫᱚᱭ ᱛᱟᱸᱦᱮᱸ ᱠᱟᱱᱟ ᱟᱵᱫᱩᱥ ᱥᱟᱛᱛᱟᱨ| ᱩᱱᱤᱭᱟᱜ ᱧᱩᱢᱚᱜ ᱞᱮᱜᱽ ᱠᱟᱹᱢᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ, ᱡᱟᱦᱤᱨ ᱨᱟᱭ ᱥᱮᱱᱟᱜ ᱡᱤᱭᱚᱱ ᱠᱷᱳᱱ ᱦᱟᱛᱟᱣ ᱟᱠᱟᱱ ᱜᱟᱭᱟᱱ| ᱚᱱᱟ ᱵᱮᱜᱚᱨ ᱦᱚᱸ ᱟᱹᱰᱤ ᱟᱭᱢᱟ ᱵᱤᱜᱜᱟᱯᱚᱱ ᱠᱚ ᱨᱮ ᱢᱚᱰᱮᱞ ᱦᱚᱭ ᱦᱩᱭ ᱞᱮᱱᱟ|
ᱟᱡᱟᱜ ᱡᱤᱭᱚᱱ
ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ ᱨᱮᱱ ᱟᱯᱟᱛ ᱟᱜ ᱧᱩᱛᱩᱢ ᱫᱚ ᱢᱚᱦᱚᱢᱢᱚᱫᱽ ᱵᱟᱨᱠᱟᱛᱩᱞᱞᱟ ᱛᱟᱸᱦᱮ ᱠᱟᱱᱟ ᱛᱟᱭᱟ ᱟᱨ ᱮᱝᱜᱟᱛ ᱟᱜ ᱧᱩᱛᱩᱢ ᱫᱚ ᱡᱤᱸᱱᱟᱛ ᱵᱟᱨᱠᱟᱛᱩᱞᱞᱟ ᱛᱟᱸᱦᱮᱸ ᱠᱟᱱᱟ ᱛᱟᱭᱟ| ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ ᱨᱮᱱ ᱟᱯᱟᱛ ᱫᱚ ᱯᱟᱹᱦᱤᱞ ᱮᱱᱮᱡ ᱵᱟᱰᱚᱦᱤ ᱛᱟᱸᱦᱮ ᱠᱟᱱᱟ, ᱤᱱᱟᱹ ᱛᱟᱭᱚᱢ ᱴᱤᱞᱤᱵᱷᱤᱡᱚᱱ ᱯᱨᱚᱫᱤᱭᱩᱥᱟᱨᱮ ᱦᱩᱭ ᱞᱮᱱᱟ| ᱟᱨ ᱮᱝᱜᱟᱛ ᱛᱮᱫ ᱦᱚᱸ ᱮᱱᱮᱡ ᱵᱟᱰᱚᱦᱤ ᱜᱮᱭᱮ ᱛᱟᱸᱦᱮᱸ ᱠᱟᱱᱟ, ᱚᱠᱚᱭ ᱫᱚ ᱒᱐᱐᱘ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥ ᱥᱤᱞᱯᱤ ᱠᱟᱞᱟ ᱮᱠᱮᱰᱮᱢᱤ ᱥᱤᱨᱯᱟᱹᱭ ᱦᱟᱢᱮᱴ ᱞᱮᱫ| ᱵᱤᱨᱡᱚᱨᱤ ᱨᱮᱱ ᱢᱤᱥᱨᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱠᱟᱡᱚᱨᱤ ᱵᱟᱨᱠᱟᱛᱩᱞᱞᱟ ᱠᱟᱱ ᱛᱟᱭᱟ, ᱩᱱᱤ ᱦᱚᱸ ᱯᱨᱚᱰᱤᱭᱩᱥᱟᱨ ᱠᱟᱱᱟᱭ ᱟᱨ ᱴᱤᱞᱤᱵᱷᱤᱡᱚᱱ ᱯᱨᱚᱜᱽᱨᱟᱱ ᱦᱚᱥᱴ ᱦᱚᱸᱭ ᱛᱟᱸᱦᱮᱸ ᱵᱟᱲᱟᱜ ᱜᱮᱭᱟ|
ᱵᱟᱯᱞᱟ
ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ ᱫᱚ ᱑᱙᱙᱕ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥᱤ ᱢᱤᱣᱡᱤᱠ ᱰᱟᱭᱨᱮᱠᱴᱚᱨ ᱥᱚᱣᱠᱳᱴ ᱟᱞᱤ ᱮᱢᱚᱱ ᱥᱟᱶᱮ ᱵᱟᱯᱞᱟ ᱞᱮᱱᱟ| ᱢᱮᱱ ᱠᱷᱟᱱ ᱒᱐᱑᱒ᱥᱮᱨᱢᱟ ᱨᱮ ᱩᱱᱠᱤᱱ ᱟᱜ ᱥᱟᱠᱟᱢ ᱚᱲᱮᱡ ᱦᱩᱭ ᱮᱱᱟ| ᱤᱱᱟᱹ ᱛᱟᱭᱚᱢ ᱒᱐᱑᱓ ᱥᱮᱨᱢᱟ ᱨᱮᱭᱟᱜ ᱑᱔ ᱮᱯᱨᱤᱞ ᱢᱟᱹᱦᱤᱛ ᱦᱤᱞᱚᱜ, ᱢᱤᱫᱴᱮᱱ ᱵᱟᱝᱞᱟᱫᱮᱥᱤ ᱮᱠᱴᱚᱨ ᱤᱱᱛᱮᱠᱷᱟᱵᱽ ᱫᱤᱱᱦᱟᱨ ᱥᱟᱶ ᱛᱮᱭᱮ ᱵᱟᱯᱞᱟ ᱞᱮᱱᱟ ᱟᱨ ᱱᱤᱛ ᱦᱟᱹᱵᱤᱡ ᱛᱮ ᱡᱩᱨᱤ ᱡᱤᱛᱟᱹ ᱡᱤᱭᱚᱱ ᱱᱟᱭ ᱱᱟᱯᱟᱭ ᱛᱮ ᱜᱮ ᱪᱟᱞᱟᱜ ᱠᱟᱱ ᱛᱟᱠᱤᱱᱟᱹ|
ᱵᱤᱡᱚᱨᱤ ᱵᱟᱨᱠᱟᱛᱩᱞᱞᱟ ᱨᱮᱱ ᱢᱟᱲᱟᱝᱤᱡ ᱡᱟᱶᱟᱭ, ᱢᱮᱛᱟᱜ ᱢᱮ ᱥᱳᱣᱠᱚᱛ ᱟᱞᱤ ᱮᱢᱚᱱ ᱥᱟᱶ ᱢᱤᱫᱴᱮᱱ ᱠᱩᱲᱤ ᱜᱤᱫᱽᱨᱟᱹᱭ ᱢᱮᱱᱟᱭᱟ| ᱩᱱᱤ ᱭᱟᱜ ᱧᱩᱛᱩᱢ ᱫᱚ ᱩᱨᱵᱚᱱᱟ ᱥᱳᱣᱠᱳᱛ|
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱮᱠᱴᱨᱮᱥ
ᱥᱚᱱᱛᱚᱥ ᱪᱚᱣᱫᱷᱩᱨᱤ
ᱥᱚᱱᱛᱚᱥ ᱪᱚᱣᱫᱷᱩᱨᱤ (ᱤᱝᱞᱤᱥᱺ Santosh Chowdhary) ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛ ᱡᱟᱹᱛᱤᱭᱟᱹᱨᱤ ᱠᱚᱝᱜᱨᱮᱥ ᱫᱚᱞ ᱨᱤᱱᱚᱡ ᱢᱤᱫ ᱥᱚᱦᱮᱫ ᱞᱮᱠᱟᱛᱮ ᱨᱟᱹᱡᱽᱟᱹᱨᱤ ᱛᱷᱚᱠ ᱨᱮ ᱫᱷᱩᱨᱟᱹᱣ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱒᱐᱐᱙ ᱥᱟᱞᱮ ᱥᱟᱞᱮ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱨᱮ ᱦᱚᱥᱤᱭᱟᱨᱯᱩᱨ ᱫᱤᱥᱚᱢ ᱫᱚᱨᱵᱟᱨ ᱢᱟᱹᱪᱤ ᱠᱷᱚᱱ ᱵᱟᱪᱷᱱᱟᱣ ᱨᱮ ᱛᱤᱸᱜᱩ ᱞᱮᱱᱟ ᱾ ᱚᱱᱟ ᱞᱟᱦᱟ ᱛᱮ ᱑᱙᱙᱒ ᱥᱟᱞᱮ ᱟᱨ ᱑᱙᱙᱙ ᱥᱟᱹᱦᱤᱛ ᱨᱮ ᱯᱷᱤᱞᱩᱨ ᱫᱤᱥᱚᱢ ᱫᱚᱨᱵᱟᱨ ᱢᱢᱟᱹᱪᱤ ᱠᱷᱚᱱ ᱫᱚᱨᱵᱟᱨᱤᱭᱟᱹ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱟᱯᱷᱟ ᱠᱟᱹᱢᱤᱭᱟᱹ ᱠᱚᱭᱤᱡ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱒᱐᱐᱙ ᱥᱟᱞᱮ ᱨᱮᱱᱟᱜ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱨᱮ ᱥᱚᱱᱛᱚᱥ ᱪᱚᱣᱫᱷᱩᱨᱤ ᱟᱡ ᱥᱟᱶ ᱦᱮᱯᱨᱟᱣᱤᱭᱟᱹ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱥᱚᱢ ᱯᱨᱚᱠᱟᱥ ᱫᱚ ᱓᱖᱖ ᱜᱚᱴᱟᱝ ᱵᱷᱚᱴ ᱛᱮ ᱦᱮᱨᱟᱣ ᱞᱮᱫᱮ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱚᱸᱰᱮ ᱱᱟᱜ ᱢᱤᱫ ᱱᱟᱜᱟᱢ ᱛᱟᱦᱮᱸ ᱠᱟᱱᱟ ᱾
ᱡᱟᱱᱟᱢ ᱟᱨ ᱜᱷᱟᱨᱚᱡᱽ
ᱥᱚᱱᱛᱚᱥ ᱪᱚᱣᱫᱷᱩᱨᱤ ᱫᱚ ᱑᱙᱔᱔ ᱥᱟᱹᱦᱤᱛ ᱚᱠᱴᱚᱵᱚᱨ ᱕ ᱢᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱦᱤᱢᱟᱪᱚᱞ ᱨᱮᱱᱟᱜ ᱥᱚᱞᱚᱱ ᱧᱩᱛᱩᱢᱟᱜ ᱢᱤᱫ ᱴᱷᱟᱶ ᱨᱮ ᱾ ᱟᱡ ᱵᱟᱵᱟ ᱨᱚᱥᱚᱱ ᱞᱟᱞ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱢᱟᱨᱮ ᱫᱚᱨᱵᱟᱨᱤᱭᱟᱹ ᱟᱨ ᱮᱸᱜᱟᱛ ᱫᱚ ᱫᱚᱣᱯᱚᱛᱤ ᱫᱮᱵᱤ ᱧᱩᱛᱩᱢ ᱟᱭ ᱛᱟᱦᱮᱸᱫ ᱾ ᱩᱱᱤ ᱫᱚ ᱒᱓ ᱱᱚᱵᱷᱮᱢᱵᱚᱨ ᱑᱙᱖᱘ ᱥᱹᱦᱤᱛ ᱨᱮ ᱟᱨᱹ ᱮᱞᱹ ᱪᱚᱣᱫᱷᱩᱨᱤ ᱥᱟᱶ ᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ ᱟᱨᱹ ᱮᱞᱹ ᱪᱚᱣᱫᱷᱩᱨᱤ ᱫᱚ ᱞᱟᱦᱟᱛᱮ ᱫᱚᱝᱨᱵᱟᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱱᱩᱠᱤᱱ ᱨᱤᱱ ᱫᱚ ᱯᱩᱱᱭᱟᱹ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾ ᱥᱚᱱᱛᱚᱥ ᱪᱚᱣᱫᱷᱩᱨᱤ ᱭᱤᱡ ᱦᱟᱱᱦᱟᱨ ᱵᱟᱵᱟ ᱥᱩᱱᱫᱚᱨ ᱪᱚᱣᱫᱷᱩᱨᱤ ᱫᱚ ᱢᱟᱬᱛᱮ ᱫᱚᱨᱵᱟᱨᱤᱭᱟᱹ ᱟᱨ ᱯᱚᱧᱡᱟᱵᱽ ᱨᱤᱱᱤᱡ ᱢᱟᱬᱛᱮ ᱢᱚᱴᱨᱤ ᱛᱟᱦᱮᱸ ᱠᱟᱱᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
ᱥᱚᱱᱛᱚᱥ ᱫᱚ ᱯᱚᱧᱡᱟᱵᱽ ᱫᱤᱥᱚᱢ ᱫᱚᱨᱵᱟᱨ ᱟᱭᱚᱜᱽ ᱨᱤᱱᱤᱡ ᱢᱤᱫ ᱪᱟᱪᱞᱟᱣᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱟᱨ ᱑᱙᱗᱕ ᱥᱟᱞᱮ ᱨᱮ ᱯᱚᱧᱡᱟᱵᱽ ᱫᱤᱥᱚᱢ ᱫᱚᱨᱵᱟᱨ ᱟᱭᱚᱵᱽ ᱨᱮ ᱩᱬᱩᱛ ᱪᱟᱪᱞᱟᱣᱤᱭᱟᱹ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨ ᱑᱙᱘᱖ ᱠᱷᱚᱱ ᱱᱤᱛ ᱦᱟᱹᱵᱤᱡ ᱱᱚᱶᱟ ᱢᱟᱹᱪᱤ ᱨᱮ ᱢᱮᱱᱟᱭᱟ ᱾ ᱑᱙᱙᱑ ᱥᱟᱞᱮ ᱨᱮᱱᱟᱜ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱨᱮ ᱯᱷᱤᱞᱞᱩᱨ ᱫᱤᱥᱚᱢ ᱫᱚᱨᱵᱟᱨ ᱢᱟᱹᱪᱤ ᱠᱷᱚᱱ ᱫᱚᱨᱵᱟᱨᱤᱭᱟᱹ ᱞᱮᱠᱟᱛᱮ ᱛᱤᱸᱜᱩ ᱞᱮᱱ ᱛᱟᱦᱮᱸᱫ ᱟᱨ ᱡᱤᱛᱠᱟᱹᱨ ᱦᱚᱸ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱚᱱᱟ ᱫᱤᱥᱚᱢ ᱫᱚᱨᱵᱟᱨ ᱨᱮ ᱑᱙᱙᱑ ᱠᱦᱚᱱ ᱑᱙᱙᱖ ᱦᱟᱹᱵᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱑᱙᱙᱙ ᱥᱟᱫᱤᱥᱚᱢ ᱫᱚᱨᱵᱟᱝᱨᱤᱭᱟᱹ ᱵᱟᱪᱷᱟᱱᱟᱣ ᱨᱮ ᱫᱚᱥᱟᱨ ᱫᱷᱟᱣ ᱑᱓ ᱟᱱᱟᱜ ᱫᱤᱥᱚᱢ ᱫᱚᱨᱵᱟᱨ ᱞᱟᱹᱜᱤᱫ ᱚᱱᱟ ᱢᱟᱹᱪᱤ ᱠᱷᱚᱱ ᱜᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱟᱨ ᱑᱙᱙᱙ ᱥᱟᱹᱦᱤᱛ ᱠᱷᱚᱱ ᱒᱐᱐᱐ ᱥᱟᱹᱦᱤᱛ ᱚᱸᱰᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱟᱹᱭᱟᱹᱛ
ᱢᱤᱫᱴᱟᱹᱝ ᱵᱟᱝᱠᱷᱟᱱ ᱥᱟᱸᱜᱮ ᱜᱚᱴᱟᱝ ᱟᱹᱲᱟᱹ ᱠᱚ ᱜᱟᱵᱟᱱ ᱠᱟᱛᱮ ᱡᱩᱫᱤ ᱢᱚᱱᱮ ᱨᱮᱱᱟᱜ ᱯᱩᱨᱟᱹ ᱟᱹᱭᱠᱟᱹᱣ ᱥᱮ ᱵᱷᱟᱵᱽ ᱚᱱᱟ ᱠᱚ ᱦᱚᱛᱮᱛᱮ ᱯᱷᱳᱴᱮᱞ ᱚᱰᱚᱠᱚᱜᱼᱟ ᱮᱠᱷᱟᱱ ᱚᱱᱟ ᱟᱹᱲᱟᱹ ᱡᱩᱢᱤᱫ ᱛᱮ ᱟᱹᱭᱟᱹᱛ ᱠᱚ ᱢᱮᱛᱟᱜᱼᱟ ᱾
ᱡᱮᱞᱮᱠᱟ
ᱱᱚᱣᱟ ᱟᱹᱭᱟᱹᱛ ᱨᱮ ᱯᱮᱭᱟ ᱟᱹᱲᱟᱹ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ: ᱨᱚᱱᱚᱲ
ᱡᱟᱯᱷᱚᱨᱟᱵᱟᱫᱽ ᱦᱚᱱᱚᱛ
ᱡᱟᱯᱷᱚᱨᱟᱵᱟᱫᱽ ᱟᱨ ᱵᱟᱝᱢᱟ ᱡᱟᱯᱷᱚᱨ ᱠᱷᱟᱱ ᱡᱟᱢᱟᱞᱤ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱯᱩᱨᱩᱵᱽ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱫᱚ ᱦᱩᱭᱩᱜ ᱠᱟᱱᱟ ᱰᱮᱨᱟ ᱟᱞᱞᱟ ᱭᱟᱨ ᱾ ᱢᱟᱬᱟᱝ ᱫᱚ ᱱᱚᱣᱟ ᱑᱙᱗᱐ ᱥᱟᱞ ᱦᱟᱹᱵᱤᱡ ᱡᱟᱠᱚᱵᱟᱵᱟᱫᱽ ᱡᱤᱞᱟᱹ ᱨᱮᱭᱟᱜ ᱡᱷᱚᱴᱯᱚᱴ ᱥᱚᱵᱽᱰᱤᱵᱷᱤᱡᱚᱱ ᱛᱟᱦᱮᱸ ᱠᱟᱱᱟ ᱟᱨ ᱑᱙᱗᱕ ᱥᱟᱞ ᱦᱟᱹᱵᱤᱡ ᱫᱚ ᱥᱤᱵᱤ ᱦᱚᱱᱚᱛ ᱨᱮᱟᱭᱟᱜ ᱚᱝᱥᱚ ᱛᱟᱦᱮᱸ ᱠᱟᱱᱟ ᱾  ᱑᱙᱘᱗ ᱥᱟᱞ ᱨᱮ ᱱᱚᱣᱟ ᱫᱚ ᱢᱤᱫ ᱯᱚᱱᱚᱛ ᱞᱮᱠᱟᱛᱮ ᱩᱛᱱᱟᱹᱣ ᱨᱟᱠᱟᱵ ᱮᱱᱟ ᱾ ᱱᱚᱣᱟ ᱡᱤᱞᱟᱹ ᱫᱚ ᱓ ᱭᱟ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
᱑᱕ ᱥᱟᱭᱟᱝ ᱨᱮᱭᱟᱜ ᱢᱩᱪᱟᱹᱫ ᱦᱟᱹᱵᱤᱡ ᱡᱟᱯᱷᱚᱨᱟᱵᱟᱫᱽ ᱫᱚ ᱞᱟᱥᱨᱤᱭᱟᱜ ᱟᱹᱛ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱢᱮᱱᱟᱜ ᱠᱚ ᱢᱩᱬ ᱟᱫᱤᱵᱟᱹᱥᱤ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱡᱟᱢᱟᱞᱤ,ᱠᱷᱚᱥᱚ, ᱨᱤᱱᱫᱽ, ᱢᱟᱨᱤ, ᱵᱩᱜᱽᱴᱤ, ᱵᱩᱞᱮᱰᱤ, ᱢᱟᱜᱽᱥᱤ ᱟᱨ ᱢᱮᱱᱜᱟᱞ ᱮᱢᱟᱱ ᱾ ᱟᱨ ᱮᱴᱟᱜ ᱡᱟᱹᱛ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱜᱚᱞᱟ, ᱩᱢᱨᱟᱱᱤ, ᱞᱟᱥᱟᱨᱤ, ᱫᱚᱢᱠᱤ, ᱠᱟᱱᱨᱟᱱᱤ, ᱜᱚᱡᱚᱱᱤ, ᱥᱤᱯᱟᱫᱽ ᱵᱨᱚᱦᱤ ᱮᱢᱟᱱ ᱾ ᱥᱩᱢᱨᱚ, ᱵᱷᱟᱝᱜᱮᱨ, ᱟᱵᱨᱚ ᱮᱢᱟᱱ ᱟᱹᱫᱤᱵᱟᱥᱤ ᱦᱚᱸ ᱱᱚᱰᱮ ᱟᱹᱰᱤ ᱠᱚᱢ ᱢᱮᱱᱟᱜ ᱠᱚᱣᱟ ᱾
ᱥᱟᱥᱚᱱ
ᱡᱟᱯᱷᱚᱨᱟᱵᱟᱫᱽ ᱦᱚᱱᱚᱛ ᱫᱚ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱓ ᱭᱟ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱥᱮᱪᱮᱫ
᱒᱐᱑᱗ ᱥᱟᱞ ᱨᱮᱭᱟᱜ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱡᱟᱯᱷᱚᱨᱟᱵᱟᱫᱽ ᱡᱤᱞᱟᱹ ᱨᱮᱭᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱔᱑ ᱠᱷᱚᱱᱟ ᱑᱑᱓ ᱾ ᱥᱮᱪᱮᱫ ᱟᱨ ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ ᱮᱢᱟᱱ ᱵᱤᱪᱟᱹᱨ ᱨᱮ ᱤᱫᱤ ᱠᱟᱛᱮ ᱱᱚᱣᱟ ᱨᱮᱝᱠ ᱫᱚ ᱵᱮᱱᱟᱣ ᱟᱠᱟᱱᱟ ᱾
᱒᱐᱑᱔-᱑᱕ ᱥᱟᱞ ᱟᱨ ᱚᱱᱟ ᱠᱷᱚᱱ ᱑᱐ ᱥᱮᱨᱢᱟ ᱢᱟᱬᱟᱝ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱓᱖ % ᱥᱩᱢᱩᱝ ᱨᱮ ᱴᱟᱨᱦᱟᱣ ᱟᱠᱟᱱᱟ ᱾ ᱱᱚᱰᱮᱱ ᱠᱚ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱥᱩᱢᱩᱝ ᱑᱕ % ᱾
ᱩᱥᱩᱞ ᱮᱛᱚᱦᱚᱵ ᱚᱞᱚᱜ ᱫᱚ ᱱᱚᱰᱮ ᱟᱹᱰᱤ ᱢᱟᱨᱟᱝ ᱥᱚᱢᱚᱥᱭᱟ ᱠᱟᱱᱟ ᱾ ᱮᱛᱚᱦᱚᱵ ᱟᱥᱲᱟ ᱠᱷᱚᱱ ᱦᱮᱡ ᱟᱠᱟᱱ ᱘᱙ % ᱜᱤᱫᱽᱨᱟᱹ ᱩᱥᱩᱞ ᱮᱛᱚᱦᱚᱵ ᱟᱥᱲᱟ ᱵᱟᱠᱚ ᱞᱮᱵᱮᱫᱟ ᱾ ᱡᱤᱞᱟᱹ ᱨᱮ ᱔ % ᱥᱩᱢᱩᱝ ᱥᱚᱨᱟᱨᱤ ᱩᱥᱩᱞ ᱟᱥᱲᱟ ᱢᱮᱱᱟᱜ-ᱟ ᱾ ᱑ ᱠᱷᱚᱱ ᱕ ᱪᱟᱱᱚᱪ ᱨᱮ ᱒᱗,᱔᱔᱘ ᱜᱤᱫᱽᱨᱟᱹ ᱠᱚ ᱵᱷᱤᱥᱮᱞᱮᱫᱚᱜ ᱡᱷᱚᱜ ᱙ ᱠᱷᱚᱱ ᱑᱐ ᱪᱟᱱᱚᱪ ᱨᱮ ᱫᱚ ᱥᱩᱢᱩᱝ ᱗᱓᱖ ᱡᱷᱚᱬ ᱜᱤᱫᱽᱨᱟᱹ ᱠᱚ ᱵᱷᱤᱥᱮᱞᱮᱫᱚᱜ-ᱟ ᱾
ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ ᱫᱚ ᱱᱚᱰᱮᱱᱟᱜ ᱟᱨ ᱢᱤᱫᱴᱟᱝ ᱢᱟᱨᱟᱝ ᱥᱚᱢᱚᱥᱭᱟ ᱠᱟᱱᱟ ᱾ ᱡᱤᱞᱟᱹ ᱨᱮ ᱢᱮᱱᱟᱜ ᱟᱥᱲᱟ ᱠᱷᱚᱱᱟᱜ ᱠᱩᱲᱤ ᱜᱤᱫᱽᱨᱟᱹ ᱠᱚᱣᱟᱜ ᱟᱥᱲᱟ ᱫᱚ ᱒᱘ % ᱥᱩᱢᱩᱝ ᱾ ᱱᱚᱰᱮᱱ ᱠᱚ ᱜᱟᱨᱡᱤᱭᱟᱱ ᱠᱩᱲᱤ ᱜᱤᱫᱽᱨᱟᱹ ᱟᱥᱲᱟ ᱵᱟᱠᱚ ᱵᱷᱮᱡᱟ ᱠᱚ ᱠᱷᱟᱹᱛᱤᱨ ᱛᱮ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱠᱚᱢ ᱜᱨᱭᱟ ᱾
ᱚᱱᱟ ᱥᱟᱶᱛᱮ ᱱᱚᱰᱮᱱᱟᱜ ᱟᱥᱲᱟ ᱠᱚᱨᱮ ᱢᱩᱬᱩᱛ ᱯᱷᱮᱥᱤᱞᱤᱴᱤ ᱦᱚᱸ ᱵᱟᱹᱱᱩᱜ-ᱟ ᱾ ᱒᱐᱑᱗ ᱥᱟ ᱞ ᱨᱮᱭᱟᱜ ᱟᱞᱤᱯ ᱮᱞᱟᱱ ᱯᱟᱠᱤᱥᱛᱟᱱ ᱡᱤᱞᱟᱹ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱱᱚᱣᱟ ᱡᱤᱞᱟᱹ ᱨᱮᱭᱟᱜ ᱨᱮᱝᱠᱤᱝ ᱫᱚ ᱦᱩᱭᱩᱜ ᱠᱠᱟᱱᱟ ᱑᱕᱕ ᱡᱤᱞᱟᱹ ᱠᱷᱚᱱᱟᱜ ᱑᱑᱗ ᱾ ᱢᱤᱰᱤᱞ ᱟᱥᱲᱟ ᱨᱮᱫᱚ ᱑᱕᱕ ᱠᱷᱚᱱᱟᱜ ᱑᱑᱖ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱱᱚᱣᱟ ᱨᱮᱝᱠ ᱫᱚ ᱟᱥᱲᱟ ᱨᱮᱭᱟᱜ ᱢᱩᱬᱩᱛ ᱥᱩᱵᱤᱫᱷᱟ ᱠᱚ ᱢᱮᱱᱢᱮ- ᱯᱷᱟᱨᱪᱟ ᱧᱩ ᱫᱟᱜ, ᱵᱮᱵᱷᱟᱨᱚᱜ ᱠᱟᱱᱴᱚᱭᱞᱮᱴ, ᱵᱤᱡᱽᱞᱤ, ᱵᱟᱣᱩᱱᱰᱨᱤ ᱠᱟᱸᱛ, ᱵᱤᱞᱰᱤᱝ ᱨᱮᱭᱟᱜ ᱚᱵᱚᱥᱛᱟ ᱮᱢᱟᱱ ᱵᱤᱪᱟᱹᱨ ᱨᱮ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱰᱮᱱᱟᱜ ᱕ ᱜᱚᱴᱟᱝ ᱟᱥᱲᱟ ᱠᱷᱚᱱᱟᱜ ᱓ ᱭᱟ ᱟᱥᱲᱟ ᱨᱮᱫᱚ ᱵᱤᱡᱽᱞᱤ, ᱵᱟᱣᱩᱱᱰᱟᱨᱤ ᱠᱟᱸᱛ ᱟᱨ ᱵᱮᱵᱷᱟᱨᱚᱜ ᱠᱟᱱ ᱴᱚᱭᱞᱮᱴ ᱵᱟᱹᱱᱩᱜ-ᱟ ᱾ ᱕ ᱜᱚᱴᱟᱝ ᱠᱷᱳᱱ ᱑ ᱴᱟᱝ ᱨᱮ ᱯᱷᱟᱨᱪᱟ ᱧᱩ ᱫᱟᱜ ᱵᱟᱹᱱᱩᱜ-ᱟ ᱾
ᱢᱚᱱᱚᱢᱚᱛᱤ
ᱢᱚᱱᱚᱢᱚᱛᱤ ᱫᱚ ᱢᱤᱫᱴᱮᱱ ᱟᱥᱟᱢᱤᱥ ᱯᱟᱹᱨᱥᱤ ᱨᱮᱭᱟᱜ ᱜᱟᱢᱟᱢ ᱯᱚᱛᱚᱵ ᱠᱟᱱᱟ| ᱱᱚᱣᱟ ᱜᱟᱢᱟᱢ ᱯᱚᱛᱚᱵ ᱫᱚ ᱜᱟᱹᱠᱷᱩᱲ ᱟᱥᱟᱢᱤᱥ ᱜᱟᱢᱟᱢᱤᱭᱟᱹ ᱢᱟᱱᱚᱛᱟᱱ ᱨᱟᱡᱽᱱᱤ ᱠᱟᱱᱛᱚ ᱵᱚᱨᱫᱚᱞᱚᱭ ᱜᱚᱝᱠᱮᱭᱮ ᱚᱞ ᱟᱠᱟᱫᱟ| ᱢᱚᱱᱚᱢᱚᱛᱤ ᱜᱟᱢᱟᱢ ᱫᱚ ᱢᱟᱱᱚᱛᱟᱱ ᱨᱟᱡᱽᱱᱤ ᱠᱟᱱᱛᱚ ᱵᱚᱨᱫᱚᱞᱚᱭ ᱵᱚᱨᱯᱮᱴᱟ ᱦᱚᱱᱚᱛ ᱨᱮᱭᱮ ᱪᱟᱹᱠᱨᱤ ᱠᱟᱱ ᱚᱠᱛᱮ ᱨᱮ ᱑᱘᱙᱗ ᱥᱮᱨᱢᱟ ᱨᱮᱭᱟᱜ ᱮᱯᱨᱤᱞ ᱪᱟᱱᱫᱚ ᱨᱮᱭᱮ ᱚᱞ ᱥᱟᱹᱛ ᱞᱮᱫᱟ ᱟᱨ ᱑᱙᱐᱐ ᱥᱮᱨᱢᱟ ᱨᱮᱭᱟᱜ ᱯᱷᱮᱵᱽᱨᱩᱣᱟᱨᱤ ᱪᱟᱱᱫᱚ ᱨᱮᱭᱮ ᱩᱪᱷᱟᱹᱱ ᱥᱚᱫᱚᱨ ᱞᱮᱫᱟ| ᱢᱟᱱ ᱥᱮ ᱵᱚᱨᱢᱤ ᱠᱚᱣᱟᱜ ᱛᱮᱥᱟᱨ ᱟᱠᱨᱚᱢᱚᱱ ᱜᱷᱚᱴᱱᱟᱭ ᱨᱮᱭᱟᱜ ᱩᱢᱩᱞ ᱯᱟᱧᱡᱟ ᱠᱟᱛᱮ ᱱᱤᱭᱟᱹ ᱜᱟᱢᱟᱢ ᱫᱚᱭ ᱚᱞ ᱟᱠᱟᱫᱟ| ᱱᱤᱭᱟᱹ ᱜᱟᱢᱟᱢ ᱫᱚ ᱵᱟᱨ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ| ᱯᱟᱹᱦᱤᱞ ᱦᱟᱹᱴᱤᱧ ᱨᱮ ᱫᱚ ᱜᱮᱞ ᱤᱨᱟᱹᱞ ᱜᱚᱴᱟᱝ ᱯᱟᱨᱴ ᱢᱮᱱᱟᱜ-ᱟ ᱟᱨ ᱫᱚᱥᱟᱨ ᱦᱟᱹᱴᱤᱧ ᱨᱮ ᱫᱚ ᱢᱩᱪᱟᱹᱫ ᱯᱟᱨᱴ ᱠᱚ ᱢᱤᱞᱟᱹᱣ ᱠᱟᱛᱮ ᱞᱮᱠᱷᱟᱥ ᱜᱩᱴ ᱵᱟᱨ ᱜᱮᱞ ᱯᱳᱱ ᱜᱚᱴᱟᱝ ᱯᱟᱨᱴ ᱢᱮᱱᱟᱜ ᱟᱠᱟᱫᱟ| ᱵᱟᱨᱭᱟ ᱢᱟᱨᱟᱝ ᱜᱷᱟᱨᱚᱧᱡᱽ ᱛᱟᱞᱟ ᱨᱮ ᱵᱤᱵᱟᱹᱫᱽ ᱤᱫᱤ ᱠᱟᱛᱮ ᱪᱮᱫ ᱞᱮᱠᱟ ᱫᱤᱥᱚᱢ ᱨᱮ ᱫᱚᱨᱞᱚᱭ ᱦᱮᱡ ᱯᱟᱲᱟᱣ ᱮᱱᱟ, ᱱᱚᱣᱟ ᱠᱟᱛᱷᱟ ᱜᱮ ᱱᱤᱭᱟᱹ ᱜᱟᱢᱟᱢ ᱦᱚᱛᱮ ᱛᱮ ᱵᱚᱱ ᱵᱟᱰᱟᱭ ᱫᱟᱲᱮᱭᱟᱜ-ᱟ| ᱢᱟᱱᱮ ᱟᱥᱟᱢᱤᱥ ᱟᱨ ᱟᱥᱟᱢ ᱪᱮᱫ ᱞᱮᱠᱟ ᱠᱚ ᱟᱬᱮ ᱰᱷᱟᱬᱮ ᱪᱟᱵᱟ ᱞᱮᱱᱟ ᱚᱱᱟ ᱜᱮ ᱵᱚᱱ ᱵᱟᱰᱟᱭ ᱫᱟᱲᱮᱭᱟᱜ-ᱟ| ᱢᱚᱱᱚᱢᱚᱛᱤ ᱜᱟᱢᱟᱢ ᱡᱩᱫᱤ ᱦᱚᱸ ᱱᱟᱜᱟᱢᱤᱭᱟᱹ ᱠᱟᱱᱟ, ᱮᱱᱨᱮ ᱦᱚᱸ ᱰᱷᱮᱨ ᱠᱟᱭᱛᱮ ᱜᱮ ᱞᱟᱹᱭ ᱪᱟᱞ ᱟᱜᱩᱹ ᱠᱟᱛᱷᱟ ᱠᱟᱱᱟ ᱟᱨ ᱢᱚᱱ ᱜᱚᱲᱦᱚᱱ| ᱪᱤᱨᱟᱹᱛ ᱠᱚ ᱦᱚᱸ ᱰᱷᱮᱨ ᱠᱟᱭ ᱛᱮᱜᱮ ᱢᱚᱱ ᱜᱚᱲᱦᱚᱱ|
ᱠᱟᱹᱦᱱᱤ
ᱠᱟᱹᱢᱨᱩᱯ ᱫᱤᱥᱚᱢ ᱨᱮᱱ ᱡᱩᱜᱤ ᱯᱟᱢ ᱨᱮᱱ ᱦᱚᱞᱟᱠᱟᱱᱛᱚ ᱵᱚᱚᱨᱩᱣᱟ ᱥᱟᱶᱛᱮ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱨᱮᱱ ᱪᱚᱱᱰᱤ ᱵᱚᱨᱩᱣᱟ ᱛᱟᱠᱚᱣᱟᱜ ᱠᱷᱟᱱᱫᱟᱱᱤ ᱵᱤᱵᱟᱹᱫᱽ| ᱪᱚᱱᱰᱤ ᱵᱚᱨᱩᱣᱟ ᱪᱮᱛᱟᱱ ᱨᱮ ᱦᱚᱞᱚᱠᱟᱱᱛᱚ ᱵᱚᱨᱩᱣᱟ ᱫᱚ ᱟᱡᱟᱜ ᱤᱨᱥᱟᱱᱟᱞ ᱦᱩᱫᱤᱥ ᱪᱟᱹᱨᱤᱛ ᱩᱫᱩᱜ ᱟᱨ ᱚᱱᱟ ᱥᱟᱶᱛᱮ ᱱᱤᱡᱟᱹᱨ ᱛᱟᱵᱮ ᱨᱮᱭᱟᱜ ᱴᱚᱴᱷᱟ ᱠᱚ ᱱᱚᱨᱢᱤ ᱠᱚᱣᱟᱜ ᱟᱠᱨᱚᱢᱚᱱ ᱠᱷᱚᱱ ᱫᱩᱜ ᱞᱟᱹᱜᱤᱫ ᱜᱩᱣᱟᱟᱦᱟᱴᱤ ᱠᱷᱚᱱ ᱵᱷᱩᱴᱤᱭᱟᱭ ᱠᱟᱢᱨᱩᱯ ᱥᱮᱡ ᱠᱚ ᱞᱞᱟᱦᱦᱟᱣᱟᱠᱟᱱ ᱵᱚᱨᱢᱤ ᱯᱷᱟᱹᱫᱽ ᱠᱚ ᱥᱟᱶᱛᱮ ᱛᱮᱭᱮ ᱞᱟᱜᱟᱣ ᱮᱱᱟ|
ᱞᱚᱠᱷᱢᱤ ᱠᱟᱱᱛᱚ
ᱞᱚᱠᱷᱢᱤ ᱠᱟᱱᱛᱤᱚ ᱫᱚ ᱱᱤᱭᱟᱹ ᱜᱟᱢᱟᱢ ᱨᱮᱱ ᱢᱟᱭᱚᱠ ᱠᱟᱱᱟᱭ| ᱩᱱᱤ ᱫᱚ ᱟᱹᱰᱤ ᱥᱟᱯᱷᱟ ᱥᱚᱸᱬᱟ ᱟᱨ ᱫᱤᱞᱜᱟᱹᱨᱤᱭᱟᱹ ᱠᱚᱲᱭ ᱛᱟᱦᱮᱸᱠᱟᱱᱟ| ᱜᱟᱟᱢᱟᱢ ᱨᱮ ᱜᱟᱢᱟᱢᱤᱭᱟᱹ ᱫᱚ ᱟᱡ ᱛᱮᱜᱮ ᱚᱞ ᱟᱠᱟᱫᱟᱟ, ᱡᱮ ᱞᱚᱠᱷᱢᱤ ᱠᱟᱱᱛᱳ ᱫᱚ "ᱢᱚᱲᱢᱚ ᱫᱟᱲᱮ ᱟᱨ ᱠᱚᱲᱟᱢ ᱨᱮ ᱥᱟᱸᱦᱚᱸᱥ ᱛᱟᱦᱮᱸ ᱠᱟᱱᱟ ᱛᱟᱭᱟ|
ᱢᱚᱱᱚᱢᱚᱛᱤ
ᱜᱟᱢᱟᱢ ᱨᱮᱱ ᱱᱟᱭᱤᱠᱟ ᱫᱳᱭ ᱦᱚᱭᱚᱜ ᱠᱟᱱᱟ ᱢᱚᱱᱚᱢᱚᱛᱤ| ᱢᱚᱱᱚᱢᱚᱛᱤᱭᱟᱜ ᱪᱟᱹᱨᱤᱛ ᱫᱚ ᱥᱟᱯᱷᱟ ᱥᱚᱯᱸᱬᱟ ᱟᱨ ᱢᱟᱹᱦᱤᱨ ᱜᱮᱭᱟ| ᱢᱚᱱᱚᱢᱚᱛᱤ ᱨᱮᱱ ᱮᱝᱜᱟᱛ ᱟᱜ ᱧᱩᱛᱩᱢ ᱫᱚ ᱦᱚᱭᱚᱜ ᱠᱟᱱᱟ ᱵᱷᱚᱠᱛᱟ| ᱟᱡ ᱨᱮᱱ ᱮᱝᱟᱜ ᱟᱯᱟ ᱫᱚ ᱦᱩᱰᱤᱧ ᱛᱟᱦᱮᱸᱠᱟᱱ ᱚᱠᱛᱮ ᱨᱮᱜᱮ ᱠᱤᱱ ᱜᱚᱡ ᱵᱟᱹᱜᱤᱭᱟᱫᱮᱭᱟ, ᱟᱫᱚ ᱫᱷᱚᱨᱚᱢ ᱜᱚᱜᱚ ᱵᱟᱵᱟ ᱞᱮᱠᱟ ᱛᱮ ᱪᱚᱱᱰᱤ ᱵᱚᱨᱩᱣᱟ ᱟᱨ ᱵᱵᱚᱨᱩᱣᱟᱱᱤ ᱜᱮ ᱟᱡ ᱨᱮᱱ ᱮᱝᱜᱟ ᱟᱯᱟᱭ ᱢᱚᱱᱮ ᱠᱤᱱᱟᱹ| ᱩᱱᱤᱠᱤᱱ ᱵᱟᱱᱟ ᱦᱚᱲ ᱜᱮ ᱢᱚᱱᱚᱢᱚᱛᱤ ᱫᱚ ᱟᱹᱰᱤ ᱟᱸᱴᱮ ᱢᱟᱱᱚᱛ ᱠᱤᱱᱟᱹ|
ᱚᱱᱟᱫᱤ ᱪᱚᱨᱚᱱ ᱦᱮᱢᱵᱽᱨᱚᱢ
ᱧᱩᱛᱩᱢᱟᱱ ᱚᱱᱚᱬᱦᱤᱭᱟᱹ ᱚᱱᱟᱫᱤ ᱪᱚᱨᱚᱱ ᱦᱮᱢᱵᱽᱨᱚᱢ ᱫᱚ ᱑᱙᱔᱔ ᱥᱮᱨᱢᱟ ᱨᱮᱭᱟᱜ ᱒ ᱡᱩᱞᱟᱭ, ᱵᱟᱸᱠᱩᱲᱟ ᱡᱮᱞᱟ ᱨᱮᱭᱟᱜ ᱢᱩᱠᱩᱴᱢᱚᱱᱤᱯᱩᱨ ᱥᱩᱨ ᱨᱟᱡᱟᱰᱟᱞᱤ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱯᱟᱛ ᱧᱩᱛᱩᱢ ᱫᱚ ᱥᱤᱥᱩᱨᱟᱢ ᱦᱮᱢᱵᱽᱨᱚᱢ ᱟᱨ ᱟᱭᱳ ᱫᱚ ᱥᱚᱟᱨᱚᱥᱣᱚᱛᱤ ᱦᱮᱢᱵᱽᱨᱚᱢ ᱾
ᱚᱞᱚᱜ ᱯᱟᱲᱦᱟᱜ
ᱚᱱᱟᱫᱤ ᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱨᱟᱡᱟᱰᱟᱞᱤ ᱯᱨᱟᱭᱢᱟᱨᱤ ᱥᱠᱩᱞ ᱠᱷᱚᱱ ᱮᱦᱚᱵ ᱞᱮᱱ ᱛᱟᱭᱟ᱾ ᱞᱟᱹᱭ ᱛᱚᱨᱟ ᱜᱟᱱᱚᱜᱼᱟ, ᱑᱙᱖᱒ ᱥᱮᱨᱢᱟ ᱨᱮ ᱠᱚᱝᱥᱟᱵᱚᱛᱤ ᱰᱮᱢ ᱵᱮᱱᱟᱣ ᱞᱟᱹᱜᱤᱫ ᱟᱨᱦᱚᱸ ᱮᱴᱟᱜ ᱠᱚ ᱞᱮᱠᱟ ᱜᱮ ᱚᱱᱟᱫᱤ ᱛᱟᱠᱚ ᱦᱚᱸ ᱡᱟᱱᱟᱢ ᱵᱷᱤᱴᱟᱹ ᱠᱷᱚᱱ ᱩᱱᱩᱪᱟᱹᱨ ᱦᱩᱭ ᱟᱠᱟᱱ ᱛᱟᱠᱚᱣᱟ᱾ ᱛᱟᱭᱚᱢ ᱛᱮ ᱜᱮᱲᱤᱭᱟᱠᱳᱞᱟ ᱟᱹᱛᱩ ᱨᱮ ᱦᱮᱡ ᱠᱟᱛᱮ ᱱᱟᱣᱟ ᱵᱷᱤᱴᱟᱹ ᱠᱚ ᱵᱮᱱᱟᱣ ᱞᱮᱫᱟ᱾ ᱑᱙᱖᱗ ᱥᱮᱨᱢᱟ ᱨᱮ ᱩᱱᱤ ᱫᱚ ᱢᱩᱥᱲᱟ ᱦᱟᱭ ᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱮ ᱯᱟᱥ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱟᱨ ᱵᱟᱭ ᱯᱟᱲᱟᱣ ᱫᱟᱲᱮ ᱞᱮᱫᱟ᱾
ᱠᱟᱹᱢᱤ
᱑᱙᱗᱓ ᱥᱮᱨᱢᱟ ᱨᱮ ᱯᱩᱨᱟᱢᱩᱦᱩᱞᱤ ᱠᱚᱱᱵᱷᱟᱨᱴᱮᱰ ᱵᱮᱥᱤᱠ ᱥᱠᱩᱞ ᱨᱮ ᱢᱟᱪᱮᱫ ᱠᱟᱹᱢᱤ ᱮ ᱮᱦᱚᱵ ᱞᱮᱫᱟ᱾ ᱢᱟᱪᱮᱫ ᱛᱟᱦᱮᱸ ᱚᱠᱛᱮ ᱑᱙᱘᱑-᱘᱒ ᱥᱮᱨᱢᱟ ᱨᱮ ᱪᱷᱟᱸᱫᱮᱨᱯᱩᱨ ᱠᱷᱚᱱ ᱵᱮᱥᱤᱠ ᱴᱨᱮᱱᱤᱝ ᱮ ᱦᱟᱛᱟᱣ ᱞᱮᱫᱟ᱾ ᱚᱱᱟ ᱛᱟᱭᱚᱢ, ᱑᱙᱙᱙ ᱥᱮᱨᱢᱟ ᱨᱮ ᱥᱮᱢᱟᱯᱩᱨ ᱯᱨᱟᱭᱢᱟᱨᱤ ᱥᱠᱩᱞ ᱨᱮᱱ ᱢᱟᱨᱟᱝ ᱢᱟᱪᱮᱫ ᱦᱩᱫᱟᱹ ᱨᱮᱭ ᱵᱚᱦᱟᱞ ᱞᱮᱱᱟ᱾ ᱒᱐᱐᱔ ᱥᱮᱨᱢᱟ ᱨᱮ ᱱᱚᱣᱟ ᱦᱩᱫᱟᱹ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱞᱮᱫᱟ᱾
ᱥᱟᱶᱦᱮᱫ ᱪᱟᱨᱪᱟ
ᱦᱩᱰᱤᱧ ᱩᱢᱮᱨ ᱠᱷᱚᱱ ᱜᱮ ᱮᱴᱟᱜ ᱥᱟᱱᱛᱟᱲ ᱜᱤᱫᱽᱨᱟᱹ ᱠᱚ ᱞᱮᱠᱟ, ᱮᱱᱮᱡ ᱥᱮᱨᱮᱧ ᱟᱠᱷᱲᱟᱭ ᱧᱮᱞ ᱟᱠᱟᱫᱟ, ᱥᱮᱞᱮᱫ ᱟᱠᱟᱱᱟᱭ, ᱥᱮᱨᱮᱧ ᱮ ᱥᱮᱬᱟ ᱟᱠᱟᱫᱟ᱾ ᱨᱮᱜᱽᱲᱟ ᱴᱟᱢᱟᱠ ᱨᱩ ᱥᱟᱶᱛᱮ ᱥᱮᱨᱮᱧ ᱦᱚᱸᱭ ᱥᱮᱨᱮᱧ ᱟᱠᱟᱫᱟ᱾ ᱱᱚᱝᱠᱟ ᱥᱮᱨᱮᱧ ᱥᱮᱨᱮᱧ ᱛᱮ ᱥᱮᱨᱮᱧ ᱚᱞ ᱨᱮᱦᱚᱸᱭ ᱪᱷᱩᱠ ᱞᱮᱱ ᱛᱟᱦᱮᱸᱫ᱾ ᱟᱨ ᱱᱚᱝᱠᱟ ᱛᱮᱜᱮ ᱥᱟᱱᱛᱟᱲ ᱥᱟᱶᱦᱮᱫ ᱨᱮᱭ ᱥᱮᱞᱮᱫ ᱟᱠᱟᱱᱟ᱾ ᱟᱭᱟᱢ ᱥᱮᱨᱮᱧ, ᱚᱱᱚᱬᱦᱮᱸ, ᱠᱟᱹᱦᱱᱤ, ᱜᱟᱭᱟᱱ ᱟᱨ ᱠᱩᱫᱩᱢ ᱠᱚᱭ ᱚᱞ ᱟᱠᱟᱫᱟ᱾ ᱟᱡᱟᱜ ᱚᱞ ᱠᱚ 'ᱦᱚᱲ ᱟᱲᱟᱝ', 'ᱯᱚᱪᱷᱤᱢ ᱵᱟᱝᱞᱟ', 'ᱛᱮᱛᱨᱮ' ᱮᱢᱟᱱ ᱯᱟᱛᱷᱟᱢ ᱨᱮ ᱪᱷᱟᱯᱟ ᱟᱠᱟᱱᱟ᱾ ᱟᱡᱟᱜ ᱚᱞ ᱨᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱭᱟᱜ ᱫᱤᱱᱟᱹᱢ ᱫᱤᱱᱟᱜ ᱪᱤᱛᱟᱹᱨ ᱟᱹᱰᱤ ᱱᱟᱯᱟᱭ ᱛᱮᱭ ᱯᱷᱚᱴᱮᱞ ᱨᱟᱠᱟᱵ ᱟᱠᱟᱫᱟ᱾ ᱟᱸᱫᱷᱟᱼᱯᱟᱹᱛᱭᱟᱹᱣ ᱥᱟᱦᱟ ᱠᱟᱛᱮ ᱥᱤᱠᱷᱱᱟᱹᱛ ᱨᱮᱭᱟᱜ ᱞᱟᱹᱠᱛᱤ ᱵᱟᱵᱚᱛ ᱟᱭᱟᱢ ᱚᱱᱚᱞ ᱮ ᱚᱞ ᱟᱠᱟᱫᱟ᱾
ᱟᱡᱟᱜ ᱚᱱᱚᱬᱦᱮᱸ ᱨᱮᱭᱟᱜ ᱥᱚᱨᱮᱥ ᱜᱩᱱ ᱫᱚ ᱦᱩᱭᱩᱜ ᱠᱟᱱᱟ ᱥᱟᱪᱟᱨᱦᱮ ᱨᱮᱭᱟᱜ ᱨᱩᱯ ᱯᱷᱚᱴᱮᱞ ᱨᱟᱠᱟᱵ ᱾
ᱚᱞ ᱯᱚᱛᱚᱵ
• "ᱩᱫᱽᱜᱟᱹᱣ" (ᱚᱱᱚᱬᱦᱮᱸ) - ᱑᱙᱘᱙
• "ᱫᱷᱮᱫᱽᱨᱮ ᱨᱤᱢᱤᱞ" (ᱚᱱᱚᱬᱦᱮᱸ) - ᱑᱙᱙᱒
• "ᱠᱟᱹᱦᱤᱥ ᱴᱩᱥᱟᱹ" (ᱠᱟᱹᱦᱱᱤ ᱢᱟᱞᱟ) - ᱑᱙᱙᱔
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ ᱛᱷᱚᱠ: ᱥᱟᱶᱦᱮᱫ ᱛᱷᱚᱠ: ᱚᱱᱚᱬᱦᱤᱭᱟᱹ
ᱵᱷᱚᱜᱽᱶᱟᱛ ᱢᱟᱱ
ᱵᱷᱚᱜᱽᱶᱟᱛ ᱥᱤᱝ ᱢᱟᱱ ("ᱠᱳᱢᱮᱰᱤ ᱠᱮᱝ" ᱟᱨ "ᱡᱩᱜᱽᱱᱩ" ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱡᱟᱱᱟᱢ ᱑᱗ ᱚᱠᱴᱚᱵᱚᱨ ᱑᱙᱗᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱥᱟᱶᱛᱟ ᱠᱟᱹᱢᱤᱭᱟᱹ, ᱢᱟᱨᱮᱱ ᱠᱳᱢᱰᱤᱭᱟᱱ, ᱥᱮᱨᱮᱧ ᱠᱟᱹᱨᱤᱜᱚᱞ ᱟᱨ ᱯᱟᱴᱷᱚᱠ, ᱡᱟᱦᱟᱸᱭ ᱫᱚ ᱱᱟᱦᱟᱜ ᱒᱐᱒᱒ ᱥᱟᱞ ᱠᱷᱚᱱ ᱯᱟᱧᱡᱟᱵᱽ ᱨᱤᱱᱤᱡ ᱑᱗ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤ ᱒᱐᱒᱒ ᱥᱟᱞ ᱠᱷᱚᱱ ᱯᱟᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱨᱮ ᱫᱷᱩᱨᱤ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱩᱫᱩᱜ ᱥᱚᱫᱚᱨ ᱮᱫᱟᱭ ᱟᱨ ᱒᱐᱑᱙ ᱥᱟᱞ ᱠᱷᱚᱱ ᱟᱢ ᱟᱫᱽᱢᱤ ᱯᱟᱨᱴᱤ, ᱯᱟᱧᱡᱟᱵᱽ ᱨᱤᱱᱤᱡ ᱯᱚᱱᱚᱛ ᱠᱚᱱᱵᱷᱮᱱᱟᱨ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱱᱚᱣᱟ ᱞᱟᱦᱟ ᱩᱱᱤ ᱫᱚ ᱒᱐᱑᱔ ᱠᱷᱚᱱ ᱒᱐᱒᱒ ᱥᱟᱞ ᱫᱷᱟᱹᱨᱤᱡ ᱥᱟᱝᱨᱩᱨ ᱞᱳᱠᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱳᱠᱥᱚᱵᱷᱟ ᱨᱤᱱᱤᱡ ᱨᱟᱹᱥᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱢᱟᱱ ᱟᱜ ᱡᱟᱱᱟᱢ ᱫᱚ ᱑᱗ ᱚᱠᱴᱚᱵᱚᱨ ᱑᱙᱗᱓ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱯᱟᱧᱡᱟᱵᱽ ᱨᱮᱱᱟᱜ ᱥᱟᱝᱨᱩᱨ ᱦᱚᱱᱚᱛ ᱨᱮᱱᱟᱜ ᱥᱩᱱᱟᱢ ᱛᱚᱦᱥᱤᱞ ᱨᱮᱱᱟᱜ ᱥᱚᱛᱳᱡᱽ ᱟᱹᱛᱩ ᱨᱮ ᱵᱟᱵᱟ ᱢᱳᱦᱤᱱᱫᱚᱨ ᱥᱤᱝ ᱟᱨ ᱟᱭᱳ ᱦᱚᱨᱯᱟᱞ ᱠᱳᱣᱨ ᱟᱜ ᱚᱲᱟᱜ ᱨᱮ ᱢᱤᱫ ᱥᱤᱠᱷ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱥᱚᱦᱤᱫᱽ ᱩᱫᱷᱚᱢ ᱥᱤᱝ ᱥᱚᱨᱠᱟᱨᱤ ᱠᱚᱞᱮᱡᱽ, ᱥᱩᱱᱟᱢ ᱨᱮ ᱵᱮᱪᱞᱚᱨ ᱚᱯᱷ ᱠᱚᱢᱟᱨᱥ ᱠᱚᱨᱥ ᱨᱮᱱᱟᱜ ᱯᱩᱭᱞᱩ ᱥᱮᱨᱢᱟ ᱥᱟᱹᱛ ᱠᱮᱜᱼᱟᱭ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
᱒᱐᱑᱑ ᱥᱟᱞ ᱨᱮᱱᱟᱜ ᱮᱛᱚᱦᱚᱵ ᱨᱮ ᱢᱟᱱ ᱫᱚ ᱯᱤᱯᱩᱞᱥ ᱯᱟᱨᱴᱤ ᱚᱯᱷ ᱯᱟᱧᱡᱟᱵᱽ ᱨᱮ ᱥᱮᱞᱮᱫ ᱮᱱᱟᱭ ᱾ ᱩᱱᱤᱫᱚ ᱞᱮᱦᱨᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟᱭ ᱟᱨ ᱵᱟᱭ ᱡᱤᱛᱠᱟᱹᱨ ᱞᱮᱱᱟᱭ ᱾
ᱢᱟᱨᱪ ᱒᱐᱑᱔ ᱥᱟᱞ ᱨᱮ ᱢᱟᱱ ᱫᱚ ᱥᱟᱝᱨᱩᱨ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱛᱮ ᱟᱢ ᱟᱫᱽᱢᱤ ᱯᱟᱨᱴᱤ ᱨᱮ ᱥᱮᱞᱮᱫ ᱮᱱᱟᱭ ᱾ ᱩᱱᱤᱫᱚ ᱟᱡᱟᱜ ᱯᱩᱭᱞᱩ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱢᱟᱨᱮ ᱛᱟᱞᱢᱟ ᱢᱚᱱᱛᱨᱤ ᱥᱩᱠᱷᱫᱮᱣ ᱥᱤᱝ ᱰᱷᱤᱸᱰᱥᱟ ᱵᱤᱨᱩᱫᱷ ᱨᱮ ᱞᱟᱹᱲᱦᱟᱹᱭ ᱮᱱᱟᱭ ᱟᱨ ᱒᱑᱑,᱗᱒᱑ ᱜᱚᱴᱟᱝ ᱵᱷᱚᱴ ᱛᱮ ᱡᱤᱛᱠᱟᱹᱨ ᱮᱱᱟᱭ ᱾
ᱯᱟᱧᱡᱟᱵᱽ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
᱑᱘ ᱡᱟᱱᱩᱣᱟᱨᱤ ᱒᱐᱒᱒ ᱥᱟᱞ ᱨᱮ, ᱢᱟᱱ ᱫᱚ ᱒᱐᱒᱒ ᱯᱟᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱯᱟᱧᱡᱟᱵᱽ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱟᱹᱜᱤᱫ ᱛᱮ ᱟᱢ ᱟᱫᱽᱢᱤ ᱯᱟᱨᱴᱤ ᱨᱤᱱᱤᱡ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ,
᱑᱐ ᱢᱟᱨᱪ ᱨᱮ ᱵᱟᱪᱷᱱᱟᱣ ᱚᱨᱡᱚ ᱫᱚ ᱢᱟᱱ ᱕᱘,᱒᱐᱖ ᱜᱚᱴᱟᱝ ᱵᱷᱚᱴ ᱥᱟᱶᱛᱮ ᱫᱷᱩᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱡᱤᱛᱠᱟᱹᱨ ᱧᱮᱞ ᱮᱱᱟᱭ, ᱟᱨ ᱫᱚᱥᱟᱨ ᱦᱤᱞᱚᱜ ᱫᱚ ᱩᱱᱤ ᱟᱢ ᱟᱫᱽᱢᱤ ᱯᱟᱨᱴᱤ ᱵᱤᱫᱷᱟᱭᱚᱠ ᱫᱚᱞ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟᱭ ᱾ ᱯᱟᱨᱴᱤ ᱫᱚ ᱯᱚᱱᱚᱛ ᱨᱮᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱑᱑᱗ ᱠᱷᱚᱱ ᱫᱚ ᱙᱒ ᱜᱚᱴᱟᱝ ᱢᱟᱹᱪᱤ ᱡᱤᱛᱠᱟᱹᱨ ᱮᱱᱟ ᱾ ᱢᱟᱱ ᱫᱚ ᱑᱖ ᱢᱟᱨᱪ ᱒᱐᱒᱒ ᱥᱟᱞ ᱨᱮ ᱯᱷᱩᱨᱜᱟᱹᱞᱤᱭᱟᱹ ᱵᱤᱨ ᱵᱷᱚᱜᱚᱛ ᱥᱤᱝ ᱟᱜ ᱡᱟᱱᱟᱢ ᱟᱹᱛᱩ ᱠᱷᱚᱴᱠᱚᱨ ᱠᱚᱞᱟᱝ ᱨᱮ ᱯᱟᱧᱡᱟᱵᱽ ᱨᱤᱱᱤᱡ ᱑᱗ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟᱹ ᱦᱟᱛᱟᱣ ᱠᱮᱜᱼᱟᱭ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱧᱡᱟᱵᱤ ᱦᱚᱲ ᱛᱷᱚᱠ:᱑᱙᱗᱓ ᱨᱮ ᱡᱟᱱᱟᱢ ᱠᱚ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱥᱟᱝᱨᱩᱨ ᱦᱚᱱᱚᱛ ᱨᱤᱱ ᱦᱚᱲ
ᱟᱹᱲᱟᱹ
ᱢᱤᱫᱴᱟᱹᱝ, ᱵᱟᱨᱭᱟ ᱟᱨ ᱵᱟᱝᱠᱷᱟᱱ ᱥᱟᱸᱜᱮ ᱜᱚᱴᱟᱝ ᱪᱤᱠᱤ ᱠᱚ ᱡᱚᱲᱟᱣ ᱠᱟᱛᱮᱫ ᱢᱮᱱᱮᱛ ᱟᱱᱟᱜ ᱜᱟᱵᱟᱱ ᱨᱚᱲᱜᱮ ᱟᱹᱲᱟᱹ ᱠᱚ ᱢᱮᱛᱟᱜᱼᱟ ᱾
ᱦᱟᱹᱴᱤᱧ
ᱢᱤᱫᱴᱟᱹᱝ ᱟᱹᱲᱟᱹ ᱜᱮ ᱢᱮᱱᱮᱛ ᱛᱮᱫ ᱮ ᱯᱩᱥᱴᱟ.ᱣᱟ ᱟᱨ ᱟᱹᱲᱟᱹ ᱠᱚ ᱜᱟᱵᱟᱱ ᱥᱟᱞᱟᱜ ᱞᱮᱠᱷᱟᱱ ᱟᱹᱭᱟᱹᱛ ᱮ ᱵᱮᱱᱟᱣᱟ ᱾ ᱚᱱᱟᱛᱮ ᱟᱹᱲᱟᱹ ᱠᱚ ᱨᱮᱱᱟᱜ ᱦᱟᱹᱴᱤᱧ ᱫᱚ ᱟᱹᱲᱟᱹ ᱠᱚ ᱨᱮᱱᱟᱜ ᱯᱟᱹᱨᱤᱥ ᱦᱚᱸ ᱵᱚ ᱢᱮᱛᱟᱜᱼᱟ ᱾ ᱡᱮᱞᱮᱠᱟ ᱺ- ᱧᱩᱱᱩᱢ ᱯᱟᱹᱨᱤᱥ, ᱠᱟᱱᱣᱟ ᱯᱟᱹᱨᱤᱥ, ᱜᱩᱱᱩᱱ ᱯᱟᱹᱨᱤᱥ ᱮᱢᱟᱱ ᱠᱚ (Part of speech)
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ
ᱫᱮᱣᱨᱤᱠᱚᱞᱚᱱ
ᱫᱮᱣᱨᱤᱠᱚᱞᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱯᱟᱞᱟᱢᱩ ᱦᱚᱱᱚᱛ ᱨᱮ ᱢᱤᱫᱴᱟᱹᱝ ᱱᱚᱜᱚᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱮᱣᱨᱤᱠᱚᱞᱚᱝ ᱨᱮᱱᱟᱜ ᱦᱚᱲ ᱮᱞ ᱓,᱙᱒᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟᱴ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱘% ᱢᱮᱱᱟᱜᱼᱟ ᱾ ᱫᱮᱣᱨᱤᱠᱚᱞᱚᱝ ᱨᱮᱱᱟᱜ ᱥᱮᱪᱮᱫ ᱫᱚᱧ ᱕᱔% ᱢᱮᱱᱟᱜᱼᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱠᱚᱢ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱖᱕% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱔᱑% ᱢᱮᱱᱟᱜᱼᱟ ᱾ ᱫᱮᱣᱨᱤᱠᱚᱞᱚᱝ ᱨᱮ, ᱑᱗% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱵᱚᱪᱷᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱯᱟᱪᱮ ᱮᱥᱤᱭᱟ
ᱯᱟᱪᱮ ᱮᱥᱤᱭᱟ ᱟᱨᱵᱟᱝ ᱮᱛᱚᱢ ᱯᱟᱪᱮ ᱮᱥᱤᱭᱟ ᱫᱚ ᱮᱥᱤᱭᱟ ᱢᱟᱦᱟᱫᱤᱯ ᱨᱮᱱᱟᱜ ᱟᱹᱰᱤ ᱯᱟᱪᱮ ᱡᱚᱜᱚᱼᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱜᱚᱴᱟ ᱯᱟᱲᱟ ᱥᱮᱦᱮᱫ ᱠᱷᱚᱱ ᱟᱹᱰᱤ ᱢᱟᱨᱟᱝ ᱛᱟᱞᱢᱟ ᱥᱟᱢᱟᱝ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱟᱨ ᱱᱚᱸᱰᱮ ᱚᱱᱟᱛᱚᱞᱤᱭᱟ, ᱟᱨᱚᱵᱽ ᱯᱨᱟᱭᱫᱤᱯ, ᱤᱨᱟᱱ, ᱢᱮᱥᱚᱯᱚᱴᱟᱢᱤᱭᱟ, ᱞᱮᱣᱮᱸᱴ, ᱥᱟᱭᱯᱨᱟᱥ ᱫᱤᱯ, ᱥᱤᱱᱟᱭ ᱯᱨᱟᱭᱫᱤᱯ ᱟᱨ ᱟᱝᱥᱤᱠ ᱞᱮᱠᱟᱛᱮ ᱴᱨᱟᱝᱥᱠᱮᱥᱤᱭᱟ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱢᱤᱥᱚᱨ ᱨᱮ ᱥᱩᱣᱮᱡᱽ ᱨᱮᱱᱟᱜ ᱤᱥᱛᱚᱢᱩᱥ ᱤᱫᱤ ᱛᱮ ᱟᱯᱷᱨᱤᱠᱟ ᱥᱟᱞᱟᱜ ᱵᱷᱮᱡᱟᱨ ᱠᱚ ᱢᱟᱱᱟᱣᱟ, ᱟᱨ ᱛᱩᱨᱠᱤ ᱤᱥᱴᱨᱟᱱᱴ ᱨᱮᱱᱟᱜ ᱫᱟᱜ ᱰᱟᱦᱟᱨ ᱟᱨ ᱜᱨᱮᱴᱟᱨ ᱠᱟᱠᱮᱥᱚᱥ ᱨᱮᱱᱟᱜ ᱫᱟᱜ ᱰᱟᱦᱟᱨ ᱤᱫᱤ ᱛᱮ ᱤᱭᱩᱨᱳᱯ ᱠᱷᱚᱱ ᱵᱷᱮᱡᱟᱨᱟ ᱾ ᱛᱟᱞᱢᱟ ᱮᱥᱤᱭᱟ ᱫᱚ ᱱᱚᱣᱟ ᱠᱚᱧᱮ ᱥᱟᱢᱟᱝ ᱨᱮ ᱢᱮᱱᱟᱜᱼᱟ, ᱱᱤᱛᱚᱜ ᱱᱚᱣᱟ ᱮᱛᱚᱢ ᱮᱥᱤᱭᱟ ᱫᱚ ᱱᱚᱣᱟ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱤᱨᱟᱹᱞ ᱜᱚᱴᱟᱝ ᱫᱚᱨᱭᱟ ᱱᱚᱣᱟ ᱴᱚᱴᱷᱟ ᱜᱷᱮᱨᱟᱣᱟ : ᱮᱡᱤᱭᱚᱱ ᱫᱚᱨᱭᱟ, ᱦᱮᱸᱫᱮ ᱫᱚᱨᱭᱟ, ᱠᱮᱥᱯᱤᱭᱚᱱ ᱫᱚᱨᱭᱟ, ᱯᱷᱟᱨᱚᱥ ᱠᱚᱪᱟ ᱫᱚᱨᱭᱟ, ᱟᱨᱟᱜ ᱫᱚᱨᱭᱟ ᱟᱨ ᱚᱛᱮᱛ ᱫᱚᱨᱭᱟ ᱾
ᱯᱟᱪᱮ ᱮᱥᱤᱭᱟ ᱨᱮ ᱓᱑᱓ ᱢᱤᱞᱤᱭᱚᱱ ᱦᱚᱲ ᱮᱞ ᱥᱟᱶ ᱕,᱙᱙᱔,᱙᱓᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱓᱑᱔,᱖᱕᱗ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱵᱷᱤᱛᱤᱨ ᱨᱮ ᱒᱑ ᱫᱤᱥᱚᱢ ᱠᱷᱚᱱ ᱫᱚ ᱑᱓ ᱟᱨᱚᱵᱽ ᱡᱮᱜᱮᱫ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱯᱟᱪᱮ ᱮᱥᱤᱭᱟ ᱨᱮ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱫᱤᱥᱚᱢ ᱠᱚᱫᱚ ᱤᱨᱟᱱ, ᱛᱩᱨᱠᱤ, ᱤᱨᱟᱠ, ᱥᱳᱣᱫᱤ ᱟᱨᱚᱵᱽ ᱟᱨ ᱭᱮᱢᱮᱱ ᱫᱤᱥᱚᱢ ᱠᱚ ᱾
ᱚᱛᱱᱚᱜ
ᱱᱚᱣᱟ ᱴᱚᱴᱷᱟ ᱨᱮ ᱤᱨᱟᱹᱞ ᱜᱚᱴᱟᱝ ᱢᱩᱬ ᱫᱚᱨᱭᱟ ᱛᱮ ᱜᱷᱮᱨᱟᱣ ᱟᱠᱟᱱᱟ; ᱮᱡᱤᱭᱚᱱ ᱫᱚᱨᱭᱟ, ᱦᱮᱸᱫᱮ ᱫᱚᱨᱭᱟ, ᱠᱮᱥᱯᱤᱭᱚᱱ ᱫᱚᱨᱭᱟ, ᱯᱷᱟᱨᱚᱥ ᱠᱚᱪᱟ ᱫᱚᱨᱭᱟ, ᱟᱨᱚᱵᱽ ᱫᱚᱨᱭᱟ, ᱟᱫᱟᱱ ᱠᱚᱪᱟ ᱫᱚᱨᱭᱟ, ᱟᱨᱟᱜ ᱫᱚᱨᱭᱟ ᱟᱨ ᱚᱛᱮᱛ ᱫᱚᱨᱭᱟ ᱾
ᱠᱚᱧᱮ ᱨᱮ, ᱱᱚᱣᱟ ᱴᱚᱴᱷᱟ ᱫᱚ ᱜᱨᱮᱴᱟᱨ ᱠᱟᱠᱮᱥᱚᱥ ᱨᱮᱱᱟᱜ ᱰᱨᱮᱱᱤᱡᱽ ᱦᱟᱯᱟᱴᱤᱧ ᱤᱫᱤ ᱛᱮ ᱭᱩᱨᱳᱯ ᱥᱟᱞᱟᱜ ᱮᱛᱚᱢᱼᱯᱟᱪᱮ ᱨᱮ ᱥᱤᱢᱟᱹ ᱟᱠᱟᱱᱟ, ᱱᱚᱣᱟ ᱥᱣᱮᱡᱽ ᱨᱮᱱᱟᱜ ᱤᱥᱛᱟᱢᱩᱥ ᱤᱫᱤ ᱛᱮ ᱟᱯᱷᱨᱤᱠᱟ ᱥᱟᱞᱟᱜ ᱥᱤᱢᱟᱹ ᱟᱠᱟᱱᱟ, ᱟᱫᱚ ᱠᱚᱧᱮ ᱥᱟᱢᱟᱝ ᱟᱨ ᱥᱟᱢᱟᱝ ᱨᱮ, ᱱᱚᱣᱟ ᱴᱚᱴᱷᱟ ᱛᱟᱞᱢᱟ ᱮᱥᱤᱭᱟ ᱟᱨ ᱮᱛᱚᱢ ᱮᱥᱤᱭᱟ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱥᱟᱢᱟᱝ ᱭᱩᱨᱳᱯ ᱨᱮᱱᱟᱜ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱴᱚᱴᱷᱟ ᱠᱚ
ᱨᱚᱲ
ᱢᱚᱱᱮ ᱨᱮᱱᱟᱜ ᱟᱹᱭᱠᱟᱹᱣ ᱥᱮ ᱵᱷᱟᱵᱽ ᱛᱮᱫ ᱯᱷᱳᱴᱮᱞ ᱦᱚᱪᱚᱭ ᱞᱟᱹᱜᱤᱫ ᱞᱩᱛᱩᱨ ᱨᱮ ᱟᱸᱡᱚᱢᱚᱜ ᱢᱚᱪᱟ ᱨᱮᱭᱟᱜ ᱢᱮᱱᱮᱛ ᱟᱱᱟᱜ ᱥᱟᱰᱮᱜᱮ ᱨᱚᱲ (ᱤᱝᱞᱤᱥ ᱺ Speech) ᱵᱚ ᱢᱮᱛᱟᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱯᱟᱱᱰᱚᱵᱮᱥᱣᱚᱨ ᱠᱚᱞᱮᱡᱽ
ᱯᱟᱱᱰᱚᱵᱮᱥᱣᱚᱨ ᱠᱚᱞᱮᱡᱽ ᱫᱚ ᱒᱐᱐᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱯᱟᱱᱰᱚᱵᱮᱥᱣᱚᱨ ᱨᱮ ᱢᱮᱱᱟᱜᱼᱟ ᱢᱤᱫ ᱢᱮᱱᱮᱞᱟ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱢᱟᱱᱚᱛ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱳᱯᱨᱳᱢ ᱮᱢ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱳᱣᱱᱯᱩᱨ, ᱩᱛᱛᱚᱨ ᱯᱨᱚᱫᱮᱥ
ᱡᱳᱣᱱᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱡᱳᱣᱱᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱒᱒᱘ ᱠᱤᱞᱚᱢᱤᱴᱚᱨ ᱮᱛᱚᱢ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾
ᱡᱳᱣᱱᱯᱩᱨ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱵᱟᱨᱚᱬᱟᱥᱤ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱞᱮᱠᱟᱛᱮ, ᱡᱳᱣᱱᱯᱩᱨ ᱯᱩᱨᱵᱟᱝᱪᱚᱞ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱟᱞᱟᱜ ᱢᱤᱫ ᱜᱮᱭᱟ, ᱚᱠᱟᱨᱮ ᱱᱚᱣᱟ ᱢᱮᱱᱟᱜᱼᱟ ᱾
ᱢᱮᱱᱟᱜ ᱦᱟᱱᱛᱟᱨᱟ
ᱡᱳᱣᱱᱯᱩᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮ ᱒ ᱞᱳᱠ ᱥᱚᱵᱷᱟ ᱟᱨ ᱙ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱳᱣᱱᱯᱩᱨ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱨᱤᱱ ᱦᱚᱲ ᱮᱞ ᱑᱘᱐,᱓᱖᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱠᱚᱲᱟ ᱙᱓,᱗᱑᱘ ᱟᱨ ᱛᱤᱨᱞᱟᱹ ᱘᱖,᱖᱔᱔ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱜᱚᱴᱟ ᱙᱒᱔ ᱛᱤᱨᱞᱟᱹ ᱨᱮ ᱑᱐᱐᱐ ᱠᱚᱲᱟ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱜᱤᱫᱽᱨᱟᱹ ᱟᱜ ᱮᱞ ᱒᱒,᱗᱑᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱗᱑.᱒% ᱦᱚᱲ ᱮᱞ ᱥᱟᱶ ᱠᱚᱲᱟ ᱟᱜ ᱥᱮᱪᱮᱫ ᱗᱕.᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱖.᱕% ᱛᱟᱦᱮᱸ ᱠᱟᱱᱟ ᱾ ᱡᱳᱣᱱᱯᱩᱨ ᱨᱮᱱᱟᱜ ᱗+ ᱦᱚᱲ ᱮᱞ ᱟᱜ ᱥᱮᱪᱮᱫ ᱫᱚᱨ ᱘᱑.᱒% ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱖.᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱕.᱙% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱑᱒,᱗᱐᱓ ᱟᱨ ᱟᱹᱫᱤᱵᱟᱹᱥᱤ ᱟᱜ ᱮᱞ ᱑᱙᱕ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱒᱖᱒᱑᱖ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱨᱮᱞ
ᱡᱳᱣᱱᱯᱩᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱯᱩᱱᱭᱟ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ: ᱡᱳᱣᱱᱯᱩᱨ ᱥᱤᱴᱤ ᱥᱴᱮᱥᱚᱱ (JOP) ᱟᱨ ᱡᱳᱣᱱᱯᱩᱨ ᱡᱚᱸᱠᱥᱚᱱ (JNU), ᱥᱟᱦᱜᱚᱸᱡᱽ ᱡᱚᱸᱠᱥᱚᱱ (SHG), ᱡᱚᱸᱜᱷᱚᱭ ᱡᱚᱸᱠᱥᱚᱱ, ᱠᱮᱨᱟᱠᱚᱛ ᱨᱮᱞᱣᱮ ᱥᱴᱮᱥᱚᱱ (KCT) ᱾ ᱡᱚᱯᱷᱨᱟᱵᱟᱫᱽ (ZBD) ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱠᱟᱱᱟ ᱚᱠᱟ ᱟᱹᱰᱤ ᱜᱟᱱ ᱴᱨᱮᱱ ᱰᱟᱦᱟᱨ ᱫᱚ ᱵᱟᱜᱟᱣᱟ ᱮᱴᱟᱜ ᱥᱮᱫ ᱛᱮ ᱤᱞᱞᱟᱦᱟᱵᱟᱫᱽ, ᱵᱟᱨᱚᱬᱟᱥᱤ, ᱞᱚᱠᱷᱱᱚᱣ ᱰᱟᱦᱟᱨ ᱥᱩᱞᱛᱟᱱᱯᱩᱨ, ᱞᱚᱠᱱᱚᱣ ᱠᱷᱚᱱ ᱥᱟᱦᱜᱚᱸᱡᱽ, ᱜᱟᱡᱤᱯᱩᱨ ᱠᱷᱚᱱ ᱡᱳᱣᱱᱯᱩᱨ ᱡᱚᱸᱠᱥᱚᱱ ᱾
ᱥᱚᱲᱚᱠ ᱰᱟᱦᱟᱨ
ᱡᱳᱣᱱᱯᱩᱨ ᱞᱚᱠᱷᱱᱚᱣ, ᱜᱚᱨᱟᱠᱷᱯᱩᱨ, ᱵᱟᱨᱚᱬᱟᱥᱤ, ᱤᱞᱞᱟᱦᱟᱵᱟᱫᱽ ᱟᱨ ᱮᱢᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱡᱮᱞᱮᱠᱟ ᱟᱡᱟᱢᱜᱚᱲ, ᱢᱤᱨᱡᱟᱯᱩᱨ, ᱡᱚᱸᱜᱷᱚᱭ, ᱥᱩᱞᱛᱟᱱᱯᱩᱨ, ᱠᱮᱨᱟᱠᱚᱛ, ᱜᱟᱡᱤᱯᱩᱨ ᱮᱢᱟᱱ ᱢᱟᱨᱤᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ ᱕᱖, ᱯᱚᱱᱚᱛ ᱨᱟᱡᱽᱜᱟᱲ ᱼ᱓᱖ ᱮᱢᱟᱱ ᱢᱩᱬ ᱥᱚᱦᱚᱨ ᱡᱳᱣᱱᱯᱩᱨ ᱠᱷᱚᱱᱟᱜ ᱡᱚᱲᱟᱣᱟᱜ ᱥᱚᱲᱚᱠ ᱰᱟᱦᱟᱨ ᱠᱟᱱᱟ ᱾
ᱡᱳᱣᱱᱯᱩᱨ ᱠᱷᱚᱱ ᱵᱟᱵᱚᱛᱯᱩᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ ᱕᱖ ᱱᱤᱛᱚᱜ ᱔ ᱞᱮᱱ ᱟᱜ ᱰᱟᱦᱟᱨ ᱠᱟᱱᱟ ᱾
ᱩᱰᱟᱹᱱ ᱰᱟᱦᱟᱨ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱵᱟᱨᱚᱬᱟᱥᱤ ᱨᱮ ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱱᱚᱣᱟ ᱥᱚᱦᱚᱨ ᱠᱷᱚᱱ ᱓᱙ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱳᱣᱱᱯᱩᱨ, ᱩᱛᱛᱚᱨ ᱯᱨᱚᱫᱮᱥ ᱛᱷᱚᱠ:ᱡᱳᱣᱱᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱵᱟᱰᱟᱭ ᱡᱚᱝ ᱜᱟᱞ
ᱥᱟᱱᱛᱟᱲ ᱞᱟᱠᱪᱟᱨ
᱑-ᱥᱟᱱᱛᱟᱲ ᱠᱚ ᱡᱟᱦᱟᱸᱠᱚᱨᱮ ᱟ.ᱛᱩ,ᱚᱲᱟᱜ, ᱡᱟᱦᱮᱨᱜᱟᱲ,ᱜᱚᱥᱟᱬᱮ,ᱟᱴᱷᱣᱟᱨ,ᱢᱟᱰᱣᱟ,ᱥᱮᱢᱞᱮᱫ,ᱤᱛᱩᱱ ᱟᱥᱲᱟ,ᱵᱤᱨᱫᱟ.ᱜᱟᱲ,ᱮᱱᱮᱡ ᱟᱠᱷᱲᱟ ᱮᱛᱚᱦᱚᱵ ᱨᱮᱫᱚ ᱯᱷᱤᱛᱟ. ᱵᱟᱠᱚ ᱜᱮᱫᱟ ᱾ ᱜᱮᱫ ᱫᱚ ᱚᱥᱟ.ᱜᱩᱱ ᱠᱟ.ᱢᱤ ᱠᱟᱱᱟ ᱾ ᱟᱵᱚ ᱫᱚᱵᱚ ᱛᱚ~ᱞᱟ ᱵᱟᱵᱚ ᱛᱚᱯᱟᱜᱟ ᱾ ᱒-ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱫᱚ ᱢᱩᱴᱷᱟ.ᱱ ᱵᱚᱝᱜᱟ ᱴᱷᱮᱱ ᱵᱟᱠᱚ ᱵᱚᱝᱜᱟᱭᱟ ᱵᱟᱠᱚ ᱜᱚᱰᱚᱜ-ᱟ ᱵᱚᱝᱜᱟ ᱦᱟᱜ ᱦᱚᱸ ᱚᱲᱟᱜ ᱛᱮ ᱵᱟᱠᱚ ᱟ.ᱜᱩᱭᱟ ᱵᱟᱠᱚ ᱡᱚᱢᱟ ᱯᱷᱚᱴᱚ ᱢᱩᱴᱷᱟ.ᱱ ᱵᱟᱠᱚ ᱫᱚᱦᱚᱭᱟ ᱾ ᱵᱟᱝᱠᱷᱟᱱ ᱡᱟᱦᱮᱨ ᱵᱚᱝᱜᱟ ᱜᱟᱲ ᱵᱚᱝᱜᱟ ᱟᱵᱽᱜᱮ ᱵᱚᱝᱜᱟ ᱚᱲᱟᱜ ᱵᱚᱝᱜᱟ ᱜᱚᱲᱟ ᱵᱚᱝᱜᱟ ᱦᱟᱯᱲᱟᱢ ᱮᱢᱟᱱ ᱠᱚ ᱵᱟ.ᱲᱤᱡᱚᱜ-ᱟ ᱾ ᱓-ᱡᱟᱱᱟᱢᱚᱜ ᱡᱚᱦᱚᱜ ᱵᱚᱲᱦᱮ ᱠᱟᱸᱥᱟ ᱠᱚ ᱨᱩᱭᱟ,ᱥᱟ.ᱲᱤᱢ ᱠᱚ ᱫᱟᱞᱟ ᱾ ᱩᱜᱽᱞᱤ ᱥᱟᱨ ᱛᱮ ᱱᱟᱺᱨ ᱠᱚ ᱜᱮᱫᱟ ᱾ ᱟᱛᱱᱟᱜ ᱥᱟᱠᱟᱢ ᱨᱮ ᱱᱟᱶᱟ ᱡᱟᱱᱟᱢ ᱜᱤᱫᱽᱨᱟ ᱟᱛᱟᱝ ᱠᱟᱛᱮ ᱡᱟᱹᱛᱤ ᱠᱚ ᱮᱢᱟ ᱠᱚᱣᱟ ᱾ ᱔-ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱫᱚ ᱮᱴᱟᱜ ᱫᱷᱚᱨᱚᱢ ᱦᱚᱲ ᱟᱱᱛᱮ ᱵᱚᱝᱜᱟ ᱵᱟᱠᱚ ᱪᱟᱞᱟ ᱾ ᱕-ᱥᱟᱱᱛᱟᱲ ᱫᱚ ᱯᱩᱥ,ᱢᱟᱜᱽ,ᱪᱟᱹᱛ ᱟᱨ ᱫᱟᱥᱟᱸᱭ ᱪᱟᱸᱫᱚ ᱨᱮ ᱫᱚ ᱵᱟᱠᱚ ᱵᱟᱯᱞᱟᱜ-ᱟ ᱾
ᱠᱟᱛᱷᱤᱠᱩᱸᱫ (ᱟᱹᱛᱩ)
ᱠᱟᱛᱷᱤᱠᱩᱸᱫ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱠᱟᱛᱷᱤᱠᱩᱸᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱠᱟᱛᱷᱤᱠᱩᱸᱫ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 24.35889°N, 87.41972°W᱾
ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱟᱹᱰᱤ ᱢᱟᱨᱟᱝ ᱮᱨᱤᱭᱟ ᱧᱮᱞᱚᱜ ᱠᱟᱱᱟ, ᱥᱟᱢᱟᱝ ᱴᱚᱴᱷᱟ ᱵᱟᱫ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱵᱚᱞᱚ ᱟᱠᱟᱱ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ, ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱠᱚᱢ ᱩᱥᱩᱞ ᱵᱩᱨᱩ, ᱰᱩᱝᱨᱤ ᱯᱟᱥᱱᱟᱣ ᱢᱮᱱᱟᱜᱼᱟ᱾ᱴᱚᱴᱷᱟ ᱨᱮ ᱟᱹᱛᱩ ᱴᱚᱴᱷᱟ ᱨᱮᱭᱟᱜ ᱮᱞᱮᱞ ᱜᱮ ᱰᱷᱮᱨᱟ, ᱠᱷᱟᱹᱞᱤ ᱢᱤᱫ ᱵᱟᱨ ᱡᱟᱭᱜᱟ ᱨᱮ ᱵᱟᱡᱟᱨ ᱥᱚᱦᱚᱨ ᱧᱮᱞᱚᱜᱼᱟ᱾
ᱮᱨᱤᱭᱟ
ᱢᱟᱨᱟᱝ ᱠᱟᱛᱷᱤᱠᱩᱸᱫ ᱫᱚ ᱑᱓᱗.᱕᱒ ᱦᱮᱠᱴᱚᱨ (᱓᱓᱙.᱘ ᱮᱠᱚᱨ) ᱡᱟᱭᱜᱟ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱦᱩᱰᱤᱧ ᱠᱟᱛᱷᱤᱠᱩᱸᱫ ᱫᱚ ᱖᱕.᱗ ᱦᱮᱠᱴᱚᱨ (᱑᱖᱓.᱔ ᱮᱠᱚᱨ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱢᱟᱨᱟᱝ ᱠᱟᱛᱷᱤᱠᱩᱸᱫ ᱨᱮ ᱜᱩᱴ ᱒᱗᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱑᱔᱕ (᱕᱔%) ᱫᱚ ᱠᱚᱲᱟ ᱟᱨ ᱑᱒᱕ (᱔᱖%) ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐ - ᱖ ᱥᱮᱨᱢᱟ ᱩᱢᱮᱨ ᱨᱮᱱ ᱫᱚ ᱕᱗ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱥᱤ.ᱰᱤ. ᱵᱞᱚᱠ ᱦᱮᱰᱠᱩᱣᱟᱴᱚᱨ
ᱠᱟᱛᱷᱤᱠᱩᱸᱫ ᱵᱞᱚᱠ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱛᱷᱤᱠᱩᱸᱫ ᱟᱹᱛᱩ ᱨᱮᱜᱮ ᱢᱮᱱᱟᱜᱼᱟ᱾
ᱥᱮᱪᱮᱫ
ᱠᱟᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ ᱫᱚ ᱠᱟᱛᱷᱤᱠᱩᱸᱫ ᱨᱮᱭᱟᱜ ᱮᱠᱞᱟ ᱢᱤᱫ ᱠᱩᱲᱤ ᱠᱚᱣᱟᱜ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱒᱐᱐᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮᱫᱚ ᱛᱩᱨᱩᱭ ᱪᱟᱱᱟᱪ ᱠᱷᱚᱱ ᱵᱟᱨᱜᱮᱞ ᱪᱟᱱᱟᱪ ᱦᱟᱹᱵᱤᱫ ᱯᱟᱲᱦᱟᱣ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾
ᱠᱟᱛᱷᱤᱠᱩᱸᱫ ᱥᱚᱨᱠᱟᱨᱤ ᱩᱥᱩᱞ ᱵᱤᱨᱫᱟᱹᱜᱟᱲ ᱫᱚ ᱢᱤᱫ ᱦᱤᱱᱫᱤ ᱢᱤᱰᱤᱭᱟᱢ ᱜᱚᱲᱚ ᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱑᱙᱕᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮᱫᱚ ᱟᱨᱮ ᱪᱟᱱᱟᱪ ᱠᱷᱚᱱ ᱵᱟᱨᱜᱮᱞ ᱪᱟᱱᱟᱪ ᱨᱮᱱ ᱯᱟᱹᱴᱷᱩᱭᱟᱹ ᱠᱚ ᱯᱟᱲᱦᱟᱣ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱟᱹᱛᱩ
ᱯᱟᱴᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱯᱟᱴᱱᱟ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ PNBE) ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱨᱮᱱᱟᱜ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱴᱱᱟ ᱥᱮᱵᱟ ᱦᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱫᱟᱱᱟᱯᱩᱨ ᱠᱷᱚᱸᱰ ᱨᱮ ᱦᱤᱡᱩᱜᱼᱟ ᱾ ᱯᱟᱴᱱᱟ ᱡᱚᱸᱠᱥᱚᱱ ᱫᱚ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱯᱟᱴᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱨᱮᱞᱣᱮ ᱱᱮᱴᱣᱟᱨᱠ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱰᱮᱦᱮᱨ ᱛᱮᱫ ᱢᱩᱬ ᱥᱚᱦᱚᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱯᱟᱴᱱᱟ ᱫᱚ ᱱᱟᱶᱟ ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱵᱤᱡᱤ ᱨᱮᱞ ᱰᱟᱦᱟᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱯᱟᱴᱱᱟ ᱨᱮᱫᱚ ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱞᱟᱹᱜᱤᱫ ᱛᱮᱫᱚ ᱞᱮᱛᱟᱲ ᱴᱨᱮᱱ ᱪᱟᱞᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱤᱫ ᱢᱩᱬ ᱨᱮᱞᱣᱮ ᱛᱟᱞᱢᱟ ᱠᱟᱱᱟ ᱟᱨ ᱱᱚᱸᱰᱮ ᱫᱚ ᱢᱚᱬᱮ ᱜᱚᱴᱟᱝ ᱢᱩᱬ ᱥᱴᱮᱥᱚᱱ ᱢᱮᱱᱟᱜᱼᱟ : ᱯᱟᱴᱱᱟ ᱡᱚᱸᱠᱥᱚᱱ, ᱨᱟᱡᱮᱱᱫᱨᱚᱱᱚᱜᱚᱨ ᱴᱟᱨᱢᱤᱱᱟᱞ, ᱫᱟᱱᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ, ᱯᱟᱴᱞᱤᱯᱩᱛᱨᱚ ᱡᱚᱸᱠᱥᱚᱱ ᱟᱨ ᱯᱟᱴᱱᱟ ᱥᱟᱦᱤᱵᱽ ᱥᱴᱮᱥᱚᱱ ᱾ ᱚᱱᱟ ᱥᱟᱶᱛᱮ ᱫᱚ ᱒ ᱢᱩᱬ ᱨᱮᱞᱣᱮ ᱥᱴᱮᱥᱚᱱ : ᱦᱟᱡᱤᱯᱩᱨ ᱡᱚᱸᱠᱥᱚᱱ ᱟᱨ ᱥᱚᱱᱯᱩᱨ ᱡᱚᱸᱠᱥᱚᱱ ᱫᱚ ᱯᱟᱴᱱᱟ ᱠᱷᱚᱱ ᱫᱚ ᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱯᱟᱴᱱᱟ ᱫᱚ ᱫᱤᱱᱟᱹᱢ ᱦᱤᱞᱚᱜ ᱯᱟᱥᱮᱱᱡᱚᱨ ᱟᱨ ᱮᱠᱥᱯᱨᱮᱥ ᱴᱨᱮᱱ ᱥᱮᱵᱟ ᱞᱮᱠᱟᱛᱮ ᱟᱨᱟ, ᱜᱟᱭᱟ, ᱡᱟᱦᱟᱱᱟᱵᱟᱫᱽ, ᱵᱤᱦᱟᱨᱥᱚᱨᱤᱯᱷ, ᱨᱟᱡᱽᱜᱤᱨ, ᱤᱥᱞᱟᱢᱯᱩᱨ, ᱥᱚᱱᱯᱩᱨ, ᱦᱟᱡᱤᱯᱩᱨ, ᱢᱩᱡᱚᱯᱷᱯᱷᱚᱨᱯᱩᱨ, ᱪᱷᱟᱯᱨᱟ ᱥᱟᱞᱟᱜ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱱᱟᱜᱟᱢ
ᱯᱟᱴᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱘᱖᱒ ᱥᱟᱞ ᱨᱮ ᱵᱟᱸᱠᱤᱯᱩᱨ ᱡᱚᱸᱠᱥᱚᱱ ᱞᱮᱠᱟᱛᱮ ᱵᱟᱸᱠᱤᱯᱩᱨ ᱥᱚᱦᱚᱨ ᱨᱮ ᱡᱷᱤᱡ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱫᱚ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱟᱨ ᱵᱮᱝᱜᱚᱞ ᱨᱮ ᱯᱟᱴᱱᱟ ᱦᱚᱱᱚᱛ, ᱵᱨᱤᱴᱤᱥ ᱥᱤᱧᱚᱛ ᱛᱟᱦᱮᱸ ᱠᱟᱱᱟ ᱾ ᱯᱟᱴᱱᱟ ᱞᱮᱠᱟᱛᱮ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱛᱮᱭᱟᱨ ᱫᱚ ᱑᱘᱕᱕ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱟᱨ ᱑᱘᱖᱒ ᱥᱟᱞ ᱨᱮ ᱯᱩᱨᱟᱹᱣ ᱮᱱᱟ ᱟᱨ ᱡᱷᱤᱡ ᱮᱱᱟ ᱾
᱑᱙᱔᱘ ᱥᱟᱞ ᱨᱮ ᱥᱟᱢᱟᱝ ᱨᱮᱞᱣᱮ ᱫᱚ ᱑ ᱚᱠᱴᱚᱵᱚᱨ ᱑᱙᱕᱘ ᱥᱟᱞ ᱨᱮ 'ᱡᱟᱱᱛᱟ ᱮᱠᱥᱯᱨᱮᱥ' ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱ ᱢᱤᱫ ᱢᱩᱬ ᱞᱮᱠᱟᱛᱮ ᱛᱮᱥᱟᱨ ᱛᱷᱚᱠ ᱨᱮᱱᱟᱜ ᱮᱠᱥᱯᱨᱮᱥ ᱴᱨᱮᱱ ᱮᱦᱚᱵ ᱮᱱᱟ ᱾ ᱱᱚᱣᱟ ᱮᱦᱚᱵ ᱨᱮᱫᱚ ᱯᱟᱴᱱᱟ ᱟᱨ ᱫᱤᱞᱞᱤ ᱛᱟᱞᱟ ᱛᱮ ᱥᱮᱱ ᱮᱱᱟ ᱟᱨ ᱛᱟᱭᱚᱢ ᱛᱮ ᱫᱚ ᱑᱙᱔᱙ ᱥᱟᱞ ᱨᱮ ᱫᱤᱞᱞᱤ ᱠᱷᱚᱱ ᱦᱟᱵᱽᱲᱟ ᱫᱷᱟᱹᱨᱤᱡ ᱵᱟᱲᱦᱟᱣ ᱮᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱡᱟᱱᱛᱟ ᱮᱠᱥᱯᱨᱮᱥ ᱴᱨᱮᱱ ᱛᱟᱦᱮᱸ ᱠᱟᱱᱟ ᱾
᱒᱐᱐᱒ ᱥᱟᱞ ᱨᱮ ᱩᱛᱷᱱᱟᱹᱣ ᱫᱚᱦᱲᱟ ᱮᱱᱟ ᱾ ᱯᱞᱮᱴᱯᱷᱚᱨᱢ ᱨᱮᱱᱟᱜ ᱮᱞ ᱫᱚ ᱗ ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱑᱐ ᱜᱚᱴᱟᱝ ᱦᱩᱭ ᱮᱱᱟ ᱾ ᱢᱩᱬ ᱥᱴᱮᱥᱚᱱ ᱵᱷᱚᱵᱚᱱ ᱨᱮᱫᱚ ᱢᱤᱫᱴᱟᱹᱝ ᱱᱟᱣᱟ ᱯᱷᱞᱳᱨ ᱵᱮᱱᱟᱣ ᱮᱱᱟ ᱾ ᱯᱞᱮᱴᱯᱷᱚᱨᱢ ᱫᱚ ᱯᱮ ᱯᱷᱩᱴ ᱳᱵᱷᱟᱨᱵᱨᱤᱡᱽ ᱛᱮ ᱡᱚᱲᱟᱣ ᱮᱱᱟ ᱾ ᱯᱟᱪᱮ ᱳᱵᱷᱟᱨᱵᱨᱤᱡᱽ ᱫᱚ ᱫᱤᱞᱞᱤ ᱟᱨ ᱮᱯᱷᱳᱵᱤ ᱠᱚ ᱢᱮᱛᱟᱜᱼᱟ ᱟᱨ ᱟᱹᱰᱤ ᱥᱟᱢᱟᱝ ᱮᱯᱷᱳᱵᱤ ᱫᱚ ᱠᱚᱞᱠᱟᱛᱟ ᱟᱨ ᱮᱯᱷᱳᱵᱤ ᱠᱚ ᱢᱮᱛᱟᱜᱼᱟ ᱾
ᱨᱮᱞ ᱦᱮᱡ ᱥᱮᱱ
ᱯᱟᱴᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱢᱤᱫ ᱢᱩᱬ ᱥᱴᱮᱥᱚᱱ ᱠᱟᱱᱟ ᱾ ᱫᱤᱞᱞᱤ-ᱠᱚᱞᱠᱟᱛᱟ ᱨᱮᱞ ᱰᱟᱦᱟᱨ ᱨᱮ ᱱᱚᱣᱟ ᱨᱮᱱᱟᱜ ᱴᱷᱟᱶ, ᱯᱟᱴᱱᱟ ᱡᱚᱸᱠᱥᱚᱱ ᱫᱚ ᱟᱹᱰᱤ ᱜᱟᱱ ᱮᱠᱥᱯᱨᱮᱥ ᱟᱨ ᱥᱩᱯᱚᱨᱯᱷᱟᱥᱴ ᱴᱨᱮᱱ ᱦᱚᱛᱮᱛᱮ ᱥᱮᱵᱟᱭᱟ ᱾
᱒᱐᱐᱙ ᱥᱟᱞ ᱨᱮ, ᱯᱟᱴᱱᱟ ᱠᱷᱚᱱ ᱯᱟᱦᱞᱮᱡᱟ ᱜᱷᱟᱴ ᱠᱷᱚᱱ ᱡᱚᱲᱟᱣ ᱟᱠᱟᱱ ᱜᱟᱝ ᱱᱟᱹᱭ ᱫᱷᱟᱨᱮ ᱫᱤᱜᱷᱟ-ᱥᱚᱱᱯᱩᱨ ᱯᱚᱞ ᱵᱮᱱᱟᱣ ᱪᱟᱞᱟᱜ ᱠᱟᱱᱟ ᱛᱟᱦᱮᱸᱫ ᱾ ᱯᱚᱞ ᱨᱮᱱᱟᱜ ᱨᱮᱞᱣᱮ ᱵᱷᱟᱜᱽ ᱯᱷᱮᱵᱽᱨᱩᱣᱟᱨᱤ ᱒᱐᱑᱖ ᱥᱟᱞ ᱠᱷᱚᱱ ᱨᱮᱞ ᱦᱮᱡ ᱥᱮᱱ ᱞᱟᱹᱜᱤᱫ ᱡᱷᱤᱡ ᱞᱮᱱᱟ ᱛᱟᱦᱮᱸᱫ ᱟᱨ ᱨᱮᱞᱣᱮ ᱫᱚ ᱵᱤᱦᱟᱨ ᱨᱮ ᱜᱟᱝ ᱱᱟᱹᱭ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱯᱟᱴᱞᱤᱯᱩᱛᱨᱚ ᱡᱚᱸᱠᱥᱚᱱ ᱠᱷᱚᱱ ᱵᱷᱮᱜᱟᱨ ᱵᱷᱮᱜᱟᱨ ᱞᱟᱹᱜᱤᱫ ᱥᱮᱵᱟ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱟᱱᱟᱯᱩᱨ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱯᱟᱴᱱᱟ ᱨᱮ ᱨᱮᱞᱣᱮ ᱥᱴᱮᱥᱚᱱ ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱵᱷᱤᱸᱰ
ᱵᱷᱤᱸᱰ ᱫᱚ ᱥᱤᱧᱚᱛ ᱫᱤᱫᱚᱢ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱵᱷᱤᱸᱰ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱤᱸᱰ ᱨᱤᱱ ᱜᱩᱴ ᱦᱚᱲ ᱮᱞ ᱑᱙᱗,᱕᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱑᱐᱕,᱓᱕᱒ ᱠᱚᱲᱟ ᱟᱨ ᱙᱒,᱒᱓᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱤᱱ ᱦᱚᱲ ᱮᱞ ᱒᱕,᱓᱕᱘ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱤᱸᱰ ᱨᱮ ᱥᱮᱪᱮᱫ ᱨᱮᱱᱟᱜ ᱜᱩᱴ ᱮᱞ ᱑᱔᱒,᱙᱒᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱗᱒.᱓% ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱗.᱙% ᱟᱨ ᱖᱕.᱙% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱵᱷᱤᱸᱰ ᱨᱤᱱ ᱗+ ᱦᱚᱲ ᱮᱞ ᱟᱜ ᱥᱮᱪᱮᱫ ᱫᱚᱨ ᱘᱓.᱐% ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱙.᱖% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱕.᱔% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱓᱙,᱒᱖᱗ ᱟᱨ ᱟᱹᱫᱤᱵᱟᱹᱥᱤ ᱟᱜ ᱮᱞ ᱑,᱘᱓᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱵᱷᱤᱸᱰ ᱨᱮ ᱓᱓᱕᱙᱒ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱤᱸᱰ ᱨᱤᱱ ᱦᱚᱲ ᱮᱞ ᱑᱕᱓,᱗᱖᱘ ᱦᱤᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱔% ᱴᱷᱟᱶ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱷᱤᱸᱰ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱠᱟᱪᱷᱤ ᱦᱚᱱᱚᱛ
ᱠᱟᱪᱷᱤ ᱵᱟᱝᱢᱟ ᱠᱟᱪᱤ (ᱩᱨᱫᱩ ᱟᱨ ᱵᱟᱞᱚᱪᱤ ضِلع کچّھی) ᱫᱚ ᱒᱐᱐᱘ ᱥᱟᱞ ᱫᱷᱟᱹᱵᱤᱡ ᱵᱟᱞᱚᱱ ᱢᱮᱱᱛᱮ ᱦᱚᱲ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾, ᱱᱚᱣᱟ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱛᱟᱞᱟ ᱵᱟᱞᱚᱪᱤᱥᱛᱟᱱ ᱨᱮᱭᱟᱜ ᱢ᱾ᱰ ᱡᱤᱞᱟᱹ ᱠᱟᱱᱟ ᱾ ᱓᱑ ᱰᱤᱥᱮᱢᱵᱚᱨ ᱑᱙᱙᱑ ᱥᱟᱞ ᱦᱟᱹᱵᱤᱡ ᱵᱟᱞᱚᱱ ᱮᱨᱤᱭᱟ ᱫᱚ ᱠᱟᱪᱤ ᱦᱚᱱᱚᱛ ᱨᱮᱭᱟᱜ ᱚᱝᱥᱚ ᱛᱟᱦᱮᱸ ᱠᱟᱱᱟ ᱾ ᱑᱗ ᱢᱮ ᱑᱙᱙᱒ ᱥᱟᱞ ᱨᱮ ᱰᱮᱯᱩᱴᱤ ᱠᱚᱢᱤᱥᱚᱱᱚᱨ ᱠᱟᱹᱢᱤᱭ ᱮᱦᱚᱵ ᱠᱮᱜ-ᱟ ᱾ ᱟᱨ ᱵᱟᱞᱚᱱ ᱫᱚ ᱢᱤᱫ ᱡᱤᱞᱟᱹ ᱨᱮ ᱞᱮᱠᱷᱟᱭᱮᱱᱟ ᱾ ᱒᱐᱐᱐ ᱥᱟᱞ ᱨᱮ ᱰᱤᱵᱷᱤᱡᱚᱱ ᱠᱚᱰᱚ ᱡᱚᱛᱚ ᱠᱚ ᱨᱟᱹᱯᱩᱫ ᱪᱟᱵᱟ ᱠᱮᱜ-ᱟ ᱾
᱒᱐᱑᱓ ᱥᱟᱞ ᱨᱮ ᱜᱷᱚᱥᱚᱬᱟ ᱮᱱᱟ ᱡᱮ ᱵᱷᱟᱜᱽ ᱛᱚᱦᱥᱤᱞ ᱫᱚ ᱱᱟᱣᱟ ᱞᱮᱦᱨᱤ ᱦᱚᱱᱚᱛ ᱨᱮ ᱢᱮᱥᱟᱜ-ᱟ ᱾
ᱥᱟᱥᱚᱱ ᱦᱟᱹᱟᱴᱤᱧ
ᱱᱚᱣᱟ ᱡᱤᱞᱟᱹ ᱫᱚ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱠᱟᱪᱷᱤ ᱦᱚᱱᱚᱛ ᱨᱮᱭᱟᱜ ᱭᱩᱱᱤᱭᱚᱱ ᱞᱟᱣᱩᱱᱥᱤᱞ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱑᱙᱙᱘ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱢᱟᱪ ᱥᱚᱵᱽᱰᱤᱵᱷᱤᱡᱚᱱ ᱨᱮᱭᱟᱜ ᱢᱩᱬ ᱵᱟᱞᱚᱪᱤ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ- ᱫᱷᱟᱫᱟᱨ ᱟᱨ ᱥᱟᱱᱤ ᱾ (%) ᱟᱨ ᱮᱴᱟᱜ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱭᱩᱜ ᱠᱟᱱᱟ ᱥᱤᱱᱫᱷᱤ (%), ᱥᱟᱨᱟᱭᱠᱤ (%). ᱮᱢᱟᱱ ᱾
ᱥᱟᱭ ᱥᱮᱨᱢᱟ ᱠᱷᱚᱱ ᱱᱚᱰᱮ ᱢᱮᱱᱟᱜ ᱠᱚ ᱢᱩᱬ ᱟᱹᱫᱤᱵᱟᱥᱤ ᱠᱚᱣᱟᱜ ᱧᱩᱛᱩᱢ ᱠᱚᱫᱚ ᱦᱭᱩᱜ ᱠᱟᱱᱟ- ᱠᱩᱨᱫᱽ ᱵᱟᱞᱚᱪ, ᱾ ᱵᱟᱞᱚᱪ ᱡᱟᱹᱛ ᱨᱮᱱᱤᱡ ᱢᱩᱬᱩᱛ ᱟᱜ ᱧᱩᱛᱩᱢ ᱫᱚ ᱥᱚᱨᱫᱟᱨ ᱢᱤᱨ ᱫᱤᱱᱟᱨ ᱠᱷᱟᱱ ᱠᱩᱨᱫᱽ ᱵᱟᱞᱚᱪ ᱾ ᱢᱩᱬ ᱵᱟᱞᱚᱪ ᱟᱨ ᱡᱟᱢᱚᱛ ᱟᱹᱫᱤᱵᱟᱥᱤ ᱠᱚᱣᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ - ᱦᱤᱱᱵᱷᱤ(ᱠᱩᱨᱫ), ᱨᱤᱱᱫᱽ, ᱥᱤᱭᱟᱯᱟᱫᱽ, ᱵᱟᱝᱜᱩᱞᱡᱟᱭ, ᱨᱟᱭᱥᱟᱱᱤ, ᱟᱵᱽᱨᱚ ᱮᱢᱟᱱ ᱾ ᱵᱷᱟᱜᱽ ᱛᱚᱦᱥᱤᱞ ᱤᱞᱟᱹᱠᱟ ᱨᱮ ᱛᱟᱞᱯᱩᱨ, ᱯᱟᱦᱚᱨ, ᱟᱭᱨᱤ, ᱥᱮᱭᱠ ᱮᱢᱟᱱᱟ ᱹᱫᱤᱵᱟᱥᱤ ᱦᱚᱸ ᱢᱮᱱᱟᱜ ᱠᱚᱣᱟ ᱾ ᱡᱟᱴᱚᱭ ᱟᱹᱫᱤᱵᱟᱥᱤ ᱦᱚᱸ ᱱᱚᱰᱮ ᱟᱹᱫᱤ ᱵᱟᱹᱲᱛᱤ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
᱒᱐᱑᱔-᱑᱕ ᱥᱟᱞ ᱟᱨ ᱚᱱᱟ ᱠᱷᱚᱱ ᱑᱐ ᱥᱟᱞ ᱢᱟᱬᱟᱝ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱔᱓ % ᱨᱮᱜᱮ ᱛᱷᱤᱨ ᱟᱠᱟᱱᱟ ᱾ ᱚᱱᱟ ᱠᱷᱚᱱ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱫᱚ ᱒᱓ % ᱥᱩᱢᱩᱝ ᱾